കര്‍ഷകന് ഹൃദയാഘാതമുണ്ടായി, ഏഴ് മണിക്കൂര് കൊണ്ട് 1000 ഏക്കര് വിളവെടുത്ത് നല്‍കി സുഹൃത്തുക്കള്... | Friends gathered to harvest crops forafarmer who suffered heart attack\nകര്‍ഷകന് ഹൃദയാഘാതമുണ്ടായി, ഏഴ് മണിക്കൂര് കൊണ്ട് 1000 ഏക്കര് വിളവെടുത്ത് നല്‍കി സുഹൃത്തുക്കള്...\nNorth Dakota, First Published 24, Sep 2020, 1:02 PM\nഅവിടെയെത്തിയപ്പോഴാണ് വിളവെടുപ്പ് പാതിവഴിയിൽവെച്ച് ഉപേക്ഷിക്കപ്പെട്ട കാര്യം അവർ അറിയുന്നത്. ഈ വിഷമഘട്ടത്തിൽ അദ്ദേഹത്തെ സഹായിക്കാൻ അവർ തീരുമാനിച്ചു.\nവടക്കൻ ദക്കോട്ടയിലെ ക്രോസ്ബിക്ക് സമീപമുള്ള തന്‍റെ ഗോതമ്പുപാടം വിളവെടുക്കുകയായിരുന്നു ലൈൻ ഉൻജെം. ആ സമയം ഒട്ടും പ്രതീക്ഷിക്കാതെ പക്ഷേ പാടത്ത് തീപ്പിടിത്തമുണ്ടായി. തീ അണക്കാനുള്ള നെട്ടോട്ടത്തിൽ അദ്ദേഹത്തിനാകട്ടെ ഹൃദയസ്തംഭനവുമുണ്ടായി. തുടർന്ന്, വടക്കൻ ദക്കോട്ടയിലെ ട്രിനിറ്റി മെഡിക്കൽ സെന്ററിലേക്ക് അൻ‌ജെമിനെ വിമാനമാർഗം കൊണ്ടുപോവുകയായിരുന്നു. ക്രോസ്ബിയിലെ അദ്ദേഹത്തിന്റെ പ്രിയപ്പെട്ട കൃഷിസ്ഥലം അനാഥമായിക്കിടന്നു. വിളവെടുപ്പ് പാതിവഴിയ്ക്ക് ഉപേക്ഷിക്കപ്പെട്ടു. ആശുപത്രിയിൽ അത്യാസന്നനിലയിൽ കഴിയുന്ന അദ്ദേഹത്തെ കാണാൻ സുഹൃത്തുക്കൾ ആശുപത്രിയിൽ ചെന്നു. അക്കൂട്ടത്തിൽ കുടുംബസുഹൃത്തായ ജെന്ന ബിൻഡെയും ഉണ്ടായിരുന്നു.\nഅവിടെയെത്തിയപ്പോഴാണ് വിളവെടുപ്പ് പാതിവഴിയിൽവെച്ച് ഉപേക്ഷിക്കപ്പെട്ട കാര്യം അവർ അറിയുന്നത്. ഈ വിഷമഘട്ടത്തിൽ അദ്ദേഹത്തെ സഹായിക്കാൻ അവർ തീരുമാനിച്ചു. പകുതിയായ വിളവെടുപ്പ് പൂർത്തിയാക്കാൻ അവർ മുന്നോട് വന്നു. ജെന്നയും പ്രദേശത്ത് തന്നെയുള്ള രണ്ട് കർഷകരും ചേർന്ന് അദ്ദേഹത്തിന് വേണ്ടി വിളവെടുപ്പ് ആരംഭിച്ചു. പതുക്കെപ്പതുക്കെ കൂടുതൽ ആളുകൾ അവരെ സഹായിക്കാനായി മുന്നോട്ടുവന്നു. തന്റെ പ്രിയപ്പെട്ട സുഹൃത്ത് പാതിവഴിയ്ക്ക് നിർത്തിയ വിളവെടുപ്പ് പൂർത്തിയാക്കാൻ അവരെല്ലാം കയ്യുംമെയ്യും മറന്ന് അധ്വാനിച്ചു. ഉൻജെം ആശുപത്രിയിൽ കഴിഞ്ഞ സമയത്ത്, നാല്‍പ്പത് മുതല് അമ്പതോളം സുഹൃത്തുക്കൾ ഒത്തുചേർന്ന് പ്രിയപ്പെട്ട കൃഷിക്കാരന്റെ ശ്രമങ്ങൾ പൂർത്തിയാക്കാൻ സഹായിച്ചു. ഒരു കർഷകന്റെ അധ്വാനവും സ്വപ്നവും പാഴായിപ്പോകുന്നത് അവർക്ക് കൈയുംകെട്ടി നോക്കിനിൽക്കാനായില്ല. ഏഴ് മണിക്കൂറിനുള്ളിൽ മൊത്തം 1,000 ഏക്കർ പാടം അവർ വിളവെടുത്തു.\n"അദ്ദേഹത്തിന്റെ അവസ്ഥയറിഞ്ഞ സുഹൃത്തുക്കൾ എന്നെ വിളിച്ച് 'സഹായിക്കണോ' എന്ന് ചോദിക്കാൻ തുടങ്ങി. അദ്ദേഹത്തെ ആശുപത്രിയിൽ പ്രവേശിപ്പിച്ച് രണ്ട് മണിക്കൂറിനുള്ളിൽ, ആളുകൾ പാടത്തേക്ക് ഒഴുകിയെത്തി. ആരോടും സഹായം ചോദിക്കാതെതന്നെ സ്വയം മുന്നോട്ട് വരികയായിരുന്നു അവരെല്ലാം" സുഹൃത്തായ ഡോൺ ആൻഡേഴ്സൺ പറഞ്ഞു. "ഉൻ‌ജെമിന്റെ വിള സുരക്ഷിതമായി സൂക്ഷിക്കപ്പെടും. ഏത് ആപത്തിലും സഹായിക്കാൻ മനസ്സുള്ള ഒരുകൂട്ടം സുഹൃത്തുക്കൾ ഉണ്ടെന്നതിൽ അദ്ദേഹത്തിന് അഭിമാനിക്കാം. അദ്ദേഹത്തിന് വേണ്ടി പ്രാർത്ഥിക്കുകയും, ഈ ദുഷ്‌കരമായ സമത്ത് ഒട്ടും ഭയമില്ലാതെ സഹായിക്കാനായി മുന്നോട്ട് വന്നവരുമാണ് അവർ. ഇതുപോലുള്ള പ്രശ്നങ്ങളിൽ നമ്മൾ ഒറ്റയ്ക്കല്ലെന്ന് അറിയാൻ കഴിയുന്നത് എത്ര വലിയ ആശ്വാസമാണ്" അദ്ദേഹം കൂട്ടിച്ചേർത്തു.\n"വിളകൾ വിളവെടുക്കാതെ ഉപേക്ഷിക്കപ്പെട്ടാൽ അത് വ്യക്തിപരമായും സാമ്പത്തികമായും അദ്ദേഹത്തിന്റെ കുടുംബത്തിന് വലിയ നഷ്ടമുണ്ടാക്കുമെന്ന് ഞങ്ങൾക്കറിയാം. അതുകൊണ്ടാണ് ഞങ്ങൾ രണ്ടാമതൊന്നാലോചിക്കാതെ വിളവെടുപ്പ് പൂർത്തിയാക്കാൻ മുന്നോട് വന്നത്" ജെന്ന പറഞ്ഞു. ആശുപത്രിയിൽ കിടക്കുന്ന അൻ‌ജെം സുഖം പ്രാപിക്കാൻ തുടങ്ങിയെന്ന് അദ്ദേഹത്തിന്റെ കുടുംബം അറിയിച്ചു.\nLast Updated 24, Sep 2020, 1:02 PM


ലത്തീൻ ജനുവരി 12 മർക്കോ. 1: 29-39 സമയം രക്ഷാകരം | Catholic Church News Malayalam\nHome Reflections Reflection: Latin ലത്തീൻ ജനുവരി 12 മർക്കോ. 1: 29-39 സമയം രക്ഷാകരം\nലത്തീൻ ജനുവരി 12 മർക്കോ. 1: 29-39 സമയം രക്ഷാകരം\n“അതിരാവിലെ അവന് ഉണര്‍ന്ന് ഒരു വിജനസ്ഥലത്തേക്കു പോയി. അവിടെ അവന് പ്രാര്‍ത്ഥിച്ചുകൊണ്ടിരുന്നു” (മര്‍ക്കോ. 1:35).\nസമയം എന്ന മഹാദാനത്തെ യേശു എങ്ങനെ വിനിയോഗം ചെയ്തു എന്നത് അനുകരണീയമാണ്. സുവിശേഷം സാക്ഷ്യപ്പെടുത്തുന്നതു പോലെ എല്ലാവരും അവനെ അന്വേഷിക്കുമ്പോഴും (മർക്കോ. 1:37), ജനപ്രീതിയിൽ മയങ്ങിപ്പോകാതെ ആത്മീയജീവിതത്തിൽ സുപ്രധാനമായ ദൈവബന്ധത്തിനുൾപ്പെടെ എല്ലാത്തിനും അവന് സമയമുണ്ടായിരുന്നു. അവൻ തനിക്കു നൽകപ്പെട്ട സമയത്തെ പൂർണ്ണതയിൽ, ദൈവികപദ്ധതിയിൽ വിവിധ കാര്യങ്ങൾക്കായി പങ്കിടുകയും വിനിയോഗിക്കുകയും ചെയ്തു.\n1. കുടുംബ-സമയം (Family Time): “...അവൻ പത്രോസിന്റെ ഭവനത്തിൽ പ്രവേശിച്ചു” (വാക്യം 29). യേശു തന്റെ ഗലീലയിലെ പരസ്യജീവിതകാലത്ത് തന്റെ സ്വന്തം ഭവനം പോലെ കണക്കാക്കിയിരുന്ന പത്രോസിന്റെ ഭവനത്തിൽ കൂടെക്കൂടെ എത്താനും സൗഹൃദം പങ്കിടാനും ശ്രദ്ധിച്ചിരുന്നു.\n2. സാമൂഹിക-സമയം (Social Time): “…അവർ രോഗികളായ എല്ലാവരെയും അവന്റെ അടുക്കൽ കൊണ്ടുവന്നു” (വാക്യം 32). ദൈവകാരുണ്യത്തിന്റെയും സാമൂഹ്യപ്രതിബദ്ധതയുടെയും മൂർത്തീഭാവമായി തന്നെ സമീപിച്ചവർക്കെല്ലാം ദൈവകരങ്ങളാകാൻ അവൻ സമയം കണ്ടെത്തി.\n3. ദൈവിക-സമയം (Time for God): “….അതിരാവിലെ അവന് ഉണര്‍ന്ന് ഒരു വിജനസ്ഥലത്തേക്കു പോയി. അവിടെ അവന് പ്രാര്‍ത്ഥിച്ചുകൊണ്ടിരുന്നു (വാക്യം 35). യേശുവിന്റെ അനന്തരമായ ആത്മീയ ഊർജ്ജത്തിന്റെ ഉറവിടം പിതാവുമായുള്ള ബന്ധത്തിനായി അവൻ കണ്ടെത്തിയ സമയമായിരുന്നു.\nദൈവ-മനുഷ്യ-കുടുംബ ബന്ധങ്ങളെ ദൃഢമാക്കാനായി മനുഷ്യൻ ചിലവഴിക്കുന്ന സമയത്തെ “വൈശിഷ്ട്യ-സമയം” (Quality Time) എന്ന് ലോകം വിളിക്കുമ്പോൾ, ദൈവതിരുമനസ് നിറവേറ്റാനും ദൈവികപദ്ധതികൾ നിവർത്തീകരിക്കാനും കണ്ടെത്തുന്ന സമയത്തെ “രക്ഷാകര സമയം” (Salvific Time) എന്നു വിളിക്കാം. ആമ്മേൻ.


ഭിന്നശേഷിക്കാരനായ ഒഡിഷ സ്വദേശിയെ കണ്ടെത്തി | Odisha| Indtranayak| Perumpavoor\nഭിന്നശേഷിക്കാരനായ ഒഡിഷ സ്വദേശിയെ കണ്ടെത്തി\nഒഡിഷയിലെ വനാതിര്‍ത്തി ഗ്രാമത്തിലെ ദളിത് കുടുംബാംഗമായ ഇന്ദ്ര നായക് നിരക്ഷരനാണ്\nPublished: Sep 8, 2017, 01:00 AM IST\nഇന്ദ്രനായക് പോലീസ് ഉദ്യോഗസ്ഥര്ക്കൊപ്പം\nപെരുമ്പാവൂര്: ജോലി തേടി ബന്ധുവിനൊപ്പം കേരളത്തിലെത്തുകയും പിന്നീട് കാണാതാവുകയും ചെയ്ത ഒഡിഷ സ്വദേശിയെ കണ്ടെത്തി. ഒഡിഷയിലെ കന്ധമാല് സ്വദേശിയായ ഇന്ദ്ര നായക് (19) എന്ന യുവാവിനെക്കുറിച്ച് മൂന്ന് മാസത്തോളമായി വിവരമൊന്നുമുണ്ടായിരുന്നില്ല.\nജില്ലാ കളക്ടര് കെ. മുഹമ്മദ് വൈ.സഫീറുള്ളയുടെ നിര്‍ദേശപ്രകാരം വാഴക്കുളം പോലീസ് നടത്തിയ അന്വേഷണത്തിനൊടുവിലാണ് പള്ളിക്കര മൂണേലിമുകളില് നിന്ന് യുവാവിനെ കണ്ടെത്തിയത്.\nഒഡിഷയിലെ വനാതിര്‍ത്തി ഗ്രാമത്തിലെ ദളിത് കുടുംബാംഗമായ ഇന്ദ്ര നായക് നിരക്ഷരനാണ്. ബുദ്ധിപരമായ വെല്ലുവിളി നേരിടുന്നയാളുമാണ്.\nഉള്‍നാട്ടിലെ ഒറിയയല്ലാതെ മറ്റു ഭാഷയൊന്നും അറിയില്ല. ഫോണ് നമ്പറോ തിരിച്ചറിയല് കാര്‍ഡോ ഇല്ലാത്ത യുവാവ് സഹോദരീ ഭര്‍ത്താവായ കൃഷ്ണ നായക്കിനൊപ്പമാണ് കേരളത്തിലെത്തിയത്.\nകൃഷ്ണനായക് അങ്കമാലിയില് ഹോട്ടല് തൊഴിലാളിയാണ്. അങ്കമാലിയിലെ ഹോട്ടലിലാണ് ഇന്ദ്ര നായക് ആദ്യം ജോലിയില് കയറിയത്. രണ്ടുദിവസം കഴിഞ്ഞപ്പോള് ഹോട്ടലുടമ ഇയാളെ മുവാറ്റുപുഴ വാഴക്കുളത്തിനടുത്ത് ആവോലിയിലുള്ള ഹോട്ടലിലേക്ക് കൊണ്ടുപോയി. രണ്ടുദിവസം ഇവിടെ ജോലിചെയ്ത യുവാവിനെ പിന്നീട് കാണാതായി. ഫോണ് ഇല്ലാത്തതിനാല് ആര്‍ക്കും ഇയാളെ ബന്ധപ്പെടാന് കഴിഞ്ഞില്ല. ബന്ധുക്കളും സുഹൃത്തുക്കളും ആഴ്ചകളോളം ഇയാളെ തിരഞ്ഞ് പലയിടങ്ങളിലും അലഞ്ഞുനടന്നു.\nസഹോദരന് കലകാനു നായക്, സഹോദരീ ഭര്‍ത്താവ് കൃഷ്ണനായക്, ഇവരുടെ നാട്ടുകാരനും അങ്കമാലിയിലെ ക്വാറിയില് തൊഴിലാളിയുമായ രാഹുല് എന്നിവര് പലരോടും കരഞ്ഞുകൊണ്ടാണ് ഇന്ദ്രനായക്കിനെക്കുറിച്ച് അന്വേഷിച്ച് നടന്നത്.\nഇതിനിടെ, കേരളത്തിലെത്തുന്ന ഇതര സംസ്ഥാനക്കാര് നേരിടുന്ന പ്രശ്‌നങ്ങള് പഠിക്കുന്ന പെരുമ്പാവൂരിലെ സെന്റര് ഫോര് മൈഗ്രേഷന് ആന്‍ഡ് ഇന്‍ക്ലൂസീവ് ഡെവലപ്‌മെന്റ് (സി.എം.ഐ.ഡി.) എന്ന സംഘടനയുടെ ഡയറക്ടര് ബിനോയ് പീറ്റര് വിവരം ജില്ലാ കളക്ടറുടെ ശ്രദ്ധയില്‍പ്പെടുത്തി.\n17 കൊല്ലമായി പെരുമ്പാവൂരുള്ള ഒഡിഷ സ്വദേശി രാജേന്ദ്രന്റെ സഹായവും ലഭിച്ചു. വാഴക്കുളം എസ്.ഐ. ബേസില്‍തോമസ്, എ.എസ്.ഐ. ജി.എ. അസീസ് എന്നിവരുടെ നേതൃത്വത്തില് നടന്ന അന്വേഷണത്തില് യുവാവ് പള്ളിക്കരയ്ക്ക് അടുത്തുണ്ടെന്ന് വിവരം ലഭിച്ചു. കോടതിയില് ഹാജരാക്കിയശേഷം പോലീസ് ഇയാളെ ബന്ധുക്കള്‍ക്കൊപ്പം സ്വദേശത്തേക്ക് തിരിച്ചയച്ചു.


സ്മൃതി നാശം ഉയര്‍ത്തുന്ന കടുത്ത വെല്ലുവിളികള് - FUTURE KERALA - Future Kerala\nഇരുപത്തൊന്നാം നൂറ്റാണ്ടിലെ ഏറ്റവും വലിയ വെല്ലുവിളിയെന്നാണ് അല്‍ഷിമേഴ്‌സ് അഥവാ സ്മൃതി നാശ രോഗത്തെ വിശേഷിപ്പിക്കുന്നത്. 2015 ലെ ലോക അല്‍ഷിമേഴ്‌സ് റിപ്പോര്‍ട്ട് പ്രകാരം 46 ദശലക്ഷം ആളുകളാണ് ലോകമെങ്ങും മറവിയുടെ മരണക്കയങ്ങളിലേക്ക് ആണ്ടുപോയിരിക്കുന്നത്. 2010 ല് ഇത് 35 ദശലക്ഷം മാത്രമായിരുന്നു. 2030 ആവുമ്പോള് സ്മൃതിനാശ രോഗികളുടെ എണ്ണം 75 ദശലക്ഷം എത്തിയേക്കുമെന്ന കടുത്ത ആശങ്കയും റിപ്പോര്‍ട്ട് പങ്കുവെക്കുന്നു. മനുഷ്യനെ എല്ലാ എഴുത്തുകളും എന്നെന്നേക്കുമായി മായ്ച്ചുകളഞ്ഞ ഒരു ബ്ലാക്ക്്ബോര്‍ഡ് മാത്രമാക്കി മാറ്റുന്ന ഈ അസുഖത്തെ ഒരു വാര്‍ധക്യ രോഗം എന്നതിനപ്പുറം തിരിച്ചറിയുകയും കൃത്യമായ ചികിത്സ നല്‍കേണ്ടതും മാനവരാശിയുടെ നിലനില്‍പ്പിന് തന്നെ അത്യന്താപേക്ഷിതമാണ്.\nഡോ. കെ എ സലാം\nമെമ്മറി അഥവാ ഓര്‍മ്മയും മറ്റ് പ്രധാനപ്പെട്ട മാനസിക പ്രവര്‍ത്തനങ്ങളും കാലക്രമേണ നശിപ്പിക്കുന്ന രോഗമാണ് അല്‍ഷിമേഴ്‌സ്. ഇത്്് രോഗികളില് ആശയക്കുഴപ്പം, സ്വഭാവമാറ്റം, മറവി എന്നിവ ജനിപ്പിക്കുകയും ബുദ്ധിശക്തി, സാമൂഹിക കഴിവുകള് എന്നിവ നഷ്ടപ്പെടുത്തുകയും ചെയ്യുന്നു. വാര്‍ദ്ധക്യസഹജമായ രോഗാവസ്ഥകളില് ഏറ്റവും പ്രധാനപ്പെട്ടതാണ് അല്‍ഷിമേഴ്‌സ്. ഇന്ത്യയില്‍തന്നെ നാല് ദശലക്ഷത്തിലധികം പേര് രോഗബാധിതരാണെന്ന്് കണക്കുകള് പറയുന്നു. അതുപോലെ ലോകമെമ്പാടുമുള്ള 44 ദശലക്ഷം ജനങ്ങളെയാണ് ഈ രോഗം പിടികൂടിയിരിക്കുന്നത്. തലച്ചോറില് ഉണ്ടാകുന്ന ചില തകരാറുകള് (പ്ലാഗ്‌സ് ആന്റ് ടാങ്കിള്‍സ്്) ഈ രോഗവുമായി ബന്ധമുണ്ടെന്ന് ചില ഗവേഷണങ്ങള് സൂചിപ്പിക്കുന്നു.\nഅല്‍ഷിമേഴ്‌സ് പ്രധാനമായിട്ടും നാല് ഘട്ടങ്ങളായാണ് വേര്‍തിരിച്ചിരിക്കുന്നത്. പ്രീ ഡിമെന്‍ഷ്യ എന്ന്് വിളിക്കുന്ന ആദ്യകാലത്തെ ലക്ഷണങ്ങള് പലപ്പോഴും വാര്‍ദ്ധക്യം മൂലമോ ജീവിതസമ്മര്‍ദ്ദം മൂലമോ ആണെന്ന് തെറ്റിദ്ധരിക്കപ്പെട്ടേക്കാം. ഓര്‍മ്മശക്തിക്കുറവും അടുത്ത കാലത്തായി മനസ്സിലാക്കിയ കാര്യങ്ങള് മറന്നു പോവുന്നതും പുതിയ കാര്യങ്ങള് മനസ്സിലാക്കാനുള്ള ബുദ്ധിമുട്ടും സങ്കീര്‍ണമായ ചില ദൈനംദിനകാര്യങ്ങളെ ബാധിച്ചേക്കാം. വളരെ പ്രകടമല്ലെങ്കിലും ശ്രദ്ധ, ആസൂത്രണം, ചിന്ത, ഓര്‍മ്മശക്തി എന്നിവയില് ചെറിയ പിഴവുകള് കാണപ്പെടാം.\nരണ്ടാമത്തെ ഘട്ടത്തിലെത്തുമ്പോഴേക്കും കാര്യങ്ങള് ഗ്രഹിക്കുന്നതിലും ഓര്‍മ്മശക്തിയിലുമുള്ള പ്രശ്‌നങ്ങള് പ്രകടമായി പുറത്തുവരാം. ചുരുക്കം ചിലരില് ഭാഷ, കാഴ്ചപ്പാടുകള്, ശരീരചലനങ്ങള് എന്നിവയിലെ പ്രശ്‌നങ്ങള് ഓര്‍മക്കുറവിനെക്കാള് പ്രകടമായി കാണാം. പഴയകാല ഓര്‍മ്മകള്, പഠിച്ച വസ്തുതകള്, ദൈനംദിനകാര്യങ്ങള് ചെയ്യാനുള്ള അറിവ് എന്നിവയുമായി താരതമ്യം ചെയ്യുമ്പോള് പുതിയതായി ഗ്രഹിച്ച കാര്യങ്ങള് ഓര്‍മ്മിക്കുന്നതിലാണ,് ഈ ഘട്ടത്തിലെ രോഗികളില് കൂടുതല് പ്രശ്‌നങ്ങള് ഉണ്ടാവുന്നതെന്ന് കണ്ടിട്ടുണ്ട്. പദസമ്പത്തില് വരുന്ന കുറവ് സംസാരഭാഷയിലും എഴുത്തിലും പ്രകടമാവാം. എന്നാല് അടിസ്ഥാനപരമായ കാര്യങ്ങള് വലിയ പ്രയാസം കൂടാതെ മറ്റുള്ളവരെ ബോധ്യപ്പെടുത്താന് രോഗികള്‍ക്ക് കഴിഞ്ഞേക്കാം.\nസാവധാനത്തില് രോഗിയുടെ നില വഷളാവുകയും ദൈനംദിനകാര്യങ്ങള് ചെയ്യാനുള്ള കഴിവ് നഷ്ടപ്പെടുകയും ചെയ്യുന്നതാണ് ഡിമെന്‍ഷ്യ എന്ന അടുത്ത ഘട്ടം. വാക്കുകള് കൃത്യമായി ഉപയോഗിക്കാന് പറ്റാത്തതിനാല് സംസാരിക്കാനുള്ള വൈഷമ്യം ഈ ഘട്ടത്തില് വളരെ പ്രകടമായി കാണാം. എഴുതാനും വായിക്കാനുമുള്ള കഴിവ് ക്രമേണ നഷ്ടപ്പെടും. വീഴ്ചക്കുള്ള സാധ്യത കൂടുതലായി കാണപ്പെടുന്ന ഈ ഘട്ടത്തില് അടുത്ത ബന്ധുക്കളെപ്പോലും തിരിച്ചറിയാന് ബുദ്ധിമുട്ടുണ്ടാവും. അലഞ്ഞുതിരിഞ്ഞ് നടക്കല്, പെട്ടെന്ന്് ദേഷ്യം വരല് എന്നിങ്ങനെയുള്ള ലക്ഷണങ്ങള് പ്രകടമാവുന്നു.\nഡിമെന്‍ഷ്യ മൂര്‍ദ്ധന്യഘട്ടത്തിലെത്തുന്ന നാലാമത്തെ ഘട്ടമാവുന്നതോടെ രോഗിക്ക്് പരിപൂര്‍ണമായ പരിചരണമില്ലാതെ ജീവിക്കാന് സാധ്യമല്ലാത്ത അവസ്ഥ വരുന്നു. ഭാഷയുപയോഗിച്ചുള്ള ആശയവിനിമയം ഒറ്റ വാക്കുകളിലോ ചെറിയ വാചകങ്ങളിലോ ഒതുങ്ങുകയും അവസാനം തീരെ ഇല്ലാതാവുകയും ചെയ്യുന്നു. പേശികള് ശോഷിക്കുകയും നടക്കാനോ സ്വന്തമായി ഭക്ഷണം കഴിക്കാനോ ഉള്ള ശേഷിയും നഷ്ടപ്പെടുന്നു. ന്യൂമോണിയയോ അള്‍സറുകളോ പോലെയുള്ള മറ്റ് അസുഖങ്ങളാലാണ് രോഗിയുടെ അന്ത്യം പലപ്പോഴും സംഭവിക്കുന്നത്.\nഅല്‍ഷിമേഴ്‌സ് രോഗത്തിന്റെ കാരണം ഇതുവരെ പൂര്‍ണമായും മനസ്സിലാക്കിയിട്ടില്ല. എന്നിരുന്നാലും രോഗം പ്രത്യക്ഷപ്പെടാന് പല കാരണങ്ങളുമുണ്ട്. ഇതില് ഉള്‍പ്പെടുന്നവയാണ്\n· ജീവിത രീതി\n· മസ്തിഷ്‌ക കോശങ്ങള് ക്ഷയിച്ചുപോകുന്നത്\n· പ്രായം: 60 വയസിനു ശേഷം ഓരോ ദശകത്തിലും രോഗം വരാനുള്ള സാധ്യത ഇരട്ടിയാണ്.\n· ജനിതക വ്യതിയാനം: അപൂര്‍വ്വ ജനിതക മാറ്റമുള്ള ആളുകളില് ഈ രോഗം 60 വയസ്സിനു മുമ്പ് പ്രത്യക്ഷപ്പെടാം\n· സ്ത്രീകളില് ഈ രോഗം പുരുഷന്മാരിലുള്ളതിനേക്കാള് കൂടുതലായി കണ്ടുവരുന്നു. സ്ത്രീകള് കൂടുതല് കാലം ജീവിക്കുന്നതാണിതിനു കാരണം\n· ഡൗണ് സിന്‍ഡ്രോം: ഡൗണ് സിന്‍ഡ്രോം ഉള്ള ആളുകളില് അല്‍ഷിമേഴ്‌സ് രോഗം കൂടുതലായി കാണപ്പെടുന്നു. ഇതിന്റെ ലക്ഷണങ്ങള് 10 മുതല് 20 വര്‍ഷം മുമ്പേ ഇവരില് കണ്ടുവരുന്നു.\n· ഉയര്‍ന്ന രക്തസമ്മര്‍ദ്ദം\n· ഉയര്‍ന്ന കൊളസ്‌ട്രോള് ലെവല്\n· ഹൃദയസംബന്ധമായ രോഗങ്ങള്: തലച്ചോറിലേക്ക് രക്തം പമ്പ് ചെയ്യുന്നത് ഹൃദയമാണ്. അതുകൊണ്ട് തന്നെ ഹൃദ്രോഗത്തിന് കാരണമാകുന്ന രോഗങ്ങളെല്ലാം അല്‍ഷിമേഴ്‌സിന്റെ സാധ്യത കൂട്ടുന്നു.\n· മസ്തിഷ്‌കാഘാതം: തലച്ചോറിനുണ്ടാകുന്ന ആഘാതങ്ങള് അല്‍ഷിമേഴ്‌സിനു വഴിതെളിക്കുന്നു.\n· മറവി: സമീപകാല ഓര്‍മകളെയാണ് രോഗം ഇല്ലാതാക്കുന്നത്. ഉദാ: സാധനങ്ങള് വെച്ച സ്ഥലം, പേരുകള്, പണം, അടുത്ത ദിവസങ്ങളില് നടന്ന സംഭവങ്ങള് എന്നിവ മറക്കുക. എന്നാല് പഴയ കാല സംഭവങ്ങള് കൃത്യമായി ഓര്‍ക്കുകയും ചെയ്യും.\n· ചിന്തയും യുക്തിയും: രോഗികളില് ഈ രോഗം സങ്കീര്‍ണത ഉളവാക്കുന്നു. ഒന്നിലധികം കാര്യങ്ങള് ചിന്തിക്കാനും യുക്തിക്കനുസരിച്ച് അവ നടപ്പിലാക്കാനും രോഗിക്ക് സാധിച്ചെന്നും വരില്ല.\n· പണം കൈകാര്യം ചെയ്യുക, ബാലന്‍സ് നോക്കുക, ബില്ലുകള് അടക്കുക തുടങ്ങിയവ യുക്തിപൂര്‍വ്വം നടത്താന് കഴിയാതെ വരിക.\n· അക്കങ്ങള് തിരിച്ചറിയാനുള്ള കഴിവില്ലായ്മ ഈ ബുദ്ധിമുട്ടുകളെ വര്‍ധിപ്പിക്കുന്നു.\n· സ്വന്തമായി തീരുമാനം എടുക്കാന് പ്രയാസം അനുഭവപ്പെടുക\n· പരിചിതമായ ജോലികളും സ്ഥിരമായി ചെയ്യുന്ന കാര്യങ്ങളും തെറ്റിക്കുകയും പാകപ്പിഴ വരുത്തുകയും ചെയ്യുക.\n· രോഗിയുടെ വ്യക്തിത്വത്തിലും പെരുമാറ്റത്തിലുമുള്ള മാറ്റം.\n· രോഗികളില് വിഷാദം, സാമൂഹിക പിന്‍വലിയല്, മറ്റുള്ളവരിലുള്ള അവിശ്വാസം എന്നിവ പ്രകടമാവുന്നു. ചിലരില് അക്രമസ്വഭാവവും ഉപദ്രവ മനോഭാവവും കാണപ്പെടുന്നു. ചില രോഗികളില് ഉറക്കത്തിലുള്ള മാറ്റങ്ങള് ദൃശ്യമാകും. പകല് ഉറക്കം കൂടുകയും രാത്രിയില് ഉറക്കമില്ലായ്മ അനുഭവപ്പെടുകയും സ്വപ്‌ന ദര്‍ശനങ്ങളുണ്ടാവുകയും ചെയ്യാറുണ്ട്.\n· സ്ഥലകാലബോധം നഷ്ടപ്പെടുക\n· പ്രാരംഭലക്ഷണങ്ങള് വാര്‍ദ്ധക്യ സഹജമോ ജീവിത സമ്മര്‍ദ്ദമോ (സ്‌ട്രെസ്) ആണെന്ന് പലപ്പോഴും തെറ്റിദ്ധരിക്കപ്പെടാറുണ്ട്.\nഅല്‍ഷിമേഴ്‌സ് രോഗം ഉണ്ടെന്ന് സ്ഥിരീകരിക്കാന് പ്രത്യേക പരിശോധനകളൊന്നും നിലവിലില്ല. രോഗലക്ഷണങ്ങളുടെ അടിസ്ഥാനത്തിലാണ് രോഗനിര്‍ണയം നടത്തുന്നത്. ചില വിറ്റാമിനുകളുടെ കുറവുകളും തൈറോയ്ഡ് രോഗങ്ങളും സമാനമായ രോഗലക്ഷണങ്ങള് പ്രകടിപ്പിക്കുന്നവയാണ്.\nഇമേജിങ്ങ്: സിടി/എംആര്‍ഐ തുടങ്ങിയ ആധുനിക സ്‌കാനുകള് വഴി തലച്ചോറിന്റെ ഘടന മനസ്സിലാക്കാനും കോശങ്ങള് നശിച്ചുപോകുന്നതും തലച്ചോര് ചുരുങ്ങിപ്പോകുന്നതും സ്ഥിരീകരിക്കാനും കഴിയും.\nഅല്‍ഷിമേഴ്‌സിന് പ്രത്യേകിച്ച് ചികിത്സയൊന്നുമില്ലെങ്കിലും ഇതിന്റെ ലക്ഷണങ്ങളെ നമുക്ക് ചികിത്സിക്കാവുന്നതാണ്. ഓര്‍മ്മശക്തി പെട്ടെന്ന് നഷ്ടപ്പെടാതിരിക്കാനുള്ള ചില മരുന്നുകള് ലഭ്യമാണ്. അതുപോലെ സ്വഭാവവൈകല്യങ്ങളെ നമുക്ക് മരുന്നുകള് കൊണ്ട് പ്രതിരോധിക്കാന് സാധിക്കും. അതേസമയം ഇതിനൊക്കെ പരിമിതികളുമുണ്ട്. ഹൃദ്രോഗത്തിലേക്ക് നയിക്കുന്ന പല ഘടകങ്ങളും അല്‍ഷിമേഴ്‌സിനുള്ള സാധ്യത വര്‍ധിപ്പിക്കുന്നതാണ്. ഉയര്‍ന്ന രക്തസമ്മര്‍ദ്ദം, ഉയര്‍ന്ന കൊളസ്‌ട്രോള്, അമിത ഭാരം, പ്രമേഹം ഇവയെയൊക്കെ നിയന്ത്രിക്കുന്നത് മൂലം ഹൃദ്രോഗത്തെയും അല്‍ഷിമേഴ്‌സിന്റെ സാധ്യതയെയും അകറ്റിനിര്‍ത്താം. കൂടാതെ ശാരീരികമായും മാനസികമായും നിങ്ങളുടെ ജീവിതം കൂടുതല് ആസ്വാദ്യകരമാക്കുന്നത് അല്‍ഷിമേഴ്‌സിന്റെ സാധ്യത കുറയ്ക്കും.\nകോഴിക്കോട് മേയ്ത്ര ഹോസ്പിറ്റലില് ന്യൂറോസയന്‍സ് ഡിപ്പാര്‍ട്ട്‌മെന്റ് ചെയര്‍മാനാണ് ലേഖകന്\nസ്വര്‍ണവില വീണ്ടും ഉയരുമ്പോള്


ലാലിഗയിൽ അത്യപൂർവ്വ റെക്കോഡിന് ഉടമയായി മെസ്സി; അമ്പരപ്പോടെ ഫുട്‌ബോള് ലോകം • ഇ വാർത്ത | evartha\nലാലിഗയിൽ അത്യപൂർവ്വ റെക്കോഡിന് ഉടമയായി മെസ്സി; അമ്പരപ്പോടെ ഫുട്‌ബോള് ലോകം\nevartha Desk September 3, 2018, 11:51 am September 3, 2018\nമെസി തന്നെയാണ് ആ റെക്കോഡ് പട്ടത്തിന്റെയും ഉടമ. ലാലിഗയില് ഇന്നലത്തെ മത്സരത്തിലൂടെ 150 അസിസ്റ്റ് എന്ന ഒന്നാം നമ്പര് നേട്ടത്തിന് കൂടിയാണ് ഫുട്‌ബോളിലെ മിശിഹ അര്‍ഹനായത്.മത്സരത്തില് രണ്ട് ഗോളുകള് നേടിയ മെസി, രണ്ട് ഗോളുകള്‍ക്കാണ് അസിസ്റ്റ് ചെയ്തത്. 21ാം നൂറ്റാണ്ടില് 150 അസിസ്റ്റുകള് നേടുന്ന ആദ്യ താരമായി മെസി മാറി.\n143 അസിസ്റ്റുമായി സെസ്‌ക് ഫാബ്രിഗസും, 123 അസിസ്റ്റുമായി മെസ്യൂട്ട് ഓസിലുമാണ് പട്ടികയില് രണ്ടും മൂന്നും സ്ഥാനത്തുളളത്. എന്നാല്, ഇവര് രണ്ടുപേരും കളിക്കുന്നത് സ്‌പെയിനിലല്ല. അതിനാല് തന്നെ ലാലിഗയില് എതിരാളികളില്ലാത്ത രാജാവായി മാറുകയാണ് മെസി.


സ്വീറ്റ് കോണിനൊപ്പം സംഗീത വിരുന്നൊരുക്കി കച്ചവടക്കാരന്; വൈറലായി വീഡിയോ\nമസാല കോൺ, ബട്ടർ കോൺ തുടങ്ങി പലതരം ചോളവിഭവങ്ങൾ ലഭിക്കുന്ന മാളിലെ ഈ കടയിൽ എന്നും തിരക്കാണ്. വിഭവങ്ങൾ ഓര്‍ഡര് ചെയത് കാത്തുനിൽക്കുന്നവര്‍ക്കായി സംഗീത വിരുന്നൊരുക്കുകയാണ് കച്ചവടക്കാരന്. പാത്രവും സ്പൂണുമൊക്കെ ഉപയോഗിച്ച് മനസ്സിനും കാതിനും കുളിരേകുന്ന താളത്തിനൊപ്പം സ്വീറ്റ് കോൺ കഴിക്കാൻ ചെറിയ കുട്ടികൾ മുതൽ പ്രായമായവർ എത്തും.\nTamil Nadu, First Published Nov 4, 2018, 2:48 PM IST\nസ്വീറ്റ് കോണിൽ കുറച്ച് ഉപ്പും വെണ്ണയും ചെറുനാരങ്ങ നീരൊക്കെ ചേർത്ത് ഇളക്കി ഉണ്ടാക്കുന്ന മസാല കോൺ ഇഷ്ടമല്ലാത്തവര് കുറവാണ്. ഒരു പാത്രത്തിൽ എല്ലാ ചേരുവകളും ചേർത്ത് ഇളക്കുന്നത് കാണുമ്പോൾ തന്നെ നാവിൽ കപ്പലോടിക്കാനുള്ള വെള്ളമൂറും. എന്നാൽ കൊതിക്കൊപ്പം അൽപം താളവും മേളവും ചേർത്താണ് മസാല കോൺ കിട്ടുന്നതെങ്കിലോ? സംഭവം തമിഴ്നാട്ടിലെ ബ്രൂക്ക്ഫീൽഡ്സ് മാളിലാണ്.\nഡിജിറ്റൽ മാർക്കറ്റർ കാർത്തിക് ശ്രീനിവാസനാണ് ദൃശ്യങ്ങൾ ട്വിറ്ററിൽ പോസ്റ്റ് ചെയ്തത്. 30 സെക്കൻറ് ദൈർഘ്യമുള്ള വീഡിയോയിൽ ജീവനക്കാരൻ താളം പിടിച്ച് വിഭവമൊരുക്കുന്നത് കാണാം. ഞായറാഴ്ച്ച പോസ്റ്റ് ചെയ്ത് വീ‍ഡിയോയ്ക്ക് ഇതുവരെ 1800ഒാളം ലൈക്കും 800ഒാളം റീട്വീറ്റും ലഭിച്ചിട്ടുണ്ട്. പ്രശസ്ത ഗായിക ചിൻമയി അടക്കമുള്ളവർ ജീവനക്കാരന്റെ കഴിവിനെ പ്രശംസിച്ച് മുന്നോട്ട് വന്നിരിക്കുകയാണ്.\nLast Updated Nov 4, 2018, 3:29 PM IST


'കൊവിഡ് കാലത്തെ പ്രിയപ്പെട്ടവരുടെ മരണം'; ഹൃദയത്തില് തൊടുന്ന കുറിപ്പുമായി ഖത്തര് എച്ച്.എം.സിയിലെ മലയാളി ഡോക്ടര്\n2021-10-13 06:15:30 pm IST\nദോഹ: പ്രതീക്ഷിക്കാതെയുള്ള ഒരുപാട് വേര്‍പാടുകള് നല്‍കികൊണ്ടാണ് കൊവിഡ് കാലം കടന്നു പോകുന്നത്. ഇത്തരത്തില് കൊവിഡ് കാലത്തുണ്ടായ വേര്‍പാടിനെക്കുറിച്ച് ഖത്തറിലെ ഹമദ് മെഡിക്കല് കോര്‍പ്പറേഷന്റെ ഹാര്‍ട്ട് ഹോസ്പിറ്റലിലെ സീനിയര് കണ്‍സള്‍ട്ടന്റായ തൃശൂര് സ്വദേശി മലയാളി ഡോ.അബ്ദുള് റഷീദ് പട്ടത്ത് ഫേസ്ബുക്കില് പങ്കുവെച്ച കുറിപ്പ് സമൂഹ മാധ്യമങ്ങളില് വൈറലാവുകയാണ്.\nഡോക്ടര് ജീവിതത്തില് ഒരിക്കലും നേരിട്ട് കണ്ടിട്ടില്ലാത്ത ഖത്തറിലെ പ്രവാസിയും മുതിര്‍ന്ന മാധ്യമ പ്രവര്‍ത്തകനും കെ.എം.സി.സി മുന് സംസ്ഥാന ജനറല് സെക്രട്ടറിയുമായിരുന്ന പി.എ. മുബാറകിന്റെയും ഹമദ് ജനറല് ആശുപത്രിയില് കൊവിഡ് ബാധിച്ച് ചികിത്സയിലിരിക്കെ മരണപ്പെട്ട അദ്ദേഹത്തിന്റെ ഭാര്യയുടെയും വേര്‍പാടിനെ കുറിച്ചാണ് കുറിപ്പ്.\nരണ്ടു മാസത്തിലധികമായി അസുഖബാധിതനായി ഹമദ് ജനറല് ആശുപത്രിയില് ചികിത്സയിലിരിക്കെയാണ് പി.എ. മുബാറക് മരണപ്പെട്ടത്. ഒരിക്കലും താന് കണ്ടിട്ടില്ലാത്ത രണ്ട് പേരുടെ മരണം അദ്ദേഹത്തിലുണ്ടാക്കിയ മാനസിക സംഘര്‍ഷങ്ങളെക്കുറിച്ചും കുറിപ്പില് പറയുന്നുണ്ട്. ഹൃദയം കൊണ്ടെഴുതുന്ന കുറിപ്പാണിതെന്ന് പറഞ്ഞാണ് ഡോക്ടര് കുറിപ്പ് ആരംഭിക്കുന്നത്.\nകൊവിഡ് ബാധിച്ച് ഹമദ് ജനറല് ആശുപത്രിയില് ചികിത്സയില് കഴിയുന്ന മുബാറകിന്റെ ഭാര്യ നാജിയയുടെ ചികിത്സാ വിവരങ്ങള് അറിയുന്നതിനു വേണ്ടിയാണ് ഡോക്ടറും മുബാറക്കും തമ്മില് ഫോണിലൂടെ പരിചയപ്പെടുന്നത്. ചികിത്സയിലായിരുന്ന നാജിയയുടെ ഓരോ ദിവസവുമുള്ള ആരോഗ്യ സ്ഥിതിഗതികള് മുബാറകും കുടുംബവും കൂടുതല് വിവരങ്ങള് അറിഞ്ഞിരുന്നത് ഡോക്ടറിലൂടെയായിരുന്നു. രോഗാവസ്ഥ മൂര്‍ച്ഛിച്ച് മരണപ്പെട്ട നാജിയയുടെ വിയോഗം ഡോക്ടറെയും മാനസികമായി തളര്‍ത്തുകയാണുണ്ടായത്.\nഭാര്യ മരണപ്പെട്ട് മാസങ്ങള്‍ക്ക് ശേഷം ഹമദ് ജനറല് ആശുപത്രിയില് കരള് രോഗബാധിതനായി എത്തിയ മുബാറക് തന്റെ അസുഖ വിവരങ്ങള് പരിശോധിക്കുന്നതിനായി ഡോക്ടറെ ബന്ധപ്പെട്ടിരുന്നു. ഇതേസമയം അവധിക്ക് നാട്ടിലായ ഡോക്ടര് തിരിച്ചെത്തിയ ശേഷം വിവരങ്ങള് പരിശോധിക്കാമെന്നും നേരില് കാണാമെന്നും ഉറപ്പ് നല്‍കിയായിരുന്നു. എന്നാല് ഒരു മാസത്തിന് ശേഷം മുബാറക്കിന്റെ മരണ വാര്‍ത്തയാണ് ഡോക്ടറെ തേടിയെത്തിയത്. ഇതുവരെ കാണാത്ത രോഗിയും ഡോക്ടറും കടന്നുപോയ ആത്മസംഘര്‍ഷത്തെ കുറിച്ചാണ് അദ്ദേഹം കുറിപ്പില് പങ്കുവെയ്ക്കുന്നത്.\nഫേസ്ബുക്ക് പോസ്റ്റില് പങ്കുവെച്ച ഡോക്ടറുടെ കുറിപ്പ്...\nഹൃദയം കൊണ്ടെഴുതുന്ന കുറിപ്പാണിത്.\nനാട്ടിൽ അവധിയിൽ പോയ സമയം. കുറച്ചു ദിവസങ്ങൾ കൊണ്ട് ഏറെ കാര്യങ്ങൾ ചെയ്തു തീർക്കാനുള്ള ബദ്ധപ്പാട്.\nസെപ്റ്റംബർ പതിനേഴാം തിയതി രാത്രി. പതിവുപോലെ തിരക്കേറിയ ഒരു ദിവസത്തിന്റെ അവസാനം ഉറങ്ങാൻ കിടന്നു. ഒരു ഫോൺ സന്ദേശത്തിന്റെ ശബ്ദം കേട്ടപ്പോൾ ഇനിയും ഉറങ്ങിയിട്ടില്ലല്ലോ എന്ന് മനസ്സിലോർത്തു. ഫോൺ തപ്പിയെടുത്ത് അപ്പോൾ വന്ന മെസ്സേജ് നോക്കി.\nശ്രീ മുബാറക് പി എ അല്പം മുമ്പ് മരണപ്പെട്ടു എന്ന സന്ദേശമായിരുന്നു അതിൽ.\nഅതു വായിച്ച് നിമിഷങ്ങളോളം ഞാൻ തരിച്ചിരുന്നു. അപ്രതീക്ഷിതമായ വാർത്ത എന്നു പറയാൻ കഴിയില്ല. പ്രതീക്ഷിച്ചതാണെന്നുപോലും പറയാം. എങ്കിൽ പോലും മനസ്സിനെ വിശ്വസിപ്പിക്കാൻ പാടുപെട്ടു. സ്വപ്നം കണ്ടതാണോ എന്നുപോലും സംശയം തോന്നി. ജാലകത്തിന്റെ തിരശ്ശീല നീക്കി പുറത്തേക്കു നോക്കി. ലുലു മാളിലെ വിളക്കുകളെല്ലാം അണഞ്ഞിരിക്കുന്നു. എന്നാൽ തൊട്ടപ്പുറത്ത് Marriot ഹോട്ടലിൽ നിന്നും കണ്ണഞ്ചിപ്പിക്കുന്ന പ്രകാശം അപ്പോളും തെളിഞ്ഞുകാണാം. സ്വപ്നമല്ലെന്ന് ഉറപ്പ്.\nഞാനൊരിക്കലും കണ്ടിട്ടില്ലാത്ത ഒരാളുടെ മരണവാർത്ത. അഞ്ചു മാസങ്ങൾക്കുമുമ്പ് അദ്ദേഹത്തെക്കുറിച്ച് ഞാൻ പറഞ്ഞു കേട്ടിട്ടുപോലുമില്ലായിരുന്നു. 2003 മുതൽ ദോഹയിലുള്ള ഞാൻ അദ്ദേഹത്തെക്കുറിച്ച് ഈ വർഷം മാർച്ച് 30ന് മുമ്പ് കേട്ടിട്ടില്ല എന്നത് അവിശ്വസനീയമായി തോന്നിയേക്കാം. ഗൾഫിലെ ഏറ്റവും വലിയ പ്രവാസി സംഘടനക്ക് നേതൃത്വം നൽകിയിരുന്ന വ്യക്തി. പ്രഗൽഭനായ പത്രപ്രവർത്തകൻ. പത്രമാധ്യമ സംഘടനകളുടെ ഭാരവാഹി. ഇങ്ങനെ വിവിധ മേഖലകളിൽ നിറഞ്ഞുനിന്നിരുന്ന മുബാറക്കിക്കയെ എന്തുകൊണ്ടോ കഴിഞ്ഞ 18 വർഷത്തിനിടയിൽ ഖത്തറിൽ ഞാൻ നടന്ന വഴികളിൽ കണ്ടുമുട്ടിയില്ല. അദ്ദേഹം നേതൃത്വം നൽകിയിരുന്ന പ്രവാസി സംഘടനയുടെ പ്രവർത്തകർക്ക് ഒന്നിലധികം തവണ ഞാൻ ഹെൽത്ത് ക്ലാസുകൾ എടുത്തിട്ടുണ്ട്. എന്നിട്ടും അദ്ദേഹത്തെ കണ്ടുമുട്ടിയില്ല. ഒറ്റവാക്കിൽ പറഞ്ഞാൽ we were not destined to meet.\nജീവിതത്തിൽ ഒരിക്കലും കണ്ടിട്ടില്ലാത്ത, മാർച്ച് 30ന് മുമ്പ് കേട്ടിട്ടില്ലാത്ത ഒരാളുടെ മരണം എന്നെ ഇത്രമാത്രം വേദനിപ്പിക്കുന്നത് എന്തുകൊണ്ടായിരിക്കും എന്ന് സ്വാഭാവികമായും നിങ്ങൾ ചിന്തിക്കും. മാർച്ച് 30 മുതൽ ഏപ്രിൽ 30 വരെ കൃത്യമായി ഒരു മാസം ഞങ്ങളുടെ വഴികൾ കൂട്ടിമുട്ടി. ഒരിക്കലും മായാത്ത ഓർമ്മകളായി ആ ദിവസങ്ങൾ ഇന്നും എന്റെ കൂടെയുണ്ട്. അദ്ദേഹത്തിന്റെ മരണവാർത്ത അറിഞ്ഞപ്പോൾ ആ ഓർമ്മകൾ തിരശ്ശീലയിലെന്നപോലെ എനിക്കു വീണ്ടും കാണാം, കേൾക്കാം.\nമാർച്ച് 30 ന് ആദ്യമായി അദ്ദേഹം എന്നെ ഫോണിൽ വിളിച്ചു. "ഭാര്യ കോവിഡ് പോസിറ്റീവ് ആയി ഹമദ് ജനറൽ ഹോസ്പിറ്റലിൽ ചികിത്സയിലാണ്. വിവരങ്ങളറിയാൻ യാതൊരു മാർഗവുമില്ല. നാട്ടിലെ ഒരു ബന്ധുവിൽ നിന്നാണ് ഡോക്ടറുടെ നമ്പർ കിട്ടിയത്. ഡോക്ടർ കഴിയുമെങ്കിൽ ഒന്നന്വേഷിക്കണം".ഇതേ കാര്യം പറഞ്ഞ് നാട്ടിൽ നിന്നും രണ്ടുപേർ അൽപസമയം മുമ്പ് വിളിച്ചിരുന്നു.\nഎന്റെ ഫോൺ നമ്പർ ദോഹയിലെ നിരവധി മലയാളികൾക്ക് easily accessible ആണ്. എല്ലാകാലത്തും. ജോലി കഴിഞ്ഞു വീട്ടിലെത്തിയാലും മണിക്കൂറുകളോളം എനിക്ക് രോഗികളോടും ബന്ധുക്കളോടും ഫോണിൽ സംസാരിക്കേണ്ടി വന്നിട്ടുണ്ട്. എന്റെ സായാഹ്നങ്ങളും രാത്രികളുടെ നല്ലൊരുപങ്കും അസുഖങ്ങളെക്കുറിച്ചുള്ള സംശയ നിവാരണങ്ങൾക്കും ആശ്വാസ വാക്കുകൾക്കുമായി നീക്കിവെച്ചതാണ്. അതു പ്രതീക്ഷിച്ചു വിളിക്കുന്ന നിസ്സഹായരായ മനുഷ്യരോട് അറിയാതെ പോലും ഒരിക്കലും ദേഷ്യപ്പെട്ടു സംസാരിച്ചിട്ടില്ല. എന്നിട്ടും മുബാറക്കിക്ക വിളിച്ചപ്പോൾ ഞാൻ വല്ലാത്ത ധർമ്മസങ്കടത്തിലായി. ഖത്തറിൽ കോവിഡ് രോഗികളെ ചികിത്സിക്കുന്നത് ഏറെ സ്വകാര്യത ഉറപ്പുവരുത്തിയാണ്. ഹാർട്ട് ഹോസ്പിറ്റലിൽ ഇരുന്നുകൊണ്ട് എച്ച് എം സിയിലെ മറ്റൊരു ആശുപത്രിയിലെ ഐ സി യുവിൽ കോവിഡിന് ചികിത്സയിൽ കഴിയുന്ന ഒരു രോഗിയുടെ ഇലക്ട്രോണിക് റെക്കോർഡ്സ് നോക്കുന്നതിലെ 'ethical' വശം എന്നെ വിഷമിപ്പിച്ചു.\nപക്ഷേ അദ്ദേഹത്തിൻ്റെ ദുഃഖവും ആശങ്കയും നിസ്സഹായതയും ഫോൺ വെച്ചതിനു ശേഷവും എൻ്റെ മനസ്സിൽ നിന്നും മാഞ്ഞുപോയില്ല. കോവിഡ് വന്നവരുടെ രോഗാവസ്ഥയിൽ ഓരോ ദിവസവും ഉണ്ടാകുന്ന മാറ്റങ്ങളും വ്യതിയാനങ്ങളും അറിയാൻ ബന്ധുക്കൾക്ക് ഒരുപാട് പരിമിതികളുണ്ട്. അനുഭവിച്ചവർക്കേ അത് മനസ്സിലാകൂ. ഇതിനിടയിൽ നമുക്ക് നൽകാൻ കഴിയുന്ന എത്ര ചെറിയ വിവരങ്ങളാണെങ്കിലും അത് അവർക്ക് വലിയ ആശ്വാസമാകും. മനസ്സിൽ ഇതുപോലെയുള്ള ചിന്തകൾ കാടു കയറുന്നതിനിടയിൽ എറണാകുളത്തുനിന്നും ദുബായിൽ നിന്നും രണ്ടു കോളുകൾ കൂടി വന്നു. നജിയ എന്ന രോഗിയുടെ വിവരം അറിയാനും എന്റെ ഒരു ശ്രദ്ധ വേണം എന്ന അഭ്യർത്ഥനയുമായും.\nജോലിത്തിരക്ക് അല്പം കുറഞ്ഞപ്പോൾ ഞാൻ ഡെസ്ക് ടോപ്പിൽ ഈ രോഗിയുടെ ഇലക്ട്രോണിക് റെക്കോർഡ് തുറന്നു. ശ്വാസകോശത്തിന്റെ എക്സ്റേയും സി ടി സ്കാൻ ഇമേജും കണ്ടപ്പോൾ അവർ ഇതിനകം വെന്റിലേറ്ററിൽ പോയില്ല എന്നത് അതിശയകരമായി തോന്നി.\nരക്തത്തിൽ ഓക്സിജന്റെ അളവ് കുറഞ്ഞു കൊണ്ടിരിക്കുന്നു. രക്തസമ്മർദ്ദം കുറവായിരുന്നു എന്നത് എന്നെ തികച്ചും നിരാശപ്പെടുത്തി. കോവിഡ് ന്യൂമോണിയ വന്ന് രക്തത്തിലൂടെ infection വ്യാപകമാകുന്ന സെപ്റ്റിസീമിയ എന്ന സ്ഥിതിയിലേക്ക് അവർ പോകുന്നോ എന്നു ഭയക്കേണ്ടിയിരിക്കുന്നു.\nഎന്നാൽ ആ അവസ്ഥയിൽ രക്തത്തിൽ അളവുകൂടുന്ന ചില inflammatory markers കാര്യമായി കൂടിയിട്ടില്ല. ഇതു മാത്രമാണ് നേരിയ പ്രതീക്ഷ. HGHലെ ഐസിയുവിലെ ഏറ്റവും മികച്ച ഡോക്ടർമാരുടെ കൈകളിൽ തന്നെയായിരുന്നു അവർ. Records വിശദമായി പരിശോധിച്ചതിനുശേഷം ഞാൻ ഒരു വോയ്സ് മെസ്സേജായി അപ്പോഴത്തെ സ്ഥിതിവിവരങ്ങൾ മുബാറക്കിക്കയ്ക്ക് അയച്ചു കൊടുത്തു. പല സ്ഥലങ്ങളിൽ നിന്നും രോഗിയുടെ വിവരങ്ങൾ അന്വേഷിച്ചു ഫോൺകോളുകൾ വരുന്നതുകൊണ്ട് ഞാൻ കൊടുക്കുന്ന വിവരങ്ങൾ വോയ്സ് മെസ്സേജസ് ആയിരിക്കും നല്ലത് എന്ന് എനിക്ക് തോന്നി. വെന്റിലേറ്ററിൽ പോയിട്ടില്ല എന്നത് സമാധാനം നൽകുന്ന കാര്യമാണ്. പക്ഷേ രക്തസമ്മർദ്ദം കുറവാണെന്നത് അത്ര ശുഭകരമല്ല എന്നും കൂട്ടിച്ചേർത്തു.\nഅന്നു രാത്രിയിൽ, ഞാൻ ഭയപ്പെട്ടതുപോലെ സെപ്സിസിന്റെ ലക്ഷണങ്ങൾ കൂടുകയും അവരുടെ കണ്ഠനാളത്തിലൂടെ ട്യൂബിട്ട് വെന്റിലേറ്ററിൽ ആക്കുകയും ചെയ്തു. ഈ വിവരങ്ങൾ എല്ലാം വെച്ചുകൊണ്ട് ഞാൻ അടുത്ത ദിവസം രാവിലെ അദ്ദേഹത്തിന് വീണ്ടും വോയ്സ് മെസ്സേജ് അയച്ചു. തുടർന്നുള്ള ദിവസങ്ങളിൽ അദ്ദേഹം നന്ദി പറഞ്ഞുകൊണ്ട് രണ്ടും മൂന്നും തവണ ഓരോ ദിവസവും എനിക്ക് മെസ്സേജ് അയക്കും. അദ്ദേഹവും മക്കളും മരുമക്കളും എന്റെ ശബ്ദത്തിനായി കാത്തിരിക്കുന്നു എന്നു പറയും. പക്ഷേ ഒരിക്കൽപോലും അദ്ദേഹം എന്നെ മനപ്പൂർവ്വം ബുദ്ധിമുട്ടിച്ചില്ല. എന്റെ തിരക്കുകൾ മനസ്സിലാക്കുന്നുവെന്നും എത്ര സമയം വേണമെങ്കിലും എൻ്റെ മെസ്സേജിന് വേണ്ടി കാത്തിരിക്കാം എന്നും പറയും.\nപിന്നീടുള്ള ദിവസങ്ങളിൽ അതൊരു ദിനചര്യയായി മാറി. എല്ലാ ദിവസവും ഒരിക്കലെങ്കിലും, ചില ദിവസങ്ങളിൽ രണ്ടുനേരവും മൂന്നുനേരവും ഞാൻ നജിയത്തയുടെ വിവരങ്ങൾ അദ്ദേഹത്തിന് വോയ്സ് മെസ്സേജായി അയച്ചു കൊടുത്തു. ദിവസത്തിൽ തന്നെ പല തവണ ഞാൻ അവരുടെ electronic records തുറന്നു. 22 വർഷമായി ഏറ്റവും ആധുനികമായ ഐ സി യു(ICU)കളിൽ രോഗികളെ ചികിത്സിക്കുന്ന ആളാണ് ഞാൻ. അതുകൊണ്ടുതന്നെ തീവ്രപരിചരണത്തിൽ കഴിയുന്ന ഒരു രോഗിക്ക് ഓരോ ദിവസവും, ഓരോ നിമിഷവും എന്താണ് സംഭവിക്കാൻ പോകുന്നത് എന്ന് ഒരു തിരക്കഥ പോലെ എന്റെ മുന്നിൽ തെളിയും. രോഗിയെ ഞാൻ കാണുന്നില്ലെങ്കിൽ പോലും.\nപ്രതീക്ഷകൾ നൽകുന്ന നല്ല നിമിഷങ്ങളും പ്രതീക്ഷയറ്റു പോകുന്ന മോശം നിമിഷങ്ങളും കൂടിച്ചേർന്നതാണ് ICUവിൽ കിടക്കുന്ന രോഗികളെ ചികിത്സിക്കുന്ന ഡോക്ടർമാരുടെയും നഴ്സുമാരുടെയും ദിവസങ്ങൾ. ഇവിടെ ഈ രോഗിയെ ചികിത്സിക്കാതെ, നേരിട്ടു കാണുക പോലും ചെയ്യാതെ ഞാൻ സമ്മിശ്രമായ ആ നിമിഷങ്ങളിലൂടെ കടന്നു പോയി. പലപ്പോഴും ഞാൻ മനസ്സിൽ കരുതും. 'ഇന്നു ഞാൻ അദ്ദേഹത്തോട് നല്ലതായി എന്തുപറയും? മിക്കവാറും മോശം അവസ്ഥയാണല്ലോ. ഇല്ലാത്ത പ്രതീക്ഷ കൊടുക്കാൻ കഴിയില്ല. പക്ഷേ പ്രതീക്ഷയുടെ ഒരു നേരിയ കണിക ഉണ്ടെങ്കിൽ അത് പങ്കുവെക്കാതിരിക്കാനും കഴിയില്ല'.\nഅദ്ദേഹത്തിന് തൻ്റെ ഭാര്യയോടുള്ള അഗാധമായ സ്നേഹം അദ്ദേഹത്തിന്റെ ശബ്ദത്തിൽ നിന്നും എനിക്കറിയാൻ കഴിഞ്ഞു. ഭാര്യാഭർത്തൃബന്ധം സമാനതകളില്ലാത്ത ബന്ധമാണല്ലോ. അദ്ദേഹത്തിൻ്റെ ആ സ്നേഹവും കരുതലും എന്റെ മനസ്സിനെ ആഴത്തിൽ സ്പർശിച്ചു. പ്രതീക്ഷയുടെ ഒരു വെള്ളി വെളിച്ചത്തിനുവേണ്ടി ഞാൻ നജിയത്തയുടെ റെക്കോർഡ്സ് വീണ്ടും വീണ്ടും തുറന്നു. ഞാൻ ചികിത്സിക്കുന്ന രോഗികളെയല്ലാതെ, എന്റെ ഐസിയുവിൽ കിടക്കുന്ന രോഗികളെയല്ലാതെ മറ്റൊരു രോഗിയുടെ റെക്കോർഡിന് മുന്നിൽ ഞാൻ ഇത്രയും സമയം ചിലവഴിച്ചിട്ടില്ല. പ്രതീക്ഷയുടെ ഒരു കച്ചിത്തുരുമ്പിന് വേണ്ടി ഞാൻ records മുഴുവൻ പരതി. രണ്ടുമൂന്നു തവണ നജിയത്ത കിടക്കുന്ന ഐസിയുവിലെ കൺസൾട്ടന്റ് ഡോക്ടറോട് ഫോണിൽ വിളിച്ചു സംസാരിച്ചു.\nവൈദ്യശാസ്ത്രത്തിൽ ഒരു അലിഖിത നിയമമുണ്ട്. രോഗിയോടും ബന്ധുക്കളോടും നാം അനുകമ്പ കാണിക്കണം. പക്ഷേ സഹതാപം പാടില്ല.You can show empathy to them but not sympathy. വൈകുന്നേരം അയക്കുന്ന എൻ്റെ ശബ്ദത്തിൽ സഹതാപവും സങ്കടവും ഇല്ലാതിരിക്കാൻ ഞാൻ ശ്രദ്ധിച്ചു. പക്ഷേ അനുകമ്പയോടെ സംസാരിച്ചു. ഇതിനിടയിൽ നോമ്പു തുടങ്ങിയപ്പോൾ മെല്ലെമെല്ലെ ഞാൻ voice messages വൈകുന്നേരങ്ങളിലേക്ക് മാറ്റി. ഞാൻ നൽകുന്ന മോശം വിവരങ്ങൾ സഹിക്കാനുള്ള ശക്തി അദ്ദേഹത്തിനും മക്കൾക്കും ഉണ്ടാകണമല്ലോ. ഒരിക്കൽ അദ്ദേഹം കണ്ഠമിടറിക്കൊണ്ടു ഫോണിലൂടെ പറഞ്ഞു എന്റെ ശബ്ദം അവരുടെ നോമ്പുതുറയുടെ ഭാഗമായി എന്ന്. വളരെ ചെറിയ പ്രതീക്ഷകളും അതിലേറെ നിരാശകളും നൽകി പതിനഞ്ചു ദിവസങ്ങൾ കടന്നു പോയിട്ടുണ്ടാകും. അവരുടെ രക്തസമ്മർദ്ദം നോർമലായി. ഹൃദയം നന്നായി പ്രവർത്തിക്കുന്നു. എന്നാൽ ശ്വാസകോശത്തിലും ഒരുപക്ഷേ രക്തത്തിലുമുള്ള ഇൻഫെക്ഷൻ നിയന്ത്രണവിധേയമാകുന്നില്ല.\nകിഡ്നിയുടെ പ്രവർത്തനം മോശമായി. ഒന്നിടവിട്ട ദിവസങ്ങളിൽ ഡയാലിസിസ് ചെയ്തുകൊണ്ടിരിക്കുന്നു. Inflammatory markersന്റെ അളവുകൾ ഉയരുന്നു. ഇതിന്റെയെല്ലാം നിരാശ മെസ്സേജ് അയക്കുമ്പോൾ എൻ്റെ ശബ്ദത്തിലും നിഴലിച്ചിട്ടുണ്ടാകാം. ഒരു ദിവസം റെക്കോർഡ് തുറന്ന എനിക്ക് എന്റെ കണ്ണുകളെ വിശ്വസിക്കാൻ കഴിഞ്ഞില്ല. നജിയത്തയുടെ രക്തത്തിൽ ഓക്സിജന്റെ മർദ്ദം (PaO2) മെച്ചപ്പെട്ടിരിക്കുന്നു. അത് നൂറിനുമുകളിൽ എത്തിയിരിക്കുന്നു. നാല്പതിനും അമ്പതിനും ഇടയ്ക്ക് കിടന്നിരുന്നതാണ്. ഞാൻ വീണ്ടും വീണ്ടും ആ സംഖ്യയിലേക്ക് നോക്കി. 124mmHg!! അതും 60% മാത്രം ഓക്സിജൻ കൊടുത്തുകൊണ്ട്. ഒപ്പം രക്തത്തിലെ കാർബൺഡയോക്സൈഡിന്റെ മർദ്ദവും നോർമൽ റേഞ്ചിൽ നിൽക്കുന്നു. അവരുടെ റെക്കോർഡ് നോക്കിത്തുടങ്ങിയതിനു ശേഷം ഞാൻ ഏറ്റവും കൂടുതൽ സന്തോഷിച്ച ദിവസം. ക്ഷണികമായിരിക്കാം ഇത്, ശാശ്വതമായിരിക്കില്ല എന്ന് മനസ്സ് പറഞ്ഞെങ്കിലും recordൽ കണ്ട നല്ല കാര്യങ്ങൾ ഞാൻ വൈകുന്നേരം അദ്ദേഹത്തെ അറിയിച്ചു. തീർച്ചയായും എന്റെ ശബ്ദത്തിൽ സമാധാനവും അല്പം ഉത്സാഹവും ഉണ്ടായിരുന്നു. കുറച്ചെങ്കിലും സന്തോഷവും സമാധാനവും അവർക്കും ലഭിക്കട്ടെ എന്നു തന്നെ ഞാൻ കരുതി.\nരണ്ടുമൂന്നു ദിവസം ആ നല്ല നില തുടർന്നു. ഇതിനിടയിൽ ഒരിക്കൽ അദ്ദേഹം ഫോണിൽ പറഞ്ഞു. "എന്റെ ഭാര്യയുടെ അസുഖം മാറിയാൽ ഞങ്ങൾ ആദ്യം വരുന്നത് ഡോക്ടറെ കാണാൻ ആയിരിക്കും. ഇൻഷാ അള്ളാഹ്...". ഇതുകേട്ട് എൻ്റെ കണ്ണുകൾ നനഞ്ഞു. ഞാൻ ഒരിക്കലും കാണാത്ത, ഒരു മാസം മുമ്പുവരെ അറിയാതിരുന്ന ഒരു രോഗിയുടെ വിവരങ്ങൾ ഒരു ദിവസം പോലും ഒഴിവാക്കാതെ ഞാൻ അദ്ദേഹത്തിന് അയച്ചുകൊടുത്തു. "ഡോക്ടറും ഡോക്ടറുടെ ശബ്ദവും ഇപ്പോൾ ഞങ്ങളുടെ കുടുംബത്തിന്റെ ഭാഗമായിരിക്കുന്നു". അദ്ദേഹം വീണ്ടും ഫോണിലൂടെ പറയും.\nമൂന്നു ദിവസം കഴിഞ്ഞപ്പോൾ കാര്യങ്ങൾ വീണ്ടും കൈവിട്ടുപോയി. രക്തത്തിൽ ഓക്സിജന്റെ അളവ് കുറഞ്ഞ ശരീരത്തിലെ പല അവയവങ്ങളുടെയും പ്രവർത്തനങ്ങൾ മോശമാകുന്ന multi organ dysfunction എന്നൊരു അവസ്ഥയിലേക്ക് അവർ പോയിക്കൊണ്ടിരുന്നു. ഈ അവസരത്തിൽ ഖത്തറിൽ കോവിഡ് രണ്ടാം തരംഗം അതിന്റെ ഉച്ചസ്ഥായിയിൽ ആയിരുന്നു. ഹാർട്ട് ഹോസ്പിറ്റലിലെ സ്പെഷ്യലൈസ്ഡ് ICUs മാനേജ് ചെയ്യുന്ന ഞങ്ങളെയടക്കം കോവിഡ് ICUs മാനേജ് ചെയ്യാൻ അധികാരികളിൽ നിന്നും വിളി വന്നു. അങ്ങനെ ഞങ്ങൾ ഹാർട്ട് ഹോസ്പിറ്റലിലെ കൺസൾട്ടന്റ് ഡോക്ടർമാർ ഇൻഡസ്ട്രിയൽ ഏരിയയിലെ ആശുപത്രിയിലെ കോവിഡ് ഐസിയു manage ചെയ്യാൻ പോയിത്തുടങ്ങി.\nApril 20 മുതൽ മൂന്നാഴ്ച എൻ്റെ ഊഴമായിരുന്നു. അതിൽ ആദ്യത്തെ രണ്ടാഴ്ച ഇൻഡസ്ട്രിയൽ ഏരിയയിലും മൂന്നാമത്തെ ആഴ്ച ഹമദ് ജനറൽ ആശുപത്രി(HGH)യിലെ കോവിഡ് ഐസിയുവിലും ആയിരുന്നു എന്നെ post ചെയ്തിരുന്നത്. നജിയത്ത കിടന്നിരുന്നത് HGHലെ ഐസിയുവിൽ ആയിരുന്നു. മൂന്നാമത്തെ ആഴ്ചയെങ്കിലും അവർ കിടക്കുന്ന ഐസിയുവിൽ എത്താം എന്നുള്ള ഒരു പ്രതീക്ഷ. ICU മാനേജ് ചെയ്യുന്ന കൺസൾട്ടന്റ് ഡോക്ടർമാർ എല്ലാവരും വളരെയധികം കഴിവുള്ളവരും ഏറെ പരിചയ സമ്പന്നരും ആയിരുന്നു. എങ്കിൽപോലും അവർ കിടക്കുന്ന ഐസിയുവിൽ ഒരാഴ്ച്ച ചികിത്സിക്കാൻ കഴിഞ്ഞാൽ എന്തെങ്കിലും ചെയ്യാൻ കഴിഞ്ഞെങ്കിലോ എന്നുള്ള ഒരു പ്രത്യാശ മനസ്സിൽ വന്നു. ഈ വിവരം കേട്ടപ്പോൾ മുബാറക്കിക്കയുടെ ശബ്ദത്തിലും പ്രതീക്ഷ നിഴലിക്കുന്നതായി തോന്നി.\nഇൻഡസ്ട്രിയൽ ഏരിയയിലെ ആശുപത്രിയിലെ കോവിഡ് ഐസിയുവിൽ എത്തിയപ്പോൾ ഞാൻ പ്രതീക്ഷിച്ചതിൽ കൂടുതൽ തിരക്കായി. വൈകുന്നേരം വീട്ടിൽ വന്നതിനു ശേഷം മാത്രമേ പലപ്പോഴും ഫോൺ ഉപയോഗിക്കാൻ കഴിയാറുള്ളൂ. എങ്കിലും നോമ്പു തുറന്ന വേളകളിൽ ഞാൻ എന്റെ voice messages നിർബാധം തുടർന്നു. പക്ഷേ നേരത്തെ സൂചിപ്പിച്ചതുപോലെ നജിയത്തയുടെ കണ്ടീഷൻ കൂടുതൽ മോശമായിക്കൊണ്ടിരുന്നു. ഞാൻ HGHലെ ഐസിയുവിൽ ഡ്യൂട്ടിക്ക് പോകാൻ ഇനിയും ഒരാഴ്ച കൂടിയുണ്ട്.\nഒരു വ്യാഴാഴ്ച രാത്രി ഉറങ്ങുന്നതിനു മുമ്പ് വീണ്ടും റെക്കോർഡ് തുറന്നു. അവരുടെ ഓക്സിജൻ സാച്ചുറേഷൻ താഴ്ന്നുകൊണ്ടിരിക്കുന്നു.എന്തു ചെയ്തിട്ടും അത് കൂടുന്നില്ല. അവസാനിക്കാറായി എന്ന് എൻ്റെ മനസ്സ് പറഞ്ഞു. അന്നത്തെ പതിവ് വോയ്സ് മെസ്സേജസ് എല്ലാം വൈകുന്നേരം കഴിഞ്ഞതാണ്. ഇനി ഇപ്പോൾ അദ്ദേഹത്തെ വിളിക്കേണ്ട എന്നു കരുതി. വെള്ളിയാഴ്ച രാവിലെ എഴുന്നേറ്റു ഞാൻ ആശുപത്രിയിൽ പോകാൻ തയ്യാറെടുത്തു. 6:10ന് മുബാറക്കിക്കയുടെ ഒരു മിസ്ഡ് കോൾ കണ്ടു. അപ്പോൾ തിരിച്ചു വിളിച്ചില്ല. നേരെ ലാപ്ടോപ് ഓൺ ചെയ്ത് ഇലക്ട്രോണിക് റെക്കോർഡ് തുറന്നു. എല്ലാം അവസാനിച്ചിരുന്നു. She passed away that day early morning.\nമനസ്സാന്നിധ്യം വീണ്ടെടുക്കാൻ കുറച്ചു സമയമെടുത്തു. അതിനുശേഷം അദ്ദേഹത്തെ വിളിച്ചു സംസാരിച്ചു. ഞാൻ ആശുപത്രിയിൽ പോകുകയാണെന്നും ഖബറടക്കത്തിന് വരില്ലെന്നും പറഞ്ഞു. ഒരിക്കലും കണ്ടിട്ടില്ലാത്ത നജിയത്തയെ ഇങ്ങനെ കാണാൻ മനസ്സു വരുന്നില്ലെന്നും പറഞ്ഞു. ഒരു മാസത്തെ ഓരോ ദിവസവും എന്റെ മനസ്സിൽ നിറഞ്ഞു. എല്ലാം മറക്കാൻ ശ്രമിച്ച് ഞാൻ അന്നു വൈകുന്നേരം വരെ എന്റെ രോഗികളുടെ ചികിത്സയിൽ മുഴുകി.\n(കൂട്ടത്തിൽ പറയട്ടെ. വലിയ നഷ്ടങ്ങൾ നൽകിയാണ് ഏപ്രിൽ മാസം കടന്നു പോയത്.എന്റെ വളരെ അടുത്ത ഒരു ബന്ധു ഏതാണ്ട് സമാനമായ സാഹചര്യങ്ങളിൽ ഇതേ ഏപ്രിലിൽ മരണമടഞ്ഞു. അതിനെക്കുറിച്ച് പിന്നീടൊരിക്കൽ പറയാം) ഒന്നു രണ്ടാഴ്ചയ്ക്കുശേഷം അദ്ദേഹത്തെ വിളിച്ചു. വേർപാടിന്റെ നൊമ്പരം അദ്ദേഹത്തിൻ്റെ ശബ്ദത്തിൽ പ്രതിഫലിച്ചിരുന്നു. "ഡോക്ടർ തീർച്ചയായും ഒരിക്കൽ വീട്ടിൽ വരണം. ഞങ്ങൾക്ക് ഡോക്ടറെ കാണണം". ഒരിക്കൽ വരാമെന്നും നേരിട്ട് കാണാമെന്നും ഞാൻ പറഞ്ഞു.\nദിവസങ്ങൾ വീണ്ടും കൊഴിഞ്ഞു വീണു. ഞാൻ എൻ്റെ തിരക്കുകളുമായി മുന്നോട്ടുപോയി. രണ്ടു മൂന്നു മാസങ്ങൾക്കു ശേഷം അദ്ദേഹത്തിൻ്റെ ഒരു വോയ്സ് മെസ്സേജ് വന്നു. അദ്ദേഹം HGH എമർജൻസിയിൽ അഡ്മിറ്റഡ് ആയിരുന്നു. ഡിസ്ചാർജ് ആയി. കരളിന് ചെറുതല്ലാത്ത പ്രശ്നങ്ങളുണ്ട്. വയറിലും കാലിലും നീരു കെട്ടുന്നു. ഞാൻ അപ്പോൾ നാട്ടിൽ പോകാനായി തയ്യാറെടുക്കുകയായിരുന്നു."ഡോക്ടർ തിരിച്ചുവന്നാൽ എൻ്റെ റെക്കോർഡ്സെല്ലാം ഒന്നു വിശദമായി നോക്കണം". അദ്ദേഹം പറഞ്ഞു.തീർച്ചയായും നോക്കാം എന്നു ഞാനും.\nനാട്ടിൽ അവധിയിൽ ആയിരിക്കുമ്പോൾ ആഗസ്റ്റ് അവസാനം ഞങ്ങൾ ഒന്നുരണ്ടു തവണ ചാറ്റ് ചെയ്തിരുന്നു. പക്ഷേ സെപ്റ്റംബറിൽ ഞാൻ അയച്ച മെസ്സേജസിന് മറുപടി കിട്ടിയില്ല. അടുത്തദിവസം എൻ്റെ മെസ്സേജ് കണ്ട് അദ്ദേഹത്തിൻ്റെ മരുമകൻ Parvéz Vallikkad എന്നെ വിളിച്ചു. കാര്യങ്ങൾ കൈ വിട്ടു പോയിരിക്കുന്നു.ഇനിയൊന്നും ചെയ്യാനില്ല എന്ന് ഡോക്ടർമാർ പറയുന്നു. ഞാൻ തരിച്ചിരുന്നുപോയി. ദ്വീപ് എന്ന സിനിമയിലെ ആ അവിസ്മരണീയമായ ഗാനം ക്ഷണിക്കാതെ എന്റെ മനസ്സിലേക്ക് കടന്നു വന്നു. 'കണ്ണീരിൻ മഴയത്തും നെടുവീർപ്പിൻ കാറ്റത്തും കരളേ ഞാൻ നിന്നെയും കാത്തിരിക്കും ഖബറിന്നടിയിലും കാത്തിരിക്കും ഞാൻ കാത്തിരിക്കും...' മരണമില്ലാത്ത ആ വരികൾ എന്റെ ചെവിയിൽ മുഴങ്ങി. ചിന്തകളെ തടുത്തു നിർത്താൻ ഞാൻ വല്ലാതെ പാടുപെട്ടു.\nഅതുകൊണ്ടുതന്നെ ഒടുവിൽ മരണവാർത്ത വന്നപ്പോൾ അപ്രതീക്ഷിതമായി തോന്നിയില്ല. സെപ്റ്റംബർ പതിനേഴാം തീയതി രാത്രി അദ്ദേഹത്തിന്റെ മരണവിവരം പർവേസ് തന്നെയാണ് അറിയിച്ചത്. അങ്ങനെ ഒരിക്കലും നേരിട്ടു കാണാൻ ഇനിയൊരു അവസരം നല്കാതെ അദ്ദേഹവും പോയി. അഞ്ചു മാസങ്ങൾക്കു മുമ്പ് തുടങ്ങിയ പരിചയം രണ്ടു മരണങ്ങൾ നൽകി കടന്നുപോയി. ഉറങ്ങാൻ കഴിയാതെ ഒരുപാടു നേരം തിരിഞ്ഞും മറിഞ്ഞും കിടന്നു. Probably we were never destined to meet. അതുകൊണ്ടാകണം ഞാൻ ആ സമയത്ത് നാട്ടിലായത്.\nനജിയത്ത ഇല്ലാത്ത ഈ ലോകത്തു ജീവിക്കാൻ അദ്ദേഹം ആഗ്രഹിച്ചിട്ടുണ്ടാകില്ല.\nമരണത്തിനു പോലും വേർപ്പെടുത്താൻ കഴിയില്ലെന്ന് തെളിയിച്ചു അദ്ദേഹം അവരുടെ അടുത്തേക്ക് പോയി. വെറും നാലഞ്ചു മാസങ്ങൾക്കകം.\nഹൃദയം കൊണ്ടെഴുതുന്ന കുറിപ്പാണിത്. നിറകണ്ണുകളോടെയാണ് ഇത് എഴുതി തീർക്കുന്നത്. മുബാറക്കിക്കയുടേയും നജിയത്തയുടേയും ഓർമ്മകൾക്കു മുന്നിൽ ഇതു ഞാൻ സമർപ്പിക്കുന്നു. അവരുടെ മക്കൾക്കും കുടുംബത്തിനും എന്നും നന്മകൾ മാത്രം നേരുന്നു.\ncovid19 death qatar facebook post Rasheed Pattath


Kia 2014 Soul Ad - Malayalam DriveSpark\nലേഡി ഗാഗയുടെ എലിപ്പാട്ടുമായി കിയ\nPublished: Tuesday, August 27, 2013, 11:02 [IST]\nദക്ഷിണ കൊറിയന് കാര് നിര്‍മാതാവായ കിയയുടെ സോള് ക്രോസ്സോവറിന് ഒരു കിടിലന് ഫേസ്‌ലിഫ്റ്റ് ഈയിടെ ലഭിക്കുകയുണ്ടായി. യുഎസ് വിപണിയില് പുറത്തിറങ്ങിയ ഈ വാഹനത്തിന്റെ യൂറോപ്യന് പതിപ്പ് ഫ്രാങ്ഫര്‍ട് മോട്ടോര് ഷോയില് പ്രദര്‍ശിപ്പിക്കും.\nവാഹനത്തിന്റെ ശാരീരിക സവിശേഷതകളില് കാര്യപ്പെട്ട മാറ്റങ്ങള് വരുത്തിയത് ലോകത്തെ അറിയിക്കുന്നത് ഒരു വീഡിയോ വഴിയാണ്. ഹാംസ്റ്ററുകള് (ഒരു തരം എലി) ഡയറ്റ് ചെയ്യുന്നതായി ഈ വീഡിയോ ചിത്രീകരിക്കുന്നു.\n2009ലാണ് കിയയുടെ എലിപ്പരസ്യം വരുന്നത്. ഈ പരസ്യം വന് ഹിറ്റായതിനു ശേഷം എല്ലാ വര്‍ഷവും എലിപ്പരസ്യങ്ങള് പുറത്തിറക്കിയിരുന്നു കമ്പനി. 'ടോട്ടലി ട്രാന്‍സ്‌ഫോംഡ്' ലേഡി ഗാഗയാണ് പശ്ചാത്തലത്തില് പാടിയിരിക്കുന്നത്.\nനിലവിലുള്ള മോഡലില് നിന്ന് വലിയ തോതിലുള്ള ശാരീരിക വ്യത്യാനങ്ങളുണ്ടെന്ന് പറഞ്ഞുവല്ലോ പുതിയ സോളില്. ഇന്‍രീരിയര് സ്‌പേസില് വന്ന വര്‍ധനയാണ് ഇതില് പ്രധാനം. ബോക്‌സി ഡിസൈനിലാണ് വാഹനം വരുന്നത്. ഒരു എസ്‌യുവി ശൈലിയാണ് ഡിസൈനില് നമുക്ക് കാണാന് കഴിയുക. നിരവധി എക്‌സ്റ്റീരിയര് ഓപ്ഷനുകള് കൂട്ടിച്ചേര്‍ത്തിട്ടുണ്ട് വാഹനത്തില്.\n1.6 ലിറ്റര് ജിഡിഐ പെട്രോള് എന്‍ജിനും ഒരു ഡീസല് എന്‍ജിനും സോളിനുണ്ട്.6സ്പീഡ് മാന്വല്, ഓട്ടോമാറ്റിക് ട്രാന്‍സ്മിഷനുകളില് ഈ വാഹനം ലഭിക്കുന്നു.\nനമ്മുടെ മാരുതി സ്റ്റിംഗ്രേയുടേതിന് സമാനമായ ശൈലിയിലാണ് വാഹനത്തിന്റെ ഡിസൈനെന്നു കാണാം. ഹാച്ച്ബാക്ക്, എസ്‌യുവി നിര്‍മാണ ശൈലികളുടെ ഒരു സംയോജനം ഇവിടെ കാണാവുന്നതു കൊണ്ട് നമുക്കിതിനെ ക്രോസ്സോവര് എന്നു വിളിക്കാം.\nകൂടുതല്... #kia motors #frankfurt motor show #കിയ #ഫ്രാങ്ക്ഫര്‍ട് മോട്ടോര് ഷോ\nKia, the South Korean automaker owned by Hyundai will launcharefreshed version of its Soul crossover for Europe next month.\nStory first published: Tuesday, August 27, 2013, 11:02 [IST]


പരീക്ഷണം നടത്തിയത് ആരിൽ, എവിടെവച്ച്, എന്ന്? ഒന്നിനും ഉത്തരമില്ലാതെ ബാബാ രാം ദേവ്: പതഞ്ജലി കൊറോണ മരുന്നിനെതിരെ നടപടിയുമായി രാജസ്ഥാൻ സർക്കാർ - ഇ വാർത്ത | evartha government action against baba ramdevand pathanjali\nപരീക്ഷണം നടത്തിയത് ആരിൽ, എവിടെവച്ച്, എന്ന്? ഒന്നിനും ഉത്തരമില്ലാതെ ബാബാ രാം ദേവ്: പതഞ്ജലി കൊറോണ മരുന്നിനെതിരെ നടപടിയുമായി രാജസ്ഥാൻ സർക്കാർ\nബാബാ രാംദേവിൻ്റെ കൊറോണ മരുന്ന് ശുദ്ധ തട്ടിപ്പാണെന്നും നടപടിയെടുക്കുമെന്നും വ്യക്തമാക്കി രാജസ്ഥാൻ സർക്കാർ. കോവിഡ് രോഗം നൂറ് ശതമാനം മാറുമെന്ന് അവകാശപ്പെട്ട് മരുന്നു പുറത്തിറക്കിയ യോഗ ഗുരുവിനെതിരെയും തഞ്ജലിക്കുമെതിരേയും നിയമ നടപടിയെടുക്കുമെന്നാണ് രാജസ്ഥാൻ സർക്കാർ വ്യക്തമാക്കിയിരിക്കുന്നത്.\nസർക്കാർ അനുമതിയില്ലാതെയാണ് മരുന്നു പരീക്ഷണം നടത്തിയതെന്നും നടത്തിയതു പരീക്ഷണമല്ല, തട്ടിപ്പാണെന്നും രാജസ്ഥാൻ സർക്കാർ വെളിപ്പെടുത്തുന്നു. മരുന്നു നിർമാണത്തിനായി പതഞ്ജലി നൽകിയ അപേക്ഷയിൽ കോവിഡിനെതിരായ മരുന്നു പരീക്ഷണമാണ് നടത്തുന്നതെന്നു രേഖപ്പെടുത്തിയിരുന്നില്ലെന്ന് ഉത്തരാഖണ്ഡ് സർക്കാരും പറയുന്നു. ഏഴ് ദിവസത്തിനുള്ളിൽ കോവിഡ് രോഗം മാറുമെന്ന് അവകാശപ്പെട്ട് ബാബാ രാംദേവും പതഞ്ജലി ആയുർവേദിക്സും ചൊവ്വാഴ്ചയാണ് പുതിയ മരുന്ന് പുറത്തിറക്കിയത്.\nഈ മരുന്ന് 280 പേരിൽ പരീക്ഷണം നടത്തിയിരുന്നെന്നും മൂന്നു ദിവസത്തിനുള്ളിൽ 69 ശതമാനം ആളുകൾക്കും ഏഴ് ദിവസത്തിനുള്ളിൽ 100 ശതമാനം ആളുകളുടെയും കോവിഡ് രോഗം മാറിയെന്നും ബാബാ രാംദേവ് അവകാശപ്പെട്ടിരുന്നു. എന്നാൽ, മരുന്നു പരീക്ഷണം നടത്തിയതിന്‍റെ വിവിധ വിവരങ്ങളും പരിശോധന റിപ്പോർട്ടുകളും വെളിപ്പെടുത്താൻ തയാറായില്ല.\nഇതേ തുടർന്ന് പതഞ്ജലി പുറത്തിറക്കിയ മരുന്നിന്‍റെ വിശദാംശങ്ങൾ നൽകാൻ കേന്ദ്ര ആയുഷ് മന്ത്രാലയം ആവശ്യപ്പെട്ടു. അതുവരെ കോവിഡ് മരുന്ന് എന്ന തരത്തിൽ പരസ്യം നൽകരുതെന്നും നിർദേശിച്ചു. ഏത് ആശുപത്രിയിലാണ് പരീക്ഷണം നടത്തിയത്, ഗവേഷണ ഫലം എന്ത്, ഇൻസ്റ്റിറ്റ്യൂഷണൽ എത്തിക്സ് കമ്മിറ്റിയുടെ അനുമതി ലഭിച്ചിട്ടുണ്ടോ, മരുന്നു തയാറാക്കിയതിന്‍റെ വിശദാംശങ്ങൾ, ലൈസൻസിന്‍റെ പകർപ്പ് തുടങ്ങിയ കാര്യങ്ങൾ ഏഴ് ദിവസത്തിനുള്ളിൽ നൽകണമെന്നും ആയുഷ് മന്ത്രാലയം ആവശ്യപ്പെട്ടിട്ടുണ്ട്.\nTopics: baba ramdev Pathanjali Rajasthan Yoga Guru


കല്ലമൺ ഏലായിൽ നെൽക്കൃഷി തുടങ്ങി : Deepika.com Nattu Visesham\nകല്ലമൺ ഏലായിൽ നെൽക്കൃഷി തുടങ്ങി\nWednesday, November 13, 2019 12:06 AM IST\nകൊട്ടാരക്കര: ഇരുപത് വർഷമായി തരിശു കിടന്ന കല്ലമൺ ഏലായിൽ നെൽകൃഷിക്കു തുടക്കമായി. കൊട്ടാരക്കര നഗരസഭ, കൃഷി വകുപ്പ്, കുടുംബശ്രീ, തൊഴിലുറപ്പ്, കാർഷിക വികസന സമിതി എന്നിവയുടെ സംയുക്ത നേതൃത്വത്തിലാണ് നെൽകൃഷി ആരംഭിച്ചിട്ടുള്ളത്.\nമുപ്പത് ഏക്കറോളം സ്ഥലത്താണ് ഇപ്പോൾ വിത്തു വിതച്ചത്.ഉൽസവാന്തരീക്ഷത്തിൽ നടന്ന വിത്ത് വിതയും പൊതുയോഗവും ഐഷാ പോറ്റി എംഎൽഎ ഉദ്ഘാടനം ചെയ്തു. നഗരസഭാധ്യക്ഷ ശ്യാമളയമ്മ അധ്യക്ഷത വഹിച്ചു.\nവൈസ് ചെയർമാൻ ഡി.രാമകൃഷ്ണപിള്ള, വാർഡ് കൗൺസിലർ തോമസ് പി മാത്യു, കൗൺസിലർമാരായ സി.മുകേഷ്, എസ്.ആർ.രമേശ്, ലീലാ ഗോപിനാഥ്, കൃഷി വകുപ്പുദ്യോഗസ്ഥരായ രോഷൻ ജോർജ്, അനിൽ, മനോജ്, വിജയൻ കാർഷിക വികസന സമിതിയംഗങ്ങളായ സജി ചേരുർ ,സി.ഗോപാലകൃഷ്ണപിള്ള തുടങ്ങിയവർ പ്രസംഗിച്ചു.


തകർപ്പൻ എവേ ജേഴ്സിയുമായി ഡോർട്മുണ്ട് | Fanport | Bundesliga News Malayalam\nHome Football Bundesliga തകർപ്പൻ എവേ ജേഴ്സിയുമായി ഡോർട്മുണ്ട്\nതകർപ്പൻ എവേ ജേഴ്സിയുമായി ഡോർട്മുണ്ട്\nJuly 12, 2019 - 3:59 PM\nജർമ്മൻ ക്ലബായ ബൊറൂസിയ ഡോർട്മുണ്ട് 2019-20 സീസണായുള്ള പുതിയ എവേ ജേഴ്സി ഔദ്യോഗികമായി പുറത്തിറക്കി. കറുത്ത നിറത്തിലുള്ള കിറ്റാണ് പുറത്തിറക്കിയിരിക്കുന്നത്. ഒരു ഇടവേളയ്ക്കു ശേഷമാണ് കറുത്ത ജേഴ്സിയിലേക്ക് ഡോർട്മുണ്ട് തിരികെ എത്തുന്നത്. പ്യൂമ ആണ് ജേഴ്സി ഒരുക്കിയിരിക്കുന്നത്. ഇന്ന് മുതൽ പ്യൂമയുടെ ഓൺലൈൻ സ്റ്റോറുകളിൽ കിറ്റുകൾ ലഭ്യമാകും. കഴിഞ്ഞ സീസണിൽ അവസാനം നഷ്ടപ്പെട്ട ജർമ്മൻ ലീഗ് കിരീടം നേടുകയാണ് ഇത്തവണത്തെ ഡോർട്മുണ്ടിന്റെ ലക്ഷ്യം.\nPrevious articleജപ്പാന്റെ യുവ അറ്റാക്കിംഗ് മിഡ്ഫീൽഡറെ ബാഴ്സലോണ സ്വന്തമാക്കി\nNext articleസുപ്രധാന ഘട്ടത്തിൽ ഒരു ടീമെന്ന നിലയിൽ പരാജയപ്പെട്ടെന്ന് രോഹിത് ശർമ്മ


വിവിയൻ റിച്ചാർഡ്സിന് നന്ദി പറഞ്ഞ് വിരാട് കോഹ്‌ലി | Fanport | Cricket News Malayalam\nSunday, Apr 11, 2021 02:45 AM\nHome Cricket വിവിയൻ റിച്ചാർഡ്സിന് നന്ദി പറഞ്ഞ് വിരാട് കോഹ്‌ലി\nവിവിയൻ റിച്ചാർഡ്സിന് നന്ദി പറഞ്ഞ് വിരാട് കോഹ്‌ലി\nDecember 8, 2019 - 12:19 PM\nവെസ്റ്റിന്ഡീസിനെതിരായ ഒന്നാം ടി20യിൽ ഇന്ത്യൻ ക്യാപ്റ്റൻ വിരാട് കോഹ്‌ലിയെ അഭിനന്ദിച്ച് വെസ്റ്റിൻഡീസ് ഇതിഹാസം വിവിയൻ റിച്ചാർഡ്‌സ്. തുടർന്ന് തന്നെ അഭിനന്ദിച്ച റിച്ചാർഡ്സിനെ ഇന്ത്യൻ ക്യാപ്റ്റൻ വിരാട് കോഹ്‌ലി നന്ദി അറിയിക്കുകയും ചെയ്തു.\nവെസ്റ്റിൻഡീസിനെതിരായ ഒന്നാം ടി20യിൽ 50 പന്തിൽ 94 റൺസ് നേടിയ വിരാട് കോഹ്‌ലി ഇന്ത്യക്ക് അനായാസം ജയം നേടിത്തന്നിരുന്നു. തുടർന്നാണ് വിരാട് കോഹ്‌ലിയെ പ്രകീർത്തിച്ച് വെസ്റ്റിൻഡീസ് ഇതിഹാസം സോഷ്യൽ മീഡിയ പോസ്റ്റ് ഇട്ടത്. ഇതിനു മറുപടിയായാണ് വിരാട് കോഹ്‌ലി തന്നെ അഭിനന്ദിച്ച റിച്ചാർഡ്സിന് നന്ദി പറഞ്ഞത്.\nഇന്ന് തിരുവനന്തപുരത്ത് വെച്ചാണ് ഇന്ത്യയും വെസ്റ്റിൻഡീസും തമ്മിലുള്ള പരമ്പരയിലെ രണ്ടാമത്തെ ടി20 മത്സരം.\nPrevious articleസഞ്ജു സാംസൺ കളിക്കുമോ?, പ്രതീക്ഷയോടെ ആരാധകർ\nNext articleസോൺ അല്ല ഇത് സൊണാൾഡോ!!


അപൂര്‍വ്വ നേട്ടം സ്വന്തമാക്കി ലാലേട്ടന്! മലയാള നടന്‍മാരില് ഏറ്റവും കൂടുതല് ഫോളേവേഴ്‌സ് ഉള്ളത് ലാലേട്ടന്; മമ്മൂക്ക രണ്ടാം സ്ഥാനത്തും ഇല്ല...\nഅപൂര്‍വ്വ നേട്ടം സ്വന്തമാക്കി ലാലേട്ടന്! മലയാള നടന്‍മാരില് ഏറ്റവും കൂടുതല് ഫോളേവേഴ്‌സ് ഉള്ളത് ലാലേട്ടന്; മമ്മൂക്ക രണ്ടാം സ്ഥാനത്തും ഇല്ല…\nFarsana Jaleel 19/01/2020\nമലയാളികളുടെ അഭിമാനവും അഹങ്കാരവുമാണ് കംപ്ലീറ്റ് ആക്ടര് മോഹന്‍ലാല്. മലയാളം, തമിഴ്, തെലുങ്ക്, ഹിന്ദി എന്നീ ഭാഷകളിലായി നിരവധി ചിത്രങ്ങളില് അഭിനയിച്ചിട്ടുള്ള താരത്തിന് ഓരോ ഭാഷയിലും ആരാധകര് ഏറെയാണ്. സൂപ്പര് സ്റ്റാര് രജനികാന്ത്, ദളപതി വിജയ് എന്നിവര്‍ക്ക് ശേഷം തെന്നിന്ത്യന് സിനിമയില് ഏറ്റവും താരമൂല്യമുള്ള താരമാണ് മോഹന്‍ലാല്. സോഷ്യല്‍മീഡിയയിലും അദ്ദേഹത്തിന് നിരവധി ആരാധകരുണ്ട്.\nഇപ്പോഴിതാ ട്വിറ്ററിലും വ്യക്തമായ ആധിപത്യം ഉറപ്പിച്ചിരിക്കുകയാണ് താരം. അദ്ദേഹത്തിന്റെ ട്വിറ്റര് ഫോളോവേഴ്‌സിന്റെ എണ്ണം ആറ് മില്യണ് കടന്നിരിക്കുകയാണ്. ബോളിവുഡിലെ ഇതിഹാസതാരമായ അമിതാഭ് ബച്ചനുമായുള്ള മോഹന്‍ലാലിന്റെ അടുത്ത സൗഹൃദമാണ് മോഹന്‍ലാല് ട്വിറ്റര് അക്കൗണ്ട് തുടങ്ങുന്നതിന് കാരണമായത്. പത്തു വര്‍ഷം മുന്‍പാണ് മോഹന്‍ലാല് ട്വിറ്ററില് അക്കൗണ്ട് തുടങ്ങിയത്. അമിതാഭ് ബച്ചന്റെ നിര്‍ദ്ദേശ പ്രകാരമാണ് അദ്ദേഹം ട്വിറ്റര് അക്കൗണ്ട് തുടങ്ങിയതും. മോഹന്‍ലാലിന്റെ ട്വിറ്റര് പ്രവേശനം പ്രഖ്യാപിച്ച് അന്ന് അമിതാഭ് ബച്ചന് ട്വീറ്റ് ചെയ്തതും വലിയ വാര്‍ത്തയായിരുന്നു.\nതെന്നിന്ത്യയില് ട്വിറ്റര് ഫോളോവേഴ്‌സില് മോഹന്‍ലാലിന് മുന്നില് നില്‍ക്കുന്നത്\nതമിഴ് നടനായ ധനുഷും തെലുങ്ക് താരം മഹേഷ് ബാബുവുമാണ്. ഇരുവര്‍ക്കും ഒണ്‍പത് മില്ല്യണ് ഫോളോവേഴ്‌സിന് അടുത്താണുള്ളത്. മലയാളത്തില് ദുല്‍ഖര് സല്‍മാനാണ് രണ്ടാം സ്ഥാനത്ത്. രണ്ട് മില്ല്യണ് ഫോളോവേഴ്‌സിനടുത്താണ് ദുല്‍ഖറിനുള്ളത്. മമ്മൂട്ടിക്ക് ഒന്നേകാല് മില്ല്യണ് ഫോളോവേഴ്‌സാണുള്ളത്.\nമമ്മൂട്ടിയുടേയും മോഹൻലാലിന്റേയും സിനിമ ഒരേ സമയം വന്നാൽ ആരുടെ സിനിമ ചെയ്യും ?! സംശയമേതുമില്ലാതെ ആസിഫ് അലി പറഞ്ഞു ‘ലാലേട്ടൻ’……\n‘മിന്നൽ മുരളി സെറ്റ് ആക്രമണം ഭീകരവാദം തന്നെയാണ്… നിർമ്മാതാവിന് നഷ്ടപരിഹാരം നൽകണം…” അമൽ നീരദ് പ്രതികരിക്കുന്നു !!\nദളപതി വിജയുടെ വീട്ടില് ബോംബ് ഭീഷണി എന്ന് അജ്ഞാത …\nസുരേഷ് ഗോപി ചിത്രത്തിന് കോടതി വിലക്ക്; പൃഥ്വിയുടെ ചിത്രത്തെ …\n“പാര്‍വ്വതിക്ക് തിരക്കഥ നല്‍കി കാത്തിരുന്നത്6മാസം… പാര്‍വ്വതിയില് …\nലാലേട്ടനും പൃഥ്വിയും ഒന്നിച്ചപ്പോള്… ഇത് ആരാധകരുടെ സങ്കല്‍പ്പമോ..? എമ്പുരാനെ …\nഇത് ലോകത്തിലെ ഏറ്റവും മികച്ച ട്രെയ്‌ലര്! വെറും3…


Human rights only for humans: Shivraj warns after attack on Covid-19 workers | 'മനുഷ്യാവകാശങ്ങള് മനുഷ്യര്‍ക്ക് മാത്രം അവകാശപ്പെട്ടതാണ്'; താക്കീതുമായി ശിവരാജ്‌സിംഗ് ചൗഹാന് - Malayalam Oneindia\nമുഴുവന് ജനങ്ങള്‍ക്കും വാക്‌സിനേഷന് നല്‍കുമെന്ന് സര്‍ക്കാര് പറഞ്ഞിട്ടില്ലെന്ന് കേന്ദ്ര ആരോഗ്യ സെക്രട്ടറി\n1 min ago ഹൈദരബാദ് മുനിസിപ്പല് തിരഞ്ഞെടുപ്പ്; പോളിങ് ശതമാനത്തില് വന് കുറവ്; ആകോ രേഖപ്പെടുത്തിയത് 35%\n15 min ago ശബരിമല പ്രവേശനം: ദേവസ്വം ആവശ്യപ്പെട്ടത് 10000 പേരെ പ്രവേശിപ്പിക്കാൻ, 2000ലേക്ക് ഉയർത്തി തീരുമാനം\n45 min ago മുഴുവന് ജനങ്ങള്‍ക്കും വാക്‌സിനേഷന് നല്‍കുമെന്ന് സര്‍ക്കാര് പറഞ്ഞിട്ടില്ലെന്ന് കേന്ദ്ര ആരോഗ്യ സെക്രട്ടറി\nPublished: April22020, 17:27 [IST]\nഭോപ്പാല്: രാജ്യത്താകമാനം കൊറോണ വൈറസ് പടര്‍ന്നു പിടിക്കുന്ന സാഹചര്യത്തില് ജനങ്ങള്‍ക്ക് മുന്നറിയിപ്പുമായി മധ്യപ്രദേശ് മുഖ്യമന്ത്രി ശിവരാജ് സിംഗ് ചൗഹാന്. മനുഷ്യാവകാശങ്ങള് മനുഷ്യര്‍ക്ക് മാത്രമായിരിക്കുമെന്നായിരുന്നു ശിവരാജ് സിംഗ് ചൗഹാന് പറഞ്ഞത്. ട്വിറ്ററിലൂടെയാണ് ശിവരാജ് സിംഗ് ചൗഹാന് രംഗത്തെത്തിയതെങ്കിലും ഇതൊരു ട്വീറ്റ് മാത്രമല്ല ഒരു മുന്നറിയിപ്പ് കൂടിയാണെന്ന് അദ്ദേഹം ട്വിറ്ററില് കുറച്ചു.\nരാജ്യത്താകമാനം കൊറോണ വ്യാപിക്കുന്ന പശ്ചാത്തലത്തില് കേന്ദ്ര സംസ്ഥാന സര്‍ക്കാരുകളും ആരോഗ്യ വകുപ്പും എല്ലാം തന്നെ പ്രതിരോധ പ്രവര്‍ത്തനങ്ങളില് സജീവമാണ്. അതിനിടെ മധ്യപ്രദേശിലെ ഇന്റോറില് പ്രതിരോധ പ്രവര്‍ത്തനങ്ങളില് ഏര്‍പ്പെട്ട ആരോഗ്യപ്രവര്‍ത്തകരെ ആള്‍ക്കൂട്ടം മര്‍ദ്ദിക്കുന്നതായുള്ള റിപ്പോര്‍ട്ടുകള് പുറത്ത് വന്നിരുന്നു. പ്രാദേശികമായി തടിച്ചു കൂടിയ ജനങ്ങള് ഡോക്ടര്‍മാരടങ്ങുന്ന സംഘത്തെ മര്‍ദിക്കുകയായിരുന്നുവെന്നാണ് എന്‍ഡിടിവി റിപ്പോര്‍ട്ട് ചെയ്തത്. ആള്‍ക്കൂട്ട ആക്രമണത്തില് രണ്ട് വനിത ഡോക്ടര്‍ക്ക് പരിക്കേല്‍ക്കുകയും ചെയ്തിരുന്നു. പിന്നാലെയായിരുന്നു ശിവരാജ് സിംഗ് ചൗഹാന്റെ പ്രതികരണം.\n'ഇതൊരു ട്വീറ്റ് മാത്രമല്ല. ഒരു മുന്നറിയിപ്പ് കൂടിയാണ്. മനുഷ്യാവകാശങ്ങള് മനുഷ്യര്‍ക്ക് മാത്രമുള്ളതാണ്.' എന്നായിരുന്നു ശിവരാജ് സിംഗ് ചൗഹാന്റെ ട്വീറ്റിന്റെ പൂര്‍ണ്ണ രൂപം.\nമധ്യപ്രദേശിലെ വാണിജ്യ കേന്ദ്രമായ ഇന്റോര് ആണ് കൊറോണയുടെ സ്‌പോര്‍ട്ടായി കരുതുന്നത്. ഇവിടെയാണ് രാവിലെ ആരോഗ്യവകുപ്പ് ഉദ്യോഗസ്ഥര്‍ക്കെതിരെ ആക്രമണം നടന്നത്. ഇന്റോറില് മാത്രം 76 പേര്‍ക്കും സംസ്ഥാനത്താകെ 99 പേര്‍ക്കുമാണ് രോഗം സ്ഥിരീകരിച്ചിട്ടുള്ളത്. മധ്യപ്രദേശില് ഇതുവരേയും6പേരാണ് കൊറോണയെത്തുടര്‍ന്ന് മരണപ്പെട്ടത്. അതില്3പേരും ഇന്റോറിലാണ്.\nകൊറോണയുമായി ബന്ധപ്പെട്ട് സ്‌ക്രീനിംഗ് പരിശോധന നടത്തുന്നതിന് വേണ്ടി സുരക്ഷാ വസ്ത്രങ്ങളിലായിരുന്നു ഇവര് ഗ്രാമങ്ങളില് എത്തിയത്. സംഘത്തെ പൊലീസ് ഇടനെട്ടായിരുന്നു രക്ഷപ്പെടുത്തിയത്. പരിക്കേറ്റ വനിത ഡോക്ടര്‍മാരെ അടുത്തുള്ള ആശുപത്രിയില് പ്രവേശിപ്പിച്ചിരിക്കുകയാണ്.\nകൊറോണ വ്യാപിക്കുന്ന പശ്ചാത്തലത്തില് ഏര്‍പ്പെടുത്തിയ ക്വാറന്റൈന് നിര്‍ദേശങ്ങളെല്ലാം ലംഘിച്ച് നൂറ് കണക്കിന് ആളുകളായിരുന്നു വടിയും കല്ലുമെടുത്ത് ആരോഗ്യപ്രവര്‍ത്തകരേയും ഡോക്ടര്‍മാരേയും ആക്രമിക്കാന് വന്നത്.\nഇന്ത്യയില് ഇതുവരേയും 50 പേരാണ് കൊറോണ ബാധിച്ച് മരണപ്പെട്ടത്. അതോടൊപ്പം രോഗം ബാധിച്ചവരുടെ എണ്ണം രണ്ടായിരത്തിനടുത്താണ്. 1965 പേര്‍ക്കാണ് രാജ്യത്ത് രോഗം സ്ഥിരീകരിച്ചിരിക്കുന്നത്. കഴിഞ്ഞ 24 മണിക്കൂറിനുള്ളില് രാജ്യത്ത് 12 മരണങ്ങളാണ് റിപ്പോര്‍ട്ട് ചെയ്തത്. ഇതേ സമയത്തിനുള്ളില് തന്നെ 328 കേസുകളാണ് റിപ്പോര്‍ട്ട് ചെയ്തത്. അതേസമയം 151 പേര്‍ക്ക് രോഗം ഭേദമായി എന്നത് ആശ്വസിക്കാവുന്നതാണ്.\nദില്ലിയിലെ നിസാമുദീന് മതസമ്മേളനത്തില് പങ്കെടുത്തവരാണ് മരണപ്പെട്ടവരില് 19 പേരും. ഗുജറാത്തില് ഇന്ന് കൊറോണ മരണ റിപ്പോര്‍ട്ട് ചെയ്തിരുന്നു. വഡോദര സ്വദേശിയായ 52 കാരനാണ് മരിച്ചത്. ഇദ്ദേഹത്തിന്റെ കുടുംബത്തിലെ നാല് പേര്‍ക്ക് കൊറോണ സ്ഥിരീകരിച്ചിരുന്നു.\ncoronavirus madhya predesh madhya pradesh shivraj singh chouhan കൊറോണവൈറസ് മധ്യപ്രദേശ് ശിവരാജ് സിംഗ് ചൗഹാന്\nHuman rights only for humans: Shivraj warns after attack on Covid-19 workers\nStory first published: Thursday, April 2, 2020, 17:27 [IST]


ഉയ്ഗൂര് മുസ്ലീങ്ങളെ അടിച്ചമര്‍ത്തുന്നു; 28 ചൈനീസ് കമ്പനികളെ അമേരിക്ക കരിമ്പട്ടികയില് പെടുത്തി\n8 Oct 2019 5:09 AM GMT\nചൈനയിലെ ഉയ്ഗൂറുകള് അടക്കമുള്ള മുസ്ലിം വംശീയ ന്യൂനപക്ഷങ്ങളെ അടിച്ചമര്‍ത്തുന്നുവെന്ന് ആരോപിച്ച് 28 ചൈനീസ് പബ്ലിക് സെക്യൂരിറ്റി ബ്യൂറോകളെയും കമ്പനികളേയും യുഎസ് വ്യാപാര കരിമ്പട്ടികയില് പെടുത്തി. ഉയ്ഗൂര് വംശജരുള്‍പ്പെടെയുള്ള മുസ്ലീം ന്യൂനപക്ഷങ്ങള്‍ക്കെതിരെ നടത്തുന്ന മനുഷ്യാവാകാശ ലംഘനങ്ങളില് പങ്കാളികളായതിനാണ് നടപടിയെന്നാണ് വിശദീകരണം.\nസിന്‍ജിയാങ് ഉയ്ഗൂര് സ്വയംഭരണ പ്രദേശത്തെ പീപ്പിള്‍സ് ഗവണ്‍മെന്റ് പബ്ലിക് സെക്യൂരിറ്റി ബ്യൂറോ, 19 സബോര്‍ഡിനേറ്റ് സര്‍ക്കാര് ഏജന്‍സികള്, എട്ട് വാണിജ്യ സ്ഥാപനങ്ങള് എന്നിവകളാണ് പുതുതായി പട്ടികയില് ഉള്‍പ്പെട്ടിരിക്കുന്നതെന്ന് യു.എസ് വാണിജ്യ വകുപ്പ് അറിയിച്ചു.\nകരിമ്പട്ടികയില് ഉള്‍പ്പെട്ടവര്‍ക്ക് ഉയ്ഗൂറുകള്, കസാക്കുകള് തുടങ്ങി മുസ്ലിം ന്യൂനപക്ഷ ഗ്രൂപ്പുകള്‍ക്കെതിരെ ഉണ്ടായിക്കൊണ്ടിരിക്കുന്ന മനുഷ്യാവകാശ ലംഘനങ്ങളിലും, ഭരണകൂടത്തിന്റെ അടിച്ചമര്‍ത്തല് നയങ്ങള് നടപ്പിലാക്കുന്നതിലും, ജനങ്ങളെ ദീര്‍ഘകാലം തടവിലാക്കുന്നതിലും, അവരുടെ സ്വകാര്യതകളിലേക്ക് കടന്നു കയറി നിരന്തരം നിരീക്ഷിക്കുന്നതിലും വലിയ പങ്കുണ്ടെന്ന് വാണിജ്യ വകുപ്പ് പറയുന്നു. പട്ടികയില് മുനിസിപ്പല്, കൗണ്ടി പബ്ലിക് സെക്യൂരിറ്റി ബ്യൂറോകളും സിന്‍ജിയാങ് പോലീസ് കോളേജും ഉള്‍പ്പെടുന്നു.\nഅതേസമയം, ഈ ആഴ്ച പുനരാരംഭിക്കുന്ന ചൈനയുമായുള്ള വ്യാപാര ചര്‍ച്ചയുമായി ഈ പ്രഖ്യാപനത്തിന് യാതൊരു ബന്ധവുമില്ലെന്ന് യുഎസ് അധികൃതര് പറഞ്ഞു. കരിമ്പട്ടികയില് ഉള്‍പ്പെട്ടവരുമായി ഇനിമുതല് ഗവണ്‍മെന്റിന്റെ അനുമതിയില്ലാതെ യുഎസില്‍നിന്നുള്ള കമ്പനികള്‍ക്ക് ഇടപാടുകള് നടത്താന് കഴിയില്ല.\nനേരത്തെ വാവേ അടക്കമുള്ള നൂറിലധികം ചൈനീസ് കമ്പനികളെ യു.എസ് കരിമ്പട്ടികയില് ഉള്‍പ്പെടുത്തിയിരുന്നു.\nസി.സി.ടി.വി കമ്പനിയായ ഹിക്വിഷനാണ് ഇത്തവണ കരിമ്പട്ടികയില് ഉള്‍പ്പെട്ട പ്രമുഖ കമ്പനി. ഏകദേശം 42 ബില്യണ് ഡോളര് വിപണി മൂല്യമുള്ള ഹിക്വിഷന് ലോകത്തിലെ ഏറ്റവും വലിയ വീഡിയോ നിരീക്ഷണ സംവിധാന നിര്‍മ്മാതാവായാണ് അറിയപ്പെടുന്നത്. യു.എസ് വാണിജ്യ വകുപ്പിന്റെ നീക്കത്തോട് ഹിക്വിഷനും വാഷിംഗ്ടണിലുള്ള ചൈനീസ് എംബസിയും ഇതുവരെ പ്രതികരിച്ചിട്ടില്ല. കരിമ്പട്ടികയില് പെടുത്തിയതോടെ ഈ കമ്പനികള്‍ക്കും സ്ഥാപനങ്ങള്‍ക്കും ഇനി അമേരിക്കന് സ്ഥാപനങ്ങളുമായി വ്യാപാര ബന്ധത്തില് ഏര്‍പ്പെടാന് സാധിക്കില്ല.\nസിന്‍ജിയാങ് വീഗര് ഓട്ടോണോമസ് റീജിയന് എന്ന വിളിപ്പേരുള്ള സിന്‍ജിയാങ് പ്രദേശത്തെ ഭൂരിപക്ഷ മുസ്ലിം ജനവിഭാഗമാണ് ഉയ്ഗൂര് മുസ്ലിംങ്ങള്. ജനസംഖ്യയില് 1.2 കോടിയോളം വരുന്ന അവരുടെ മതപരവും സാംസ്‌ക്കാരികവുമായ സ്വത്വത്തെ ഇല്ലാതാക്കുന്ന നടപടികളാണ് ചൈന കൈകൊള്ളുന്നതെന്നാണ് ആരോപണം. ചൈന വംശീയ ന്യൂനപക്ഷങ്ങളോട് കാണിക്കുന്ന സമീപനത്തിനെതിരെ വിവിധ ലോക രാജ്യങ്ങളും ഐക്യ രാഷ്ട്ര സംഘടനയുടെ ഏജന്‍സികളും രംഗത്തുവന്നിരുന്നു.\n#Uighur #USCommerceDepartment #USChinaTradeWar


മരക്കാർ ഓടിടി റിലീസ് പരിഗണനയിൽ; ഇനിയും കാത്തിരിക്കാൻ സാധിക്കില്ല : ആൻറണി പെരുമ്പാവൂർ - MalluChronicle\nമരക്കാർ ഓടിടി റിലീസ് പരിഗണനയിൽ; ഇനിയും കാത്തിരിക്കാൻ സാധിക്കില്ല : ആൻറണി പെരുമ്പാവൂർ\nമോഹൻലാൽ നായകനായി പ്രിയദർശൻ സംവിധാനം ചെയ്ത മരക്കാർ അറബിക്കടലിന്റെ സിംഹം ഓടിടി റിലീസിനൊരുങ്ങുന്നുവെന്ന് റിപ്പോർട്ട്. റിലീസുമായി ബന്ധപ്പെട്ട് ആമസോൺ പ്രൈമുമായി അണിയറ പ്രവർത്തകർ ചർച്ചനടത്തി വരികയാണ്. ഇനിയും കാത്തിരിക്കാൻ സാധിക്കില്ലെന്ന് നിർമാതാവ് ആന്റണി പെരുമ്പാവൂർ മാധ്യമങ്ങളോട് പറഞ്ഞു. മരക്കാറിന് മികച്ച ഫീച്ചർ ചിത്രത്തിനുള്ള ദേശീയ പുരസ്കാരം ഏറ്റുവാങ്ങിയ ശേഷം പ്രതികരിക്കുകയായിരുന്നു അദ്ദേഹം.\nLu'lu'un🦋 October 25, 2021 1 min read\nനിലവിലെ സർക്കാർ നിർദ്ദേശം അനുസരിച്ച് 50 ശതമാനം ആളുകളെ മാത്രമാണ് തീയറ്ററുകളിൽ പ്രവേശിപ്പിക്കാൻ കഴിയുന്നത്. ഈ സാഹചര്യത്തിൽ ചിത്രം തിയേറ്ററുകളിൽ റിലീസ് ചെയ്യുന്നത് ലാഭകരമായിരിക്കില്ലന്നാണ് അണിയറ പ്രവർത്തകർ പറയുന്നത്.\nതീയറ്റർ അല്ലെങ്കിൽ ഓടിടി. ഇനിയും കാത്തിരിക്കാനാകില്ല. അനുകൂല സാഹചര്യമൊരുക്കിയാൽ തീയറ്ററുകളിൽ റിലീസ് ചെയ്യും. ഇല്ലെങ്കിൽ മറ്റുവഴികളെക്കുറിച്ച് ആലോചിക്കേണ്ടി വരുമെന്ന് അദ്ദേഹം പറഞ്ഞു.\nPrevious: ടി20 വേൾഡ് കപ്പ് ; ഈ5കാര്യങ്ങൾ കാരണമാണ് ഇന്ത്യ തോറ്റത്\nNext: മാനസികാസ്വാസ്ഥ്യമുള്ള 14കാരനെ പീഡിപ്പിച്ച കേസില് പ്രതിക്ക് 30 വര്‍ഷം കഠിന തടവ്


മധുരമുള്ള ക്രിസ്മസ് ക്രോക്കറ്റുകൾ: മൃദുവായ ന ou ഗട്ടിനൊപ്പം - പാചകക്കുറിപ്പ് | പാചകക്കുറിപ്പ്\nമധുരമുള്ള ക്രിസ്മസ് ക്രോക്കറ്റുകൾ: മൃദുവായ ന ou ഗട്ടിനൊപ്പം\nആഞ്ചല | | പ്രഭാതഭക്ഷണങ്ങളും ലഘുഭക്ഷണങ്ങളും, അവധിദിനങ്ങളും പ്രത്യേക ദിനങ്ങളും, കുട്ടികൾക്കുള്ള മധുരപലഹാരങ്ങൾ, ക്രിസ്മസ് പാചകക്കുറിപ്പുകൾ\n1 ലിറ്റർ മുഴുവൻ പാൽ\n1 സോഫ്റ്റ് ന ou ഗട്ട് ടാബ്‌ലെറ്റ് (ജിജോനയിൽ നിന്ന്)\n130 ഗ്രാം ശുദ്ധീകരിച്ച ധാന്യം മാവ്\nവാനില പൊടി അല്ലെങ്കിൽ വാനില പഞ്ചസാര\nവറുക്കാൻ 0.4º ഒലിവ് ഓയിൽ\nനമുക്ക് ചെയ്യാൻ കഴിയുന്ന കാര്യങ്ങളുടെ അളവ് സോഫ്റ്റ് ന ou ഗട്ട്. ചിലത് എങ്ങനെ മധുരമുള്ള ക്രോക്കറ്റുകൾ? ഒറിജിനാലിറ്റി പ്രകാരം നിങ്ങളുടെ ഡൈനർമാരെ നിങ്ങൾ തീർച്ചയായും അത്ഭുതപ്പെടുത്തും. അങ്ങനെ അവർ കൂടുതൽ സുന്ദരരാണ് നിങ്ങൾക്ക് അവയെ വട്ടമിട്ട് കപ്പ്‌കേക്ക് ക്യാപ്‌സൂളുകളിൽ അവതരിപ്പിക്കാം.\nഞങ്ങൾ വെച്ചു ന ou ഗട്ട് ഉപയോഗിച്ച് പാൽ ചൂടാക്കുക അലിഞ്ഞുപോകുന്നതുവരെ മിതമായ ചൂടിൽ അരിഞ്ഞത്. ഒരു പാത്രത്തിൽ ഞങ്ങൾ ധാന്യം മാവുമായി പഞ്ചസാര കലർത്തുന്നു. തുടർന്നുള്ള പാചക സമയത്ത് ഇട്ടാണ് ഉണ്ടാകുന്നത് തടയാൻ ഞങ്ങൾ വടി ഉപയോഗിച്ച് നന്നായി ഇളക്കുന്നത്.\nഉരുകിയ ന ou ഗട്ടിനൊപ്പം ഞങ്ങൾ പാൽ ഒഴിക്കുന്നു ഒരു ഏകീകൃത മിശ്രിതം ലഭിക്കുന്നതുവരെ ഇളക്കുക. ഞങ്ങൾ എണ്നയിലേക്ക് മടങ്ങുകയും ഇടത്തരം ചൂട് കട്ടിയാകുന്നതുവരെ 10 മിനിറ്റ് ഇടുകയും ചെയ്യുന്നു.\nഞങ്ങൾ ഉള്ളടക്കംaചതുരാകൃതിയിലുള്ള പൂപ്പൽ വെണ്ണ കൊണ്ട് വയ്ച്ചു ഞങ്ങൾ അത് സജ്ജമാക്കാൻ അനുവദിച്ചു (അത് കഠിനമാകുമ്പോൾ, നമുക്ക് അത് ഫ്രിഡ്ജിലേക്ക് കൊണ്ടുപോകാം); തലേദിവസം എല്ലാം പൂർത്തിയാക്കാൻ ഞങ്ങൾക്ക് കഴിയും.\nകുഴെച്ചതുമുതൽ ചെറിയ ചതുര ഭാഗങ്ങളായി മുറിക്കുക മാവ്, മുട്ട എന്നിവയിലൂടെ സാധാരണ പാകം ചെയ്ത ക്രോക്കറ്റുകളെപ്പോലെ അവ കടത്തുക. സ്വർണ്ണ തവിട്ട് വരെ ചൂടുള്ള എണ്ണയിൽ വറുത്തെടുക്കുക. ആഗിരണം ചെയ്യാവുന്ന കടലാസിൽ വയ്ക്കുക.\nതണുത്തുകഴിഞ്ഞാൽ, പഞ്ചസാരയുടെയും വാനില പൊടിയുടെയും മിശ്രിതം ഉപയോഗിച്ച് ക്രോക്കറ്റുകൾ കോട്ട് ചെയ്യുക (അല്ലെങ്കിൽ വാനില പഞ്ചസാര) വിളമ്പുക.\nലേഖനത്തിലേക്കുള്ള പൂർണ്ണ പാത: റെസെറ്റിൻ » പാചകക്കുറിപ്പുകൾ » പ്രഭാതഭക്ഷണങ്ങളും ലഘുഭക്ഷണങ്ങളും » മധുരമുള്ള ക്രിസ്മസ് ക്രോക്കറ്റുകൾ: മൃദുവായ ന ou ഗട്ടിനൊപ്പം\nഈ ക്രിസ്മസിന് മധുരപലഹാരങ്ങൾ


സാമ്പത്തിക സംവരണ ബില്ലിന് രാഷ്ട്രപതിയുടെ അനുമതി – Chandrika Daily\nBy chandrika Saturday January 12, 2019 20:29 pm\nസാമ്പത്തിക സംവരണ ബില്ലിന് രാഷ്ട്രപതിയുടെ അനുമതി\nസാമ്പത്തിക സംവരണ ബില്ലില് രാഷ്ട്രപതി രാംനാഥ് കോവിന്ദ് ഒപ്പുവെച്ചു. മുന്നാക്കക്കാരിലെ പിന്നാക്കാര്‍ക്ക് പത്ത് ശതമാനം സാമ്പത്തിക സംവരണം ഏര്‍പ്പെടുത്തുന്ന ബില്ലിലാണ് രാഷ്ട്രപതി ഒപ്പു വച്ചത്. ലോക്‌സഭയിലും രാജ്യസഭയിലും…\nസാമ്പത്തിക സംവരണ ബില്ലില് രാഷ്ട്രപതി രാംനാഥ് കോവിന്ദ് ഒപ്പുവെച്ചു. മുന്നാക്കക്കാരിലെ പിന്നാക്കാര്‍ക്ക് പത്ത് ശതമാനം സാമ്പത്തിക സംവരണം ഏര്‍പ്പെടുത്തുന്ന ബില്ലിലാണ് രാഷ്ട്രപതി ഒപ്പു വച്ചത്. ലോക്‌സഭയിലും രാജ്യസഭയിലും നേരത്തേ ബില് പാസായിരുന്നു. ലോക്‌സഭയില് പാസാക്കിയ ബില് 165 പേരുടെ പിന്തുണയോടെയാണ് രാജ്യസഭയില് പാസാക്കിയത്. രാഷ്ട്രപതി ഒപ്പു വച്ചതോടെ ചരിത്രപരമായ ഭരണഘടനാ ഭേദഗതിയാണ് നിലവില് വന്ന് ബില് നിയമമായി.\nരാജ്യസഭയില് മുസ്‌ലിം ലീഗ്, ആം ആദ്മി, ഡി.എം.കെ തുടങ്ങിയ പാര്‍ട്ടികളില് നിന്നായി ഏഴ് പേരാണ് ബില്ലിനെ എതിര്‍ത്തു വോട്ട് ചെയ്തത്. അണ്ണാ ഡിഎംകെ അംഗങ്ങള് സഭ ബഹിഷ്‌കരിക്കുകയും ചെയ്തിരുന്നു. സാമ്പത്തികമായി പിന്നാക്കം നില്‍ക്കുന്ന മുന്നാക്ക വിഭാഗത്തിലുള്ളവര്‍ക്ക് 10 ശതമാനം സംവരണം നല്‍കാന് കേന്ദ്രമന്ത്രിസഭാ യോഗത്തില് തിങ്കളാഴ്ചയാണ് തീരുമാനമുണ്ടായത്. സാധാരണ ബുധനാഴ്ച ചേരാറുള്ള കേന്ദ്രമന്ത്രിസഭായോഗം തിങ്കളാഴ്ച വിളിച്ചുചേര്‍ത്തായിരുന്നു പ്രധാനമന്ത്രി നരേന്ദ്രമോദി തീരുമാനം പ്രഖ്യാപിച്ചത്.\nCategories: Culture, More, News, Views Tags: Bill in parliament, GENERAL QUOTA, Ramnath Kovind


വി.എസാണ് താരം | Achuthanandan front runner for Kerala CMs post - Malayalam Oneindia\njust now സ്കൂളിന് മുകളിൽ വൈദ്യുതി ലൈൻ പൊട്ടി വീണു;50 വിദ്യാർത്ഥികൾക്ക് ഷോക്കേറ്റു, ഒഴിവായത് വൻ ദുരന്തം\nഈ തിരഞ്ഞെടുപ്പിന്റെ താരം വി.എസ്.അച്യുതാനന്ദനാണ്. സ്ഥാനാര്‍ഥിത്വം നിഷേധിച്ച തീരുമാനം സിപിഎം പോളിറ്റ് ബ്യൂറോ പിന്‍വലിച്ചതു മുതല് തിരഞ്ഞെടുപ്പില് ഒരു സൂപ്പര്‍താരത്തിന്റെ പരിവേഷത്തോടെ മാധ്യമങ്ങളില് നിറഞ്ഞ വി.എസ് തിരഞ്ഞെടുപ്പില് ഒരു തരംഗമാവുകയായിരുന്നു.\nമാധ്യമങ്ങള് ഇത്രയേറെ താരശോഭയോടെ കൊണ്ടാടിയ മറ്റൊരു നേതാവില്ലെന്നു തന്നെ പറയാം. തിരഞ്ഞെടുപ്പ് ഫലത്തിന്റെ വാര്‍ത്തക്ക് കേരളം വി.എസിന്, ഇനി വി.എസ് എന്നു വരെ പത്രങ്ങള് തലക്കെട്ടുകള് നിരത്തി. യുഡിഎഫ് പക്ഷപാതമുള്ള പത്രങ്ങള് പോലും വി.എസിനെ ആഘോഷിക്കുന്നതില് ഏകസ്വരം പുലര്‍ത്തി.\nമാധ്യമങ്ങളില് സൂപ്പര്‍താരമായി നിറയുന്നതിനൊപ്പം വി.എസ് തന്റെ ഭാഷയിലും ശരീര ഭാഷയിലും മാറ്റങ്ങള് വരുത്തിയിട്ടുണ്ടെന്നതും ശ്രദ്ധേയം. നിറഞ്ഞ ചിരിയോടെ ജനക്കൂട്ടത്തിന് മുന്നിലെത്താന് ഇന്ന് വി.എസ് ശ്രദ്ധിക്കുന്നു. ടിവി ചാനല് സംഘടിപ്പിച്ച പരിപാടിയില് കുട്ടികളുമായി വാത്സല്യത്തോടെ ഇടപഴകിയപ്പോള് വി.എസ് ചൊല്ലിയത് ചങ്ങമ്പുഴയുടെ രമണനിലെ വരികളാണ്! അഞ്ച് വര്‍ഷം മുമ്പു വരെ വെട്ടിനിരത്തല് രാഷ്ട്രീയത്തിന്റെ ആള്‍രൂപമായി പ്രതിഷ്ഠിക്കപ്പെട്ട വി.എസ് അന്നൊന്നും ചങ്ങമ്പുഴ കവിത ചൊല്ലുന്നത് ചിന്തിക്കാന് പോലുമാവുമായിരുന്നില്ല.\nമതികെട്ടാന് മുതല് ഐസ്ക്രീം പാര്‍ലര് കേസ് വരെ നിരവധി പ്രശ്നങ്ങളില് ആത്മാര്‍ഥമായി ഇടപെട്ടുവെന്നതു തന്നെയാണ് വി.എസിനെ ഈ വിധം ജനകീയ നേതാവാക്കി മാറ്റിയത്. മലമ്പുഴയിലെ ബൂത്തുകളില് ഇതുവരെ വോട്ട് ചെയ്യാത്തവര് പോലും വി.എസിന് വോട്ട് ചെയ്യാനായി എത്തിയത് ഒരു കാലത്ത് സ്റാലിനിസ്റും കടുംപിടുത്തക്കാരനുമായി മുദ്രകുത്തപ്പെട്ട ഒരു നേതാവിന്റെ പ്രതിഛായയില് വന്ന മാറ്റങ്ങളുടെ പ്രതിഫലനമാണ്.\nയുഡിഎഫില് മാത്രം കണ്ടിട്ടുള്ള വ്യക്തിപ്രഭാവം ഇത്തവണ ഇടതുമുന്നണിയില് ആദ്യമായി നിറഞ്ഞുനിന്നുവെന്നതാണ് 2006ലെ നിയമസഭാ തിരഞ്ഞെടുപ്പിന്റെ ഒരു സവിശേഷത. ഇടതുമുന്നണി നേടിയ ചരിത്ര ജയത്തിന്റെ ആഹ്ലാദത്തില് മാധ്യമങ്ങളില് മനംതുറന്ന ചിരിയുമായി നിറയുന്ന വി.എസിന്റെ താരപരിവേഷത്തിനു മുന്നില് സിപിഎമ്മിനകത്തും പുറത്തുമുള്ള നേതാക്കള് ഇന്ന് നിഷ്പ്രഭരാണ്.\nമാധ്യമങ്ങള് ഇതിനു മുമ്പ് കൊണ്ടാടിയ മറ്റൊരു നേതാവ് എ.കെ.ആന്റണിയാണ്. എന്നാല് എ.കെ.ആന്റണിക്ക് മാധ്യമങ്ങളില് ലഭിച്ച ആദര്‍ശ പരിവേഷം ഇപ്പോഴത്തെ വി.എസിന്റെ സൂപ്പര്‍താര ശോഭക്കു മുന്നില് താരതമ്യം ചെയ്യാന് പോലുമാവില്ല.


Onetrix in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Onetrix upayogangal, dossge, parswafalangal, prayojanangal, prathipravarthanangal, munnariyippu\nOnetrix വിലയും പാക്ക് സൈസും - Onetrix Price and Pack Size in Malayalam - Onetrix vilayum pack saisum\nOnetrix നേട്ടങ്ങളും ഉപയോഗങ്ങളും- Onetrix Benefits & Uses in Malayalam- Onetrix nettangalum upayogangalum\nOnetrix ഡോസേജും കഴിക്കേണ്ട വിധവും- Onetrix Dosage & How to Take in Malayalam - Onetrix dosagum kazhikkenda vidavum\nOnetrix പാർശ്വഫലങ്ങൾ- Onetrix Side Effects in Malayalam- Onetrix paarswafalangal\nOnetrix ബന്ധപ്പെട്ട മുന്നറിയിപ്പുകൾ- Onetrix Related Warnings in Malayalam- Onetrix bandhappeṭṭa munnaṟiyippukaḷ\nOnetrix-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Onetrix with Other Drugs in Malayalam- Onetrix-nu marunnukaḷumāyulla theevra pravarthanam\nOnetrix വൈരുദ്ധ്യങ്ങൾ- Onetrix Contraindications in Malayalam- Onetrix vairudyangal\nOnetrix സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Onetrix in Malayalam- Onetrix sambandhichu pothuveyulla chodyangal\nOnetrix ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Onetrix Interactions with Food and Alcohol in Malayalam- Onetrix bhakshnavum madyavumaayulla prathipravarthanangal\nOnetrix നേട്ടങ്ങളും ഉപയോഗങ്ങളും - Onetrix Benefits & Uses in Malayalam - Onetrix nettangalum upayogangalum\nOnetrix പിൻവരുന്നവ ചികിത്സിക്കാൻ ഉപയോഗിക്കുന്നു\nOnetrix ഡോസേജും കഴിക്കേണ്ട വിധവും - Onetrix Dosage & How to Take in Malayalam - Onetrix dosagum kazhikkenda vidavum\nOnetrix-ന്റെ ചേരുവകൾ - Onetrix Active Ingredients in Malayalam - Onetrix-nte cheruvakal\nOnetrix പാർശ്വഫലങ്ങൾ - Onetrix Side Effects in Malayalam - Onetrix paarswafalangal\nOnetrix ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nOnetrix ബന്ധപ്പെട്ട മുന്നറിയിപ്പുകൾ - Onetrix Related Warnings in Malayalam - Onetrix bandhappeṭṭa munnaṟiyippukaḷ\nOnetrix-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭാവസ്ഥയിൽ Onetrix കഴിക്കുന്നത് സുരക്ഷിതമാണ്.\nOnetrix-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nOnetrix-ന് മുലയൂട്ടുമ്പോഴുള്ള പാർശ്വഫലങ്ങൾ ഇല്ലെന്നുതന്നെ പറയാം. അതുകൊണ്ട് ഡോക്ടറുടെ ഉപദേശം ഇല്ലാതെതന്നെ നിങ്ങൾക്ക് അതു കഴിക്കാം.\nOnetrix വൃക്കകളെ എങ്ങനെയാണ് ബാധിക്കുന്നത്?\nOnetrix നിങ്ങളുടെ വൃക്കയെ ചെറുതായി ബാധിച്ചേക്കാം. വൃക്ക-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nOnetrix കരളിനെ എങ്ങനെ ബാധിക്കുന്നു?\nOnetrix കരൾ-ന് അപൂർവമായേ ഹാനികരമായിരിക്കുന്നുള്ളൂ.\nOnetrix ഹൃദയത്തെ എങ്ങനെ ബാധിക്കുന്നു?\nOnetrix-ന് ഹൃദയം-നുമേൽ പാർശ്വഫലങ്ങൾ ഒന്നുമില്ല.\nOnetrix-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Onetrix with Other Drugs in Malayalam - Onetrix-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Onetrix പിൻവരുന്ന മരുന്നുകളോടൊപ്പം ഉപയോഗിക്കരുത് -\nOnetrix വൈരുദ്ധ്യങ്ങൾ - Onetrix Contraindications in Malayalam - Onetrix vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Onetrix കഴിക്കരുത് -നിങ്ങളോട്\nOnetrix സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Onetrix in Malayalam - Onetrix sambandhichu pothuveyulla chodyangal\nOnetrix ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Onetrix-നോട് ആസക്തി ഉണ്ടാകുന്നില്ല.\nഇല്ല, Onetrix കഴിച്ചശേഷം നിങ്ങൾ വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ ചെയ്യരുത്. കാരണം നിങ്ങൾ ഉറക്കം തൂങ്ങിയേക്കാം.\nഅതെ, Onetrix ഡോക്ടറുടെ ഉപദേശപ്രകാരം മാത്രമാണ് കഴിക്കേണ്ടത്.\nOnetrix കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nOnetrix ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Onetrix Interactions with Food and Alcohol in Malayalam - Onetrix bhakshnavum madyavumaayulla prathipravarthanangal\nആഹാരവും Onetrix-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Onetrix കഴിക്കുന്നതുകൊണ്ട് ഒരു പ്രശ്നവും ഇല്ല.\nമദ്യവും Onetrix-ഉം തമ്മിലുള്ള പ്രതിപ്രവർത്തനം\nOnetrix-ന്റെയും മദ്യത്തിന്റെയും ഫലത്തെ കുറിച്ച് എന്തെങ്കിലും പറയുക ദുഷ്ടകരമാണ്. ഇക്കാര്യത്തിൽ ഗവേഷണമൊന്നും നടന്നിട്ടില്ല.\nOnetrix ന് പകരമുള്ള മറ്റു മരുന്നുകൾ എല്ലാം കാണുക - Substitutes for Onetrix in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Onetrix കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Onetrix കഴിച്ചുവോ ?\nനിങ്ങൾ എത്രമാത്രം Onetrix ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Onetrix കഴിച്ചത്?\nനിങ്ങൾ എപ്പോഴാണ് Onetrix ഉപയോഗിക്കുന്നത് ?


മുഹമ്മദ് സിറാജ്, ശ്രേയസ് അയ്യര് ഇന്ത്യന് ടീമില്; നെഹ്‌റക്ക് വിരമിക്കാന് അവസരം – Chandrika Daily\nBy ചന്ദ്രിക വെബ് ഡെസ്‌ക് Monday October 23, 2017 14:42 pm\nമുഹമ്മദ് സിറാജ്, ശ്രേയസ് അയ്യര് ഇന്ത്യന് ടീമില്; നെഹ്‌റക്ക് വിരമിക്കാന് അവസരം\nമുംബൈ: ന്യൂസിലാന്റിനെതിരായ ട്വന്റി 20 പരമ്പരക്കുള്ള ഇന്ത്യന് ടീമിനെ പ്രഖ്യാപിച്ചു. മുംബൈ ബാറ്റ്‌സ്മാന് ശ്രേയസ് അയ്യരും ഹൈദരാബാദ് പേസ് ബൗളര് മുഹമ്മദ് സിറാജും ടീമില് ഇടം നേടിയപ്പോള്…\nമുംബൈ: ന്യൂസിലാന്റിനെതിരായ ട്വന്റി 20 പരമ്പരക്കുള്ള ഇന്ത്യന് ടീമിനെ പ്രഖ്യാപിച്ചു. മുംബൈ ബാറ്റ്‌സ്മാന് ശ്രേയസ് അയ്യരും ഹൈദരാബാദ് പേസ് ബൗളര് മുഹമ്മദ് സിറാജും ടീമില് ഇടം നേടിയപ്പോള് ഓള്‍റൗണ്ടര് കേദാര് ജാദവ് പുറത്തായി. ആദ്യ ഏകദിനത്തിനു മാത്രമായി ആശിഷ് നെഹ്‌റയും ടീമിലെത്തിയിട്ടുണ്ട്.\nആഭ്യന്തര രംഗത്തും ഐ.പി.എല്ലിലുമായി വിവിധ ഫോര്‍മാറ്റുകളില് മികച്ച പ്രകടനം കാഴ്ചവെച്ചതാണ് ശ്രേയസ് അയ്യരെ പരിഗണിക്കാന് കാരണമെന്ന് സെലക്ഷന് കമ്മിറ്റി ചെയര്‍മാന് എം.എസ്.കെ പ്രസാദ് പറഞ്ഞു. കുറഞ്ഞ കാലം കൊണ്ടുതന്നെ മികച്ച പ്രകടനം നടത്തിയത് സിറാജിനും ഗുണമായി. 2016-17 രഞ്ജി സീസണില് 41 വിക്കറ്റുകളാണ് താരം നേടിയത്. കന്നി ഐ.പി.എല് സീസണില് സണ്‍റൈസേഴ്‌സ് ഹൈദരാബാദിനു വേണ്ടി 10 വിക്കറ്റും 23-കാരന് നേടി.\nവെറ്ററന് താരം ആശിഷ് നെഹ്‌റയുടെ വിടവാങ്ങല് മത്സരമാവും പരമ്പരയിലെ ആദ്യ മത്സരമെന്നും എം.എസ്.കെ പ്രസാദ് സൂചിപ്പിച്ചു. ഈ മാസാദ്യം, ക്രിക്കറ്റിന്റെ എല്ലാ ഫോര്‍മാറ്റില് നിന്നും വിരമിക്കല് പ്രഖ്യാപിച്ച നെഹ്‌റ വിടവാങ്ങല് മത്സരത്തിനായി ആവശ്യപ്പെട്ടിട്ടില്ലെങ്കിലും താരത്തെ ഉള്‍പ്പെടുത്താന് സെലക്ഷന് കമ്മിറ്റി തീരുമാനിക്കുകയായിരുന്നു. നെഹ്‌റയുടെ ഹോം ഗ്രൗണ്ടായ ഡല്‍ഹി ഫിറോസ് ഷാ കോട്‌ലയില് നവംബര് ഒന്നിനാണ് മൂന്ന് മത്സര പരമ്പര ആരംഭിക്കുന്നത്.\nടീം: വിരാട് കോഹ്ലി (ക്യാപ്ടന്), ശിഖര് ധവാന്, രോഹിത് ശര്‍മ, ലോകേഷ് രാഹുല്, മനീഷ് പാണ്ഡെ, ശ്രേയസ് അയ്യര്, ദിനേഷ് കാര്‍ത്തിക്, എം.എസ് ധോണി, ഹാര്‍ദിക് പാണ്ഡ്യ, അക്ഷര് പട്ടേല്, യുജവേന്ദ്ര ചഹാല്, കുല്‍ദീപ് യാദവ്, ഭുവനേശ്വര് കുമാര്, ജസ്പ്രിത് ബുംറ, മുഹമ്മദ് സിറാജ്, ആശിഷ് നെഹ്‌റ.


Anupama Parameswaran Dropped From Ram Charan Movie - Malayalam Filmibeat\nഅനുപമ പരമേശ്വരനെ രാം ചരണിന്റെ ചിത്രത്തില് നിന്ന് പുറത്താക്കി, എന്താ കാരണം ?\n| Published: Wednesday, January 25, 2017, 15:21 [IST]\nമലയാളത്തില് പ്രേമം എന്ന ചിത്രം ഹിറ്റായപ്പോള് ചിത്രത്തിലെ നായികമാര് വിവിധ ഭാഷകളില് മിന്നിക്കയറി. മഡോണ സെബാസ്റ്റിന് മലയാളത്തിലും തെലുങ്കിലും ഹിറ്റായപ്പോള് സായി പല്ലവിയ്ക്ക് മലയാളത്തിലും തെലുങ്കിലുമായിരുന്നു പ്രിയം. മേരിയെ അവതരിപ്പിച്ച അനുപമയാകട്ടെ തെലുങ്കരുടെ സ്വന്തമായി മാറുകയും ചെയ്തു.\nനിവിന് പോളിയുടെ പ്രവചനം ഫലിച്ചു; അനുപമയ്ക്ക് എല്ലാം സിനിമയും ചുള്ളന് നായകന്മാര്‍ക്കൊപ്പം!\nപ്രേമത്തിന് ശേഷം തുടര്‍ച്ചയായി അനുപമയ്ക്ക് തെലുങ്കില് നിന്നും അവസരങ്ങള് വന്നു. അ ആ എന്ന ആദ്യ ചിത്രം ഹിറ്റായതോടെ പ്രേമത്തിന്റെ റീമേക്ക് ഉള്‍പ്പടെ മൂന്നോളം ചിത്രങ്ങള് ഇതുവരെ അനുപമയുടേതായി തെലുങ്കില് റിലീസായി.\nരാം ചരണ് ചിത്രം\nഇതിന് പിന്നാലെയാണ് തെലുങ്കിലെ യുവ സൂപ്പര്‍സ്റ്റാര് രാം ചരണിന്റെ നായികയായി അനുപമ മറ്റൊരു തെലുങ്ക് ചിത്രം കരാറൊപ്പിട്ടതായി കേട്ടത്. വാര്‍ത്ത തന്റെ ഔദ്യോഗിക ഫേസ്ബുക്ക് പേജിലൂടെ അനുപമയും സ്ഥിരീകരിച്ചു.\nഇപ്പോള് കേള്‍ക്കുന്നു ചിത്രത്തില് നിന്ന് അനുപമ പരമേശ്വരനെ പുറത്താക്കിയെന്ന്. സിനിമയില് നിന്ന് പുറത്താക്കിയ വിവരം അണിയറപ്രവര്‍ത്തകര് ഫോണിലൂടെ വിളിച്ചറിയിക്കുകയായിരുന്നുവത്രെ.\nഎന്താണ് കാരണം എന്ന് വ്യക്തമാക്കാതെയാണ് അനുപമയെ പുറത്താക്കുന്നതായി ടീം അംഗങ്ങള് അറിയിച്ചത്. നായിക വേഷം അല്‍പം ഗ്ലാമറസ്സാണെന്നും കുറച്ചുകൂടെ താരമൂല്യമുള്ള നായികയെയാണ് ആവശ്യമെന്നുമുള്ള അനൗദ്യോഗിക റിപ്പോര്‍ട്ടുകള് കേള്‍ക്കുന്നു.\nത്രിവിക്രം ശ്രീനിവാസ് സംവിധാനം ചെയ്ത അ ആ എന്ന ചിത്രത്തിലൂടെയാണ് അനുപമ തെലുങ്കില് അരങ്ങേറിയത്. തുടര്‍ന്ന് പ്രേമത്തിന്റെ റീമേക്കില് അഭിനയിച്ചു. ശതമാനം ഭവതി എന്ന ചിത്രമാണ് ഏറ്റവുമൊടുവില് അനുവിന്റേതായി തെലുങ്കില് റിലീസായത്. ഈ മൂന്ന് ചിത്രങ്ങളിലൂടെ തന്നെ അനുപമ നന്നായി തെലുങ്ക് പഠിച്ചെടുക്കുകയും ചെയ്തിരുന്നു.\nപ്രേമത്തിന് ശേഷം ജെയിംസ് ആന്റ് ആലീസ് എന്ന ചിത്രത്തില് ചെറിയൊരു അതിഥി വേഷത്തില് അനുപമ എത്തിയിരുന്നു. ദുല്‍ഖര് സല്‍മാനൊപ്പം അഭിനയിച്ച ജോമോന്റെ സുവിശേഷങ്ങളാണ് അനുപമയുടേതായി ഏറ്റവുമൊടുവില് തിയേറ്ററിലെത്തിയ ചിത്രം. സത്യന് അന്തിക്കാട് സംവിധാനം ചെയ്ത സിനിമ മികച്ച അഭിപ്രായങ്ങള് നേടി പ്രദര്‍ശനം തുടരുകയാണ്.\nയഥാര്‍ത്ഥ പ്രണയമുണ്ടായിരുന്നു, യഥാര്‍ത്ഥ ബ്രേക്കപ്പും; വെളിപ്പെടുത്തി അനുപമ പരമേശ്വരന്\nബീഹാറിലെ അധ്യാപക പരീക്ഷ പാസായി അനുപമ പരമേശ്വരന്!\nഅനുപമയുടെ വിവാഹ വാര്‍ത്തകളോട് പ്രതികരിച്ച് അമ്മ, ഇത്തരം പ്രചാരണങ്ങളൊക്കെ തമാശയായിട്ടേ കണക്കാക്കുന്നുളളു\nബുംറയുടെ വധുവല്ല, അനുപമ പോയത് ഷൂട്ടിംഗിന്, അഭ്യൂഹങ്ങള് തളളി ആരാധകര്\nമുത്തശ്ശിയ്ക്കും അനുജനും അരികില് പ്രിയനടി; ആദ്യ ചിത്രത്തില് തന്നെ ഹൃദയം കവര്‍ന്ന സുന്ദരിയെ മനസിലായോ?\nRead more about: anupama parameswaran ram charan telugu malayalam film malayalam movie malayalam cinema അനുപമ പരമേശ്വര് മലയാളം സിനിമ\nAnupama Parameswaran Dropped From Ram Charan Movie\nStory first published: Wednesday, January 25, 2017, 15:21 [IST]


ഫേസ്ബുക്ക് ഹാക്ക് ചെയ്‌തെന്ന് നന്ദന വര്‍മ്മ, നടിക്കെതിരെ അധിക്ഷേപ കമന്റെന്ന് വിമര്‍ശനം\nPublished on : 21 Apr, 2021 , 3:29 am\nഎന്റെ ഫേസ്ബുക്ക് അക്കൗണ്ട് ഹാക്ക് ചെയ്യപ്പെട്ടു. ഞാന് ഇപ്പോഴാണ് മനസിലാക്കിയത്. എന്റെ ഫേസ്ബുക്ക് പേജില് നിന്ന് വരുന്ന പോസ്റ്റുകള്‍ക്കോ കമന്റുകള്‍ക്കോ ഞാന് ഉത്തരവാദിയല്ല. ഏതെങ്കിലും കമന്റ് മൂലം ആര്‍ക്കെങ്കിലും മാനസികമായി വേദനയുണ്ടായെങ്കില് ക്ഷമ ചോദിക്കുന്നു. എന്നാല് ഞാനോ എന്റെ ടീമോ അല്ല ആയിരുന്നില്ല അതിന് ഉത്തരവാദി.


ആറന്മുള ശ്രീ പാർത്ഥസാരഥിക്ഷേത്രത്തിൽ നടത്തുന്ന ആചാരനിബിഡമായ ചടങ്ങാണ് വള്ളസദ്യ.\nവള്ള സദ്യയിലെ ചടങ്ങുകൾതിരുത്തുക\nരണ്ട് പറകളാണ് നിറയ്ക്കുന്നത്. ഒരു പറ ഭഗവാനും മറ്റൊന്ന് പള്ളിയോടത്തിനും എന്നാണ് സങ്കല്പം. ക്ഷേത്ര ശ്രീകോവലിൽ നിന്നും മേൽശാന്തി പൂജിച്ചു നൽകുന്ന മാലയും വെറ്റിലയും പുകയിലയുമായി അതത് പള്ളിയോട കടവിലെത്തി പള്ളിയോടത്തെ യാത്രയാക്കുന്നു.കരനാഥന്മാർക്ക് വെറ്റില, പുകയില എന്നിവ കൊടുത്ത് വഴിപാടു നടത്തുന്നയാൾ കരമാർഗ്ഗം ക്ഷേത്രത്തിലെത്തണം. ആറന്മുളയുടെ തനിമയിലും താളത്തിലുമുള്ള വഞ്ചിപ്പാട്ടുകൾ പാടിയാണ് പള്ളിയോടങ്ങൾ പമ്പാനദിയിലൂടെ തുഴഞ്ഞ് ആറന്മുള ക്ഷേത്രത്തിലെ വടക്കേ ഗോപുര നടയിലേക്കെത്തുന്നത്.\n"https://ml.wikipedia.org/w/index.php?title=വള്ളസദ്യ&oldid=3091307" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 22 ഫെബ്രുവരി 2019, സമയം: 03:01\nഈ താൾ അവസാനം തിരുത്തപ്പെട്ടത്: 03:01, 22 ഫെബ്രുവരി 2019.


ഐഎന്‍എക്‌സ് മീഡിയ കേസ്: കാര്‍ത്തി ചിദംബരത്തിന് ജാമ്യം | Reporter Live\nBy Web Desk\tMarch 23, 2018 3:00 pm A+ A-\nദില്ലി: ഐഎന്‍എക്‌സ് മീഡിയ കേസില് സിബിഐ അറസ്റ്റ് ചെയ്ത് ജയിലില് കഴിയുന്ന കാര്‍ത്തി ചിദംബരത്തിന് ജാമ്യം. ദില്ലി ഹൈക്കോടതിയാണ് കാര്‍ത്തിക്ക് ജാമ്യം അനുവദിച്ചിരിക്കുന്നത്. പത്ത് ലക്ഷം രൂപയുടെ ബോണ്ടിലാണ് ജാമ്യം. ഫെബ്രുവരി 28 നാണ് കാര്‍ത്തിയെ സിബിഐ അറസ്റ്റ് ചെയ്തത്. മുന്‍കേന്ദ്രമന്ത്രിയും മുതിര്‍ന്ന കോണ്‍ഗ്രസ് നേതാവുമായ പി ചിദംബരത്തിന്റെ മകനാണ് കാര്‍ത്തി ചിദംബരം.\nരാജ്യം വിട്ടുപോകരുതെന്ന് കോടതി കാര്‍ത്തിയോട് നിര്‍ദേശിച്ചിട്ടുണ്ട്. സാക്ഷികളെ സ്വാധീനിക്കാന് ശ്രമിക്കരുതെന്നും ബാങ്ക് അക്കൗണ്ടുകള് ക്ലോസ് ചെയ്യരുതെന്നും കോടതി ജാമ്യഉത്തരവില് പറയുന്നു. 24 ദിവസത്തെ ജയില്‍വാസത്തിന് ശേഷമാണ് കാര്‍ത്തിക്ക് ജാമ്യം ലഭിച്ചിരിക്കുന്നത്.\n2007 ല് പ്രമുഖ മാധ്യമവ്യവസായിയായ പീറ്റര് മുഖര്‍ജി, ഭാര്യ ഇന്ദ്രാണി മുഖര്‍ജി എന്നിവരുടെ ഉടമസ്ഥതയിലുള്ള ഐഎന്‍എക്‌സ് മീഡിയയ്ക്ക് വിദേശ ഫണ്ട് ലഭ്യമാക്കുന്നതിന് ഇടനിലക്കാരനായി നിന്ന കാര്‍ത്തി കൈക്കൂലി വാങ്ങിയെന്നാണ് സിബിഐ കേസ്. അക്കാലത്ത് കേന്ദ്രധനമന്ത്രിയായിരുന്ന അച്ഛന് പി ചിദംബരത്തിന്റെ സ്വാധീനം ഉപയോഗിച്ച് 305 കോടി രൂപ വിദേശനിക്ഷേപം ലഭ്യമാക്കുന്നതിനായിരുന്നു കാര്‍ത്തി കൈക്കൂലി വാങ്ങിയതെന്ന് സിബിഐ തെളിവുകള് നിരത്തി വാദിക്കുന്നു. എന്‍ഫോഴ്സ്മെന്റ് ഡയറക്ടറേറ്റും കാര്‍ത്തിക്കെതിരെ കേസ് എടുത്തിട്ടുണ്ട്.\nഷീനാ ബോറ കൊലപാതകക്കേസില് അറസ്റ്റിലായ ഇന്ദ്രാണിയും ഭര്‍ത്താവ് പീറ്റര് മുഖര്‍ജിയും ഇപ്പോള് മുംബൈ ജയിലിലാണ്. കാര്‍ത്തി ചിദംബരത്തെ ഇവിടെയെത്തിച്ച് ഇന്ദ്രാണിക്കൊപ്പം സിബിഐ ചോദ്യം ചെയ്തിരുന്നു. കാര്‍ത്തിക്ക് കൈക്കൂലി നല്‍കിയതായി ഇന്ദ്രാണി മുഖര്‍ജി സിബിഐയ്ക്ക് മൊഴി നല്‍കിയിട്ടുണ്ട്. എന്നാല് ഇത് സിബിഐയുടെ സമ്മര്‍ദ്ദത്തെ തുടര്‍ന്നാണെന്നാണ് പ്രതിഭാഗത്തിന്റെ വാദം.


മകൾ പ്രണയിച്ച് വിവാഹം കഴിച്ചതിന് ക്വട്ടേഷൻ; മാതാപിതാക്കള് അറസ്റ്റില്\nHomeLocal Newsമകൾ പ്രണയിച്ച് വിവാഹം കഴിച്ചതിന് ക്വട്ടേഷൻ; മാതാപിതാക്കള് അറസ്റ്റില്\nകോഴിക്കോട്: മകൾ പ്രണയിച്ച് വിവാഹം കഴിച്ചതിന് മകൾക്കും മരുമകനുമെതിരേ ക്വട്ടേഷൻ നൽകിയ അമ്മയും അച്ഛനും ഉൾപ്പെടെ ഏഴു പേരെ പൊലീസ് അറസ്റ്റ് ചെയ്തു. കോഴിക്കോട് പാലോർമല സ്വദേശിനിയായ പെൺകുട്ടിയുടെ അമ്മ അജിത, അച്ഛൻ അനിരുദ്ധൻ എന്നിവർ ഉൾപ്പെടെയാണ് ചേവായൂർ പോലീസ് അറസ്റ്റ് ചെയ്തത്. മകളുടെ ഭർത്താവിന്റെ ബന്ധുവിന് നേരത്തെ വെട്ടേറ്റിരുന്നു.\nപ്രണയവിവാഹത്തിന് പിന്തുണ നൽകിയതിന് ഇവരുടെ സുഹൃത്ത് കയ്യാലത്തോടി സ്വദേശി റിനീഷിനേയും നേരത്തെ ആക്രമിച്ചിരുന്നു. കോവൂരിലെ ടെക്സ്റ്റൈൽ സ്ഥാപനം അടച്ച് സ്കൂട്ടറിൽ വീട്ടിലേക്ക് വരുമ്പോൾ വീടിന് മുൻവശത്തുവെച്ചായിരുന്നു അക്രമം. റിനീഷ് അല്ലേ എന്ന് ചോദിച്ച ശേഷം ഹെൽമറ്റ് അഴിക്കാൻ പറയുകയും പിന്നാലെ ഇരുമ്പ് ദണ്ഡുകൊണ്ട് തലയ്ക്ക് അടിച്ചെന്നുമായിരുന്നു പരാതി.\nഅക്രമം ചെറുക്കാൻ ശ്രമിച്ചപ്പോൾ കൈകൾക്കും പരിക്കേറ്റു. ബഹളം കേട്ട് വീട്ടിൽനിന്ന് ബന്ധു ഓടിയെത്തിയപ്പോഴേക്കും അക്രമികൾ ഓടിരക്ഷപ്പെട്ടിരുന്നു. ഗുരുതരമായി പരിക്കേറ്റ റിനീഷിനെ പിന്നീട് ആശുപത്രിയിൽ പ്രവേശിപ്പിച്ചു. തലയിൽ 21 തുന്നലുകളുണ്ട്.


മത്സരിക്കണമെന്ന് കേന്ദ്രം, മാറി നില്‍ക്കണമെന്ന് സംസ്ഥാനം; ഒന്നും മിണ്ടാതെ വിഎസ്\nSat Jan 20 2018 16:38:17 GMT+0530 (IST)\nNarada Desk| Updated On: 2016-03-01 12:44:07.0 | Location :\nതിരുവനന്തപുരം: വരുന്ന നിയമസഭാ തെരഞ്ഞെടുപ്പില് മുതിര്‍ന്ന നേതാവ് വി എസ് അച്യുതാനന്ദന് മത്സരിക്കണമെന്ന് ഇന്നു നടക്കുന്ന സംസ്ഥാന സെക്രട്ടേറിയറ്റ് യോഗത്...\nതിരുവനന്തപുരം: വരുന്ന നിയമസഭാ തെരഞ്ഞെടുപ്പില് മുതിര്‍ന്ന നേതാവ് വി എസ് അച്യുതാനന്ദന് മത്സരിക്കണമെന്ന് ഇന്നു നടക്കുന്ന സംസ്ഥാന സെക്രട്ടേറിയറ്റ് യോഗത്തിനിടെ സി പി എം കേന്ദ്രനേതൃത്വം ആവശ്യപ്പെട്ടു. പാര്‍ട്ടി ജനറല് സെക്രട്ടറി സീതാറാം യെച്ചൂരി നേരിട്ടാണ് വി എസിനോട് മല്‍സരിക്കണമെന്ന് ആവശ്യപ്പെട്ടത്.\nകേന്ദ്രം വിഎസ് മത്സരിക്കണം എന്ന ശക്തമായ ആവശ്യം മുന്നോട്ട് വയ്ക്കുമ്പോഴും വിഎസ് മത്സരത്തില് നിന്ന് മാറി നില്‍ക്കണമെന്ന നിലപാടാണ് സംസ്ഥാന നേതൃത്വം സ്വീകരിക്കുന്നത്. വിഎസ് മത്സരിക്കുന്നതിന് പകരം തിരഞ്ഞെടുപ്പ് പ്രചരണത്തിന് നേതൃത്വം നല്‍കണമെന്നാണ് സംസ്ഥാന നേതൃത്വത്തിന്റെ ആവശ്യം.\nപാര്‍ട്ടിക്കുള്ളിലെ തര്‍ക്കം, തെരഞ്ഞെടുപ്പില് ബാധിക്കരുതെന്ന നിര്‍ബന്ധം കേന്ദ്രനേതൃത്വത്തിനുണ്ട്. അത്കൊണ്ട് തന്നെയാണ് വി എസും പിണറായിയും മല്‍സരിക്കട്ടെയെന്ന നിലപാടില് കേന്ദ്രം ഉറച്ചു നില്‍ക്കുന്നത്.


നൂറ്റിയെട്ടാം നമ്പര് മുറി | True Copy Webzine\nആറ്: നൂറ്റിയെട്ടാം നമ്പര് മുറി\nആശുപത്രിയില് അമ്മ കിടക്കുന്ന നൂറ്റിയെട്ടാം നമ്പര് മുറിയില് ദിമിത്രി ഇരിക്കുന്നു. ആ ചെറിയ മുറിയുടെ മൂലയില് പെയിന്റടര്‍ന്ന ഒരു ഇരുമ്പു കസേരയില് ഏതാണ്ടൊരു തപസ്സു പോലെയായിരുന്നു അയാളുടെ ഇരിപ്പ്. പലപ്പോഴും കണ്ണുകള് അടച്ചുപിടിച്ചിരുന്നു. അതിനിടെ ധാരാളം ആളുകള് അവിടെ വന്നുപോയി. രാഷ്ട്രീയപ്രവര്‍ത്തകരായിരുന്നു അധികവും. ഇടക്ക് നേതാക്കളും വന്നു. ദിമിത്രി ആരെയും പരിഗണിച്ചില്ല. സ്ഥലം എം.എല്.എ. വന്നപ്പോള് വലിയ സംഘം അനുയായികള് കൂടെയുണ്ടായിരുന്നു. അവര് കട്ടിലിനു ചുറ്റുമായി നിരന്നു.\nഎം.എല്.എ. ദിമിത്രിക്കു നേരെ തിരിഞ്ഞു ചോദിച്ചു:\n"സഖാവ് മീനാക്ഷിയുടെ മകനല്ലേ ഇദ്ദേഹം?'\nആ സമയത്ത് അനുയായികള് ഒന്നിച്ച് ദിമിത്രിയെ നോക്കി. അപ്പോഴും അയാള് മുഖമുയര്‍ത്തിയില്ല.\nഅവരുടെ നെറ്റിയില് തൊട്ട് എം.എല്.എ. വിളിച്ചു. പ്രതികരണം ഉണ്ടായില്ല. കാണുമ്പോഴൊക്കെ എന്തെങ്കിലും ഒരു ചോദ്യം അതിരൂക്ഷമായി അവര് ഉന്നയിക്കാറുള്ളത് അദ്ദേഹം ഓര്‍ത്തു.\n"എന്താടോ എമ്മല്ലേ? കൂടല്‍മാണിക്യം നടേല് കുട്ടന്‍കളം സമരത്തിന്റെ സ്മാരകണ്ടാക്കാന്ന് താന് പറഞ്ഞട്ട് എത്രകാലായി? ബോര്‍ഡു വെച്ച ഏസി കാറില് ഇങ്ങനെ പാഞ്ഞു നടക്കല് മാത്രാണോ എമ്മല്ലേപ്പണി?'\nഇപ്പോള് ഒരു ചോദ്യവുമില്ല. നീണ്ട മൗനത്തിലാണ്.\nഅദ്ദേഹവും അനുയായികളും പുറത്തേക്കിറങ്ങി.\n"നീയിങ്ങനെ ഇവടെത്തന്നെ ഇരിക്കണ്ട കാര്യല്ല ദിമിത്രി. വീട്ടില് പോയി കുളിച്ച് കെടന്നൊറങ്ങ്. ഇവടെപ്പൊ ഞങ്ങളുണ്ടല്ലോ.'\nഎം.എല്.എ.യും സംഘവും പുറത്തു പോയപ്പോള് ശിവരാമന് പറഞ്ഞു. ശിവരാമനും പെങ്ങള് ദേവുവും ചേര്‍ന്നാണ് മീനാക്ഷിയെ പരിചരിക്കുന്നത്.\nദിമിത്രി മിണ്ടാതെ തല താഴ്ത്തിത്തന്നെ ഇരുന്നു.\nശിവരാമന്റെ ഫോട്ടോ അടുത്തിടെ പത്രത്തില് കണ്ടത് അയാള് ഓര്‍ത്തു. ചെണ്ടയോ തിമിലയോ തോളിലേറ്റി നില്‍ക്കുന്ന ചിത്രമാണ്. വാദ്യകലാകാരന്മാര്‍ക്കുള്ള ഏതോ ഒരു പുരസ്‌കാരം അവനു കിട്ടിയതിന്റെ വകയിലാണ്. പുരസ്‌കാരം ലഭിച്ചിട്ടും അവര്‍ണ്ണനായതിന്റെ പേരില് തന്റെ വാദ്യകലയെ ചില ക്ഷേത്രങ്ങള്‍ക്കകത്ത് പ്രവേശിപ്പിക്കുന്നില്ല എന്ന് അവന് പരാതിപ്പെട്ടതായി വാര്‍ത്തയില് ഉണ്ടായിരുന്നു. അന്നത്തെ ദിവസം കെ.എന്ന എഴുത്തുകാരന്റെ ഫേസ്ബുക്ക് പോസ്റ്റ് ശിവരാമനെക്കുറിച്ചായിരുന്നു. ചെറിയൊരു ലേഖനം. "മേളത്തിലെ ജാതി' എന്നു തലവാചകം: "തിമില ശിവരാമനും പെരിങ്ങോട് ചന്ദ്രനും അകത്തു കടന്നു കൊട്ടിയാല് ക്ഷേത്രഗോപുരം ഇടിഞ്ഞു വീഴുമോ?'\nകമന്റില് ഡി. കാട്ടൂര്‍ക്കടവ് എഴുതി: "ശവക്കുഴി തോണ്ടുന്നതിലുള്ള താങ്കളുടെ വൈദഗ്ദ്യം അപാരം തന്നെ. എന്നോ കുഴിച്ചിട്ട ജാതിയെ രാഷ്ട്രീയാവശ്യത്തിന് പുറത്തെടുക്കുകയാണല്ലോ.'\nകുട്ടിക്കാലത്തും ശിവരാമന് വാദ്യത്തില് കമ്പമുണ്ടായിരുന്നു എന്ന് ദിമിത്രി ഓര്‍ത്തു. വാദ്യം പഠിക്കാനാണ് അവന് കണ്ടന്‍കുട്ടിയാശാന്റെ വീട്ടില് താമസിച്ചിരുന്നത്. രാത്രി ഏറെ വൈകിയ സമയത്ത് തുരുത്തിലെ വീടിന്റെ മുറ്റത്തുനിന്നാണ് അവര് കൊട്ടുക. ചെണ്ടയാണോ കീഴാറയാണോ കൊട്ടിയിരുന്നതെന്ന് ഓര്‍മ്മയില്ല. ആശാന്റെ അനിയന് വേലുക്കുട്ടിയുടെ മകനാണ് ശിവരാമന്.\nശിവരാമനെ മണ്ണാന്‍തുരുത്തില് കൊണ്ട് ചെന്ന് വേലുക്കുട്ടി തന്റെ ചേട്ടനോട് പറഞ്ഞു:\n"ഈ ചെക്കനെ ചേട്ടന് തന്നെ കൊട്ടു പഠിപ്പിക്കണം.'\n"ഞാനോ? നീയ്യല്ലേ കൊട്ടില് മൂപ്പന്, വേല്വോ?'\nകണ്ടന്‍കുട്ടിയാശാന് പറഞ്ഞു. അപ്പോള് വേലുക്കുട്ടി പറഞ്ഞു:\n"അതൊക്കെ ചേട്ടന്റെ കുരുത്തം.'\nകിഴക്കേ കല്ലട വേലക്ക് മേളം പ്രധാനമാണ്. പല ദേശങ്ങളില് നിന്നും മേളക്കമ്പക്കാര് അവിടെ വരും. ഉച്ചയെഴുന്നള്ളിപ്പിനു മുന്നില് നിന്ന് തിമര്‍ത്തു കൊട്ടുന്ന വേലുക്കുട്ടിയുടെ മുന്നില് ഒരുപാടുപേര് ആവേശംകൊണ്ട് നില്‍ക്കുന്നതു കാണാം. ചിലര് ചെണ്ടയില് പണംവെക്കും. തോളിലെ കച്ചമുണ്ടില് നോട്ടുകള് കുത്തും. അതൊന്നും ഗൗനിക്കാതെ വേലുക്കുട്ടി പരിസരം മറന്ന് കൊട്ടുകയാണ്. കുംഭമാസത്തിലെ വെയിലില് ആ കറുത്ത ശരീരം വിയര്‍പ്പില് നനഞ്ഞ് തിളങ്ങും. വേലുക്കുട്ടിയുടെ വര്‍ത്തമാനവും ഏതാണ്ടൊരു താളക്രമത്തില് ആയിരുന്നു.\n"ധനു പത്തിന് തൃപ്രയാറ്റേകാശി. വെറയ്ക്കും. അത്രക്ക് തണുപ്പുണ്ടാവും. പൊഴേലെറങ്ങി കാലുകെഴി നമസ്‌ക്കരിച്ചട്ട് ഇങ്ങട് കേറിപ്പോരും. ആദ്യം മങ്ങാട്ടമ്പലത്തില് പത്താമുദയം. പിന്നെ ചെണ്ട തോളീന്ന് എറക്കെണങ്കില് മേടം എടവത്തില് പൂലാനി മൂത്താരടെ കാവിലെ വെളക്ക് കഴിയണം. അപ്പഴൊക്കെ ആകാശത്ത്ന്ന് തീമഴ പെയ്യണുണ്ടാവും. കൊട്ടുമ്പൊ മനുഷ്യന് വെയര്‍ത്ത് കുളിക്കും. പിന്നെ കൂടല്‍മാണിക്യത്തിലെ ആറാട്ടു കണ്ട് മടങ്ങുമ്പഴാ മഴ പെയ്യ്വാ.'\nആശുപത്രിമുറിയിലിരുന്ന് ഒന്നു ചിരിച്ച് ചെറിയ ശബ്ദത്തിന് ദിമിത്രി വിളിച്ചു. ശിവരാമന് അതു കേട്ടില്ല.\nആശുപത്രി മുറിയിലേക്ക് കടന്നു ചെന്നയുടനെ ദേവു ദിമിത്രിയോടു പറഞ്ഞു.\n"നീ അമ്മേ ഒന്നു വിളിച്ചു നോക്ക്യേ. ചെലപ്പൊ ആ ശബ്ദം കേട്ടാല് ഒണര്‍ന്നെങ്കിലോ?'\nഅയാള് ആ സമയം തരിച്ചുനിന്നു. "അമ്മേ' എന്നു വിളിക്കണോ? അങ്ങനെ വിളിച്ച കാലം ഓര്‍മ്മയില്ല. മുതിര്‍ന്നശേഷം എല്ലായ്‌പ്പോഴും "നിങ്ങള്' എന്നാണ് അവരെ സംബോധന ചെയ്തിരുന്നത്. വര്‍ഷങ്ങള്‍ക്കു ശേഷം പുതിയൊരു മട്ടില് വിളിക്കുമ്പോള് അതു കേള്‍ക്കുകയാണെങ്കില് അവര് എന്തു കരുതും? ആ സമയം കണ്ണുതുറന്നാല് ആ നോട്ടത്തെ എങ്ങനെ നേരിടുമെന്നും അയാള് ഭയന്നു. അയാള് മിണ്ടാതെ നോക്കി നിന്നു. "അമ്മേ' എന്ന ശബ്ദം തൊണ്ടയില് കുരുങ്ങി അയാള്‍ക്ക് ചുമവന്നു.\nഅപ്പോള് ശിവരാമന് ഉറക്കെ വിളിച്ചു:\n"വെല്യേച്ച്യേ, കണ്ണു തൊറന്നേ. ദേ മ്മടെ ദിമിത്രി വന്നേക്കണ്. അവന് ഒരു എടങ്ങറും ണ്ടായിട്ടില്ല. പൊലീസ് അവനെ വിട്ടു.'\nപക്ഷേ മീനാക്ഷിയുടെ ബോധങ്ങളിലേക്ക് ആ വിളി ചെന്നില്ല. സ്വസ്ഥമായ ഉറക്കത്തിലെന്ന പോലെ അവര് കിടന്നു. അപ്പോഴും ലോകത്തോടുള്ള സംശയവും സ്വതസിദ്ധമായ ഗൗരവവും അവരുടെ മുഖത്തു കണ്ടു. പ്രതിഷേധവും രോഷവും വൈരാഗ്യവും സ്‌നേഹവും വാത്സല്യവും ഒന്നിച്ച്. എന്നാല് പരമശാന്തയായി.\n"മരുന്നും വെള്ളോം മൂക്കില് കൂട്യാ കൊടുക്കണ്. വന്നേപ്പിന്നെ ഒരനക്കോം ണ്ടായിട്ടില്ല.'\nദേവു സങ്കടപ്പെട്ട് പറഞ്ഞു.\nദൈവമേ! അനക്കമില്ലാതെ കിടക്കുന്ന ഈ സ്ത്രീയും ഞാനും തമ്മില് എന്താണുള്ളത്? ദിമിത്രി കണ്ണടച്ചിരുന്നു.\nഎങ്ങനെയാണ് ഒരാള് തന്റെ അമ്മയെ സ്‌നേഹിക്കേണ്ടതെന്ന് അയാള് ആലോചിച്ചു. ഏതെങ്കിലും സര്‍വ്വകലാശാല ആ സ്‌നേഹത്തെക്കുറിച്ച് പഠിപ്പിക്കുന്നുണ്ടാവുമോ? ഏതു പുസ്തകത്തിലാണ് അതിന്റെ നടപടിക്രമങ്ങള് എഴുതി വെച്ചിട്ടുള്ളത്? പത്തുമാസം ഈ ഉദരത്തിനകത്ത് അയാള് കിടന്നു. ഈ ശരീരത്തില് നിന്നു രക്തവും കണ്ണീരും വലിച്ചെടുത്ത് ഒരു ഇത്തിള്‍ക്കണ്ണിയേപ്പോലെ വളര്‍ന്നു. അയാളെ ഉദരത്തില് വഹിക്കുന്ന കാലത്ത് സ്‌നേഹിച്ച മനുഷ്യന്റെ വീട്ടില് നിന്നും അവലംബമില്ലാതെ ഇവര് ഇറങ്ങിപ്പോന്നു. മകന് ഭക്ഷണം കൊടുക്കാന് വേണ്ടി ഇവര് കഷ്ടപ്പെട്ടു. കുടിലിന്റെ ചെറിയ ഇറയത്തിരുന്ന് ചേറിന്റേയും ചകിരിയുടേയും മണമുള്ള കൈകൊണ്ട് അവര് ഉരുട്ടിയ ഉരുളക്കു വേണ്ടി അയാള് തന്റെ ചെറിയ വായ തുറന്നു പിടിച്ചു. ആ സമയത്ത് തന്റെ കുഞ്ഞിക്കണ്ണുകള് കൊണ്ട് നന്ദിയോടെ അവരെ നോക്കിയിരിക്കും.\nഒരു കരച്ചില് ദിമിത്രിയുടെ തൊണ്ടയില് കിടന്നു പിടഞ്ഞു.\nഅത് കണ്ട് ശിവരാമന് പറഞ്ഞു:\n"കരയണ്ട ദിമിത്രി, അമ്മേടെ സൂക്കേട് മാറും.'\nശിവരാമന് വിവരങ്ങള് പറഞ്ഞു: "ആള്‍ക്കാരൊക്കെ കേട്ടറിഞ്ഞ് നിത്യേന വരണുണ്ട്. ഇന്നലെ പാര്‍ട്ടി സെക്രട്ടറി വന്ന് ഡോക്ടറെ കണ്ടേര്‍ന്നു. ടൗണിലെ ഏതെങ്കിലും ആസ്പത്രീലിക്ക് കൊണ്ടാണങ്കില് അത് പറയണംന്ന് ഡോക്ടറോട് പറഞ്ഞു. കൊണ്ടുവ്വാന് പറ്റിയ അവസ്ഥ്യല്ലാന്നാ ഡോക്ടറ് പറഞ്ഞത്.'\nമണ്ണാന്‍തുരുത്തിലെ വീട്ടില് പി.കെ.മീനാക്ഷി ഒറ്റക്കാണ് താമസിച്ചിരുന്നത്. പക്ഷേ അയല്‍ക്കാരും നാട്ടുകാരുമായി കുറേപേര് എപ്പോഴും അവിടെ ഉണ്ടാകാറുണ്ട്. പാര്‍ട്ടി മീറ്റിംഗുകള് അവിടെ വെച്ച് കൂടിയിരുന്നു. പലപ്പോഴും ആ വീടിന്റെ മുറ്റമടിക്കുന്നതും ചോറുവെക്കുന്നതും അയല്‍ക്കാരോ സഖാക്കളോ ആയിരുന്നു.\nതാന് ബാല്യകാലം ചെലവഴിച്ച ആ വീട്ടിലേക്ക് ദിമിത്രി വളരെ അപൂര്‍വ്വമായിട്ടേ പോയിരുന്നുള്ളൂ. മണ്ണാന്‍തുരുത്തിനെക്കുറിച്ചും ചുറ്റുമുള്ള നെല്‍പ്പാടങ്ങളെക്കുറിച്ചും അയാള് ചിപ്പോഴൊക്കെ ഓര്‍ക്കും. ഞാറു നട്ടു പച്ചപിടിച്ച കണ്ടങ്ങള്‍ക്കിടയിലെ വരമ്പിലൂടെ ഡിസംബര് മാസത്തെ തണുപ്പില് പുലര്‍ച്ചക്ക് താന് നടക്കുന്നതായാണ് അയാള് സങ്കല്‍പ്പിക്കുക. എത്രയോ കാലം മുമ്പ് നടന്നതാണ് അങ്ങനെ.\nഈയിടെയായി വല്ലപ്പോഴും അവിടെ ചെന്നുപെട്ടാല് അയാള് അസ്വസ്ഥനാവുകയാണ് പതിവ്. ഒന്നും മിണ്ടാതെ ആ വീടിന്റെ തിണ്ണയില് ഇരിക്കും. അപ്പോഴും വയലില് നിന്ന് കാറ്റു വീശുന്നുണ്ടാകും. ഒരു പാര്‍ട്ടി ഓഫീസുപോലെയായി മാറിയിരുന്നു ആ വീട്. അവിടെ ചിതറിക്കിടക്കുന്ന പ്ലക്കാര്‍ഡുകളിലേക്കും ബോര്‍ഡുകളിലേക്കും ചുവന്ന കൊടികളിലേക്കും അയാള് പകച്ചു നോക്കും.\nആരെങ്കിലും യുവാക്കള് അവിടത്തെ തിണ്ണയില് കമിഴ്ന്നു കിടന്ന് പോസ്റ്ററുകള് എഴുതുന്നുണ്ടാവും. അവര് തലപൊക്കി ഒരു അപരിചതനെ എന്നപോലെ അയാളെ നോക്കാറുണ്ട്. അവസാനം അയാള് ചെന്ന സമയത്ത് കെ. എന്ന എഴുത്തുകാരനേയും വാദ്യകലാകാരന് തിമില ശിവരാമനേയും ആദരിക്കുന്ന ഒരു പൊതുപരിപാടിയുടെ പോസ്റ്റര് കണ്ടിരുന്നു.\n"കാട്ടൂര്‍ക്കടവിന്റെ സ്വകാര്യ അഹങ്കാരം' എന്നാണ് കെ.യെ പോസ്റ്ററില് പുകഴ്ത്തിയിരുന്നത്. "കാട്ടൂര്‍ക്കടവിന്റെ മേളവൈഭവം' എന്ന് ശിവരാമനും വിശേഷിപ്പിക്കപ്പെട്ടു.\nഅന്ന് ദിമിത്രി കയറിച്ചെല്ലുമ്പോള് സത്യവ്രതന് എന്ന ഒരു യുവാവ് അവിടെ ഉണ്ടായിരുന്നു. അയാള് നിലത്ത് ചമ്രംപടിഞ്ഞിരുന്ന് പത്രം വായിക്കുകയാണ്. പത്രത്തില് നിന്ന് മുഖമുയര്‍ത്തി ഗൗരവത്തോടെ നോക്കി. എന്നിട്ടു പറഞ്ഞു:\n"മീനാക്ഷിച്ചേച്ചി ഇവടെ ഇല്യ. പാടത്ത് പോയിരിക്ക്യാണ്. തോട്ടീന്ന് കണ്ടത്തിലിക്ക് വെള്ളം തൊറക്കാനുണ്ട്ന്ന് പറഞ്ഞു. ആരാ?'\nദിമിത്രി ശബ്ദം താഴ്ത്തി പറഞ്ഞു.\n"ഓ, നമ്മടെ രജിസ്ട്രാപ്പീസിലെ സാറ് അല്ലേ? കേറി ഇരിക്കൂ. ചേച്ചി ഇപ്പ വരും.'\nഅയാള് പരമാവധി ഉച്ചത്തിലാണ് സംസാരിച്ചത്. അകത്തു നിന്നും ഒരു കസേര കൊണ്ടുവന്ന് ദിമിത്രിക്കു കൊടുത്തു.\nവീടിന്റെ മാറ്റം ദിമിത്രി ശ്രദ്ധിച്ചു. അയാള് കിടന്നിഴഞ്ഞ ചാണകം മെഴുകിയ ഇറയമല്ല ഇപ്പോള് ഉള്ളത്. കുറച്ച് ഉയരത്തില് കല്ലുകെട്ടി പണിത തറയാണ്. ഓലക്കുടില് പൊളിച്ചുമാറ്റി ചുമര് പണിത് മേല്‍ക്കൂര കോണ്‍ക്രീറ്റ് ചെയ്തിരിക്കുന്നു. വൈദ്യുതി ഉണ്ട്. "തോറ്റം' എന്നെഴുതി വെച്ച പലകയിലേക്ക് അയാള് നോക്കി. അതില് ഒരു നന്തുണിയുടെ അവ്യക്തചിത്രവും ഉണ്ട്.\nഅപ്പോള് തെല്ല് അഭിമാനത്തോടെ യുവാവ് പറഞ്ഞു: "ഞാനാണ് അതെഴുതിയത്.'\n"എനിക്ക് കൊറച്ച് എഴുത്തും വരേം ഉണ്ട്. സത്യവ്രതന് തെക്കുമ്പാട്ട് എന്നു പറയും. കവിതയാണ് പ്രധാനം. ഒരു പുസ്തകംണ്ട്. പിന്നെ ഞാന് എഴുതി പാടി റെക്കൊര്‍ഡ് ചെയ്ത രണ്ട് സീഡികളുണ്ട്. നിങ്ങള് ബ്യൂറോക്രാറ്റുകള് ചെലപ്പൊ എന്റെ കവിത വായിച്ചിട്ടുണ്ടാവില്ല. സവര്‍ണ്ണ ബ്രാഹ്മണരും അമ്പലവാസികളും കേകയില് എഴുതുന്നതു മാത്രാണ് കവിതാന്ന് ഒരു വിചാരണ്ടല്ലോ. ഞങ്ങള് കുറച്ച് കവികള് ഇവിടെ വേറെ ഇണ്ട്. ആരടേം പരിഗണനക്ക് ഞങ്ങള് കാത്തു നിക്കാറില്ല.'\nസത്യവ്രതന് ഒരു ശ്രോതാവിനെ കാത്തിരിക്കുകയായിരുന്നു എന്നു തോന്നി. അയാള് തന്റെ മുഴക്കമുള്ള ശബ്ദത്തില് തുടര്‍ന്നു.\n"ഞങ്ങള് പുതിയ വഴിയില് സഞ്ചരിക്കുന്നവരാണ്. ആരു വായിച്ചാലും ഇല്ലെങ്കിലും ഞങ്ങള് എഴുതും. ആര് കാണാനില്ലെങ്കിലും വരക്കും. ഈ കാട്ടൂര്‍ക്കടവില് കെ. എന്ന ഒരെഴുത്തുകാരനുണ്ടല്ലോ. പുരോഗമന സാഹിത്യകാരന്. അയാളും ഞങ്ങളെ ഗൗനിക്കാറില്ല. വേണ്ട. ആരും ഗൗനിക്കണ്ട. മീനാക്ഷി ചേച്ചീരെ വെല്യ കൂട്ടാണ് അയാള്. പ്രസംഗിക്കുമ്പൊ ദളിത്, പിന്നാക്കന്നൊക്കെ വലിയ വായില് പറയും. ഒരു കഴഞ്ചും ആത്മാര്‍ത്ഥതയില്ല. ഞാന് ചോദിച്ചു ചേച്ച്യോട്. നിങ്ങടെ പുരോഗമനസാഹിത്യം എന്താ ഇവടെ ചെയ്തത്? ആരടെ ജീവിതാണ് അവര് പകര്‍ത്തിയത്?'\n"എന്തായിരുന്നു കേരളത്തിന്റ യഥാര്‍ത്ഥ അനുഭവംന്ന് ചോദിച്ചാ എല്ലാവരും പറയും, ജാതിയാണ്. ജാതിമേധാവിത്തം. അത് കേരളത്തെ ഭ്രാന്താലയാക്കി. അയിത്തം; തൊട്ടുകൂടായ്മ. വെളിച്ചത്ത് എറങ്ങി നടക്കാന് അവകാശല്ലാത്ത ആയിരക്കണക്കിന് മനുഷ്യര്. എന്നാ ഇവിടെ എഴുതിത്തീര്‍ത്ത ഉല്‍ക്കൃഷ്ട സാഹിത്യം മുഴ്വേന് വായിച്ചു നോക്ക്യാ ജാതിമേധാവിത്തം എന്ന ഒരു സംഭവണ്ടായതിന്റെ ലക്ഷണംണ്ടോ? ഇല്ല.'\nസത്യവ്രതന് കുറച്ചു നേരം നിശ്ശബ്ദനായി ഇരുന്നു. പിന്നെ പറഞ്ഞു:\n"ഇന്ന് ഞാനും മീനാക്ഷിച്ചേച്ചീം തമ്മില് ഒന്ന് എടഞ്ഞു. കൊറെ ചോദ്യങ്ങളാണ് എന്നോട്. നീ എന്തറിഞ്ഞിട്ടാ സത്യവ്രതാ ഇപ്പറയണ്? ആരെങ്കിലും വായേല് തിരുകിത്തന്നത് അതേപടി പറയരുത്. കുട്ടികള് ചരിത്രം കൊറച്ചൊക്കെ അറിയണം. ഞങ്ങക്ക് പാര്‍ട്ടി പിടിച്ചു തന്ന മണ്ണിലാ നിയ്യിപ്പൊ ഇരിക്കണ്. അതറിയ്യോ? വേറെ ഏതു സംസ്ഥാനത്താ ഈ അവസ്ഥ ഉള്ളത്? ഏതു വര്‍ഗ്ഗമാണ് ഇന്ത്യ ഭരിക്കണതെന്ന് നിനക്ക് നിശ്ചയണ്ടോ? ഏതു സാമ്പത്തിക വ്യവസ്ഥയാണ്? അങ്ങനെ ശര ശരാ ചോദ്യങ്ങളാണ്.'\n"ആരെങ്കിലും വായില് തിരുകിത്തന്നതൊന്നും അല്ല ഞാന് പറയണ്. ഉള്ളുചുട്ട് അനുഭവിച്ച കാര്യങ്ങളാണ്. നടക്കാനുള്ള വഴി പിടിച്ചേന്റെ കഥയാണ് മീനാക്ഷിച്ചേച്ചി പറയണ്. കെടക്കാന് ഒരു പത്തുസെന്റ് ഭൂമി കിട്ടിയേന്റീം. അതു കഴിഞ്ഞ് പൊഴേക്കൂടെ എത്രക്ക് വെള്ളം ഒഴുകിപ്പോയി. ദളിതനായി ജീവിച്ചു നോക്ക്യാലേ ഇപ്പൊ ആ ജീവിതം എന്താന്ന് തിരിഞ്ഞു കിട്ടൂ. തൊട്ടുകൂടായ്മ ഇപ്പഴൊരു സാംസ്‌കാരിക പ്രശ്നാണ്. നിങ്ങളൊരു കവിയാണെങ്കില് ഒരു വരി എഴുതുമ്പൊ അതു മനസ്സിലാവും.'\nസത്യവ്രതന് തെല്ലു നിറുത്തി അകലേക്കു നോക്കി. പിന്നെ അയാള് എന്തോ ഓര്‍ത്തു ചിരിച്ചു.\n"കണ്ടുമുട്ട്യാല് എപ്പഴും ഞാനും മീനച്ചേച്ചീം തമ്മില് വഴക്കാണ്. ഞങ്ങള് കുത്തിത്തിരുപ്പുകാരാന്ന് ചേച്ചി പറയും. പാവങ്ങളെ തമ്മിലടിപ്പിക്ക്യല്ലാണ്ട് നിങ്ങള് എന്താടാ ചെയ്യണേന്നാണ് ചോദിക്ക്യാ. ഞാനെന്താ മറുപടി പറയ്യാ? പാര്‍ട്ടി അവരടെ രക്തത്തില് കേറീരിക്ക്യല്ലേ? ന്നാ ഞങ്ങള് അംബേദ്ക്കര് സാംസ്‌കാരിക സമിതിണ്ടാക്കീപ്പൊ മീനാക്ഷിച്ചേച്ചി വന്നൂ. അതിന്റെ പ്രസിഡണ്ടാ അവര്. കളമെഴുത്തുപാട്ടിന്റെ കാര്യത്തിലാ ഞങ്ങള് ചെലത് ചെയ്യണ്. ലളിതകലാ അക്കാദമിക്ക് ഒരു പ്രോജക്ട് കൊടുത്ത് പാസ്സായിട്ടുണ്ട്. കളമെഴുത്തുകാരുടെ ക്യാമ്പും ഫെസ്റ്റിവലും. ഇരിങ്ങാലക്കൊടേല് വെച്ചട്ടാ സംഭവം. അതിന്റെ കാര്യം പറയാനാ ഞാന് പ്പൊ ഇവടെ വന്നേ. ഇപ്പൊ അവാര്‍ഡ് കിട്ട്യ തിമില ശിവരാമേട്ടനുണ്ടല്ലോ, ആളു കൂടെ നിക്കാന്ന് പറഞ്ഞട്ടുണ്ട്. കളമെഴുത്ത് മെയിന് സ്ട്രീമില് വന്നാലുണ്ടല്ലോ, ഒറപ്പാ കേരളത്തില് ദളിത് കള്‍ച്ചര് രംഗം പിടിക്കും. ആര്‍ട്ടിന്റെ ബെയ്‌സാ അത്. അവടന്നാണ് നമ്മടെ ചിത്രോം കവിതേം ആരംഭിക്കണ്ടത്.'\nസത്യവ്രതന് നിരന്തരമായി പറഞ്ഞു കൊണ്ടിരുന്നു. പലതും ദിമിത്രി കേട്ടില്ല. കേട്ടതില് പകുതി മനസ്സിലായില്ല. ആ സമയത്ത് ഒരു പാട്ടിന്റെ ഈണം അയാളുടെ മനസ്സിലേക്ക് തള്ളിക്കേറി വന്നു. അയാള്‍ക്ക് ഇരിക്കപ്പൊറുതി ഇല്ലാതായി. മണ്ണാന്‍തുരുത്തും കോള്‍പ്പാടവും ചാഞ്ഞു തുടങ്ങിയ വെയിലും മേഞ്ഞു നടക്കുന്ന നാല്‍ക്കാലികളും ഒരു പാട്ടിലേക്ക് ചുരുങ്ങി.\n"ആ തക തകാ\nആലില മാവില അടയ്ക്കാമര പൂക്കീലാ\nവെറ്റില അടക്ക അരങ്ങു പാകി.\nപട്ടെന്ന പട്ട് വിതാനിച്ച് നല്ലമ്മ\nമാവിലണിപ്പട്ട് വിതാനം ചെയ്‌തേ.\nമൂവര്‍ണ്ണപ്പട്ട് വിതാനിച്ചല്ലോ നല്ലമ്മ\nചെന്താമരപ്പൂവ് വിതാനം ചെയ്തു.\nപഞ്ചവര്‍ണ്ണത്തില് കളം കുറിച്ചേ.'\n"നിയ്യ് പോയില്ലേ സത്യവ്രതാ?'\nമീനാക്ഷി പാടത്തു നിന്ന് കയറി വരികയാണ്. ഒരു ചെറിയ കൈക്കോട്ട് തോളിലുണ്ട്. അത് ചുമക്കാന് അവര് കഷ്ടപ്പെടുന്ന പോലെ തോന്നി. അവര് പിന്നെയും ക്ഷീണിച്ചിരിക്കുന്നുവെന്ന് ദിമിത്രി കണ്ടു. മുടി മുഴുവന് നരച്ചു. കവിള് തെല്ലു തടിച്ചിട്ടുണ്ട്. ശബ്ദത്തിലും ഇടര്‍ച്ചയുണ്ട്.\n"ഞാന് പൊറപ്പെടാന് തൊടങ്ങീതാണ് മീനുച്ചേച്ച്യേ. അപ്പഴാ സാറ് വന്നത്. അപ്പൊ ഒന്നും രണ്ടും വര്‍ത്തമാനം പറഞ്ഞ് ഇരുന്നു. അടുത്താഴ്ച്ച്യാണ് സാംസ്‌കാരിക സമതീടെ കമ്മിറ്റി മീറ്റിംഗ്. അതു മറക്കരുത്. അതിനു മുമ്പ് അക്കാദമി സെക്രട്ടറിനെ ചേച്ചി ഒന്നുങ്കൂടെ വിളിക്കണം.'\nതന്റെ സഞ്ചി തോളിലിട്ട് സത്യവ്രതന് നടന്നു.\nകുറേസമയം അമ്മയും ദിമിത്രിയും നിശ്ശബ്ദരായി അവിടെ ഇരുന്നു. വെയിലാറുന്ന പാടത്തുനിന്നും പക്ഷികളുടെ ഒച്ച കേട്ടുതുടങ്ങി. അതു കൊയ്ത്തു കഴിഞ്ഞകാലമായിരന്നു. ഏതു കൊയ്ത്താണ്? ദിമിത്രി ഓര്‍മ്മിക്കാന് ശ്രമിച്ചു. രണ്ടു പൂവ് പണിയുന്ന നിലങ്ങളാണ് തണ്ണിച്ചിറ കോള്‍പ്പടവില് ഉള്ളത്. കിഴക്കേ കല്ലട വേല കഴിഞ്ഞതിന്റെ പിറ്റേന്നാണ് ഒരു പൂവിന്റെ പണി തുടങ്ങുക. എഴുന്നള്ളിപ്പും സാംബശിവന്റെ കഥാപ്രസംഗവും കണ്ടതിന്റെ ഉറക്കവും ഉത്സാഹവും പണിക്കാരുടെ കണ്ണുകളില് ഉണ്ടാവും. നിലമുഴുന്നവര് കഥാപ്രസംഗത്തില് കേട്ട പാട്ടുകള് പാടാറുണ്ട്.\n"കവര്‍ന്നെടുത്തുവോ, കാര്‍മേഘം നിന്\nപിന്നീടൊരു കൃഷി ഓണം കഴിഞ്ഞാണ്. പമ്പുസെറ്റ് വെച്ച് വെള്ളം ചിറയിലേക്ക് അടിച്ചു കയറ്റും. കണ്ടങ്ങളില് വെള്ളം വറ്റുമ്പോള് കുളങ്ങളില് മീനുകള് വന്നു നിറയും. പിന്നെ മീന്‍പിടുത്തത്തിന്റെ ഉത്സവമാണ്.\nആരോടെന്നില്ലാതെ അമ്മ സംസാരിക്കാന് തുടങ്ങി.\n"കഴിഞ്ഞാഴ്ച പി.സി.കുറുമ്പച്ചേച്ചി മരിച്ചപ്പൊ ഞാന് കാണാന് പോയേര്‍ന്നു. ആള്‍ക്കാര് വന്ന് എന്നെ കൊണ്ടോയീന്ന് പറയാം. കൊറച്ച് നേരം അവടെ ഇരുന്നു. പഴയ ചെലരെ കണ്ടു. ആരും അങ്ങനെ ബാക്കീല്യ. ചാത്തന് മാഷെ ഭാര്യ കാളിച്ചേച്ചീം പീക്കേടെ ഭാര്യ ശാരദേം ഒക്കെ നേരത്തേ പോയല്ലോ. എന്റെ പ്രായാര്‍ന്നു ശാരദാ കുഞ്ഞന്. അവളും പോയി. ഇപ്പൊ ഞാന് മാത്രം ബാക്കിയായി.'\nഅയാള് മറുപടി പറഞ്ഞില്ല. അമ്മ പറഞ്ഞു:\n"നിനക്ക് ഇവടക്ക് ഉദ്യോഗം മാറിക്കിട്ടീന്നറിഞ്ഞു.'\n"ഇന്യെങ്കിലും നിങ്ങക്ക് എന്റെ കൂടെ വന്നു താമസിച്ചൂടെ?'\nപറഞ്ഞു കഴിഞ്ഞപ്പോള് തന്റെ തൊണ്ടയിലൂടെയാണോ ആ വാക്കുകള് പുറത്തുവന്നത് എന്ന് അയാള് സംശയിച്ചു. അമ്മ ആ ചോദ്യത്തെ ഗൗനിച്ചില്ല. കുറച്ചുസമയം കഴിഞ്ഞ് അവര് പറഞ്ഞു:\n"ഇനിക്ക് ഇവടെ താമസിക്കാനാ ഇഷ്ടം. ഈ നെല്ലും പുഞ്ചപ്പാടോം മരിക്കണ വരെ എനിക്കു കാണണം. ഇവടത്തെ കാറ്റും വെയിലും കൊള്ളണം. ഇത്രകാലം ഇവട്യല്ലേ താമസിച്ചത്? പോയേടത്തുന്നൊക്കെ ഇവടെക്ക് തിരിച്ചു പോരണ്ടി വന്നു. നാലു ലക്ഷം രൂപ സര്‍ക്കാര് തന്നട്ട് പണിത വീടാ ഇത്. ജനങ്ങള്‍ടെ നികുതിപ്പണം. പാവങ്ങള്‍ക്ക് വേണ്ടി നീക്കിവെച്ചതാണ്. വീടു പണിതട്ട് അത് ഒഴിച്ചിടണത് കുറ്റാണ്. ക്രിമിനല് കുറ്റം. എത്രെത്ര വീടുകളാണ് പണി കഴിഞ്ഞിട്ട് ഒഴിച്ചിട്ടിരിക്കണ്. എന്നാ വീടില്ലാത്തോര് കൊറേണ്ട് നമ്മടെ നാട്ടില്. അതാ അന്യായം.'\nവൈകാതെ അയാള് അന്നു മടങ്ങി.\nറിക്കാര്‍ഡ് കച്ചേരിയില് റെയ്ഡ് നടത്തി ദിമിത്രിയെ വിജിലന്‍സ് അറസ്റ്റു ചെയ്ത വിവരം ശിവരാമനാണ് മീനാക്ഷിയെ അറിയിച്ചത്. അതുകേട്ട് അവര് ഒന്നും മിണ്ടിയില്ല. കുറച്ചു നേരം അവന്റെ മുഖത്തേക്ക് നോക്കി നിന്നു. എന്നിട്ട് പറഞ്ഞു:\n"തെരക്കുണ്ടെങ്കില് നിയ്യ് പൊക്കോ ശിവരാമാ.'\nആശുപത്രിയിലിരുന്ന് ശിവരാമന് ദിമിത്രിയോട് പറഞ്ഞു:\n"ഞാന് പോന്നു. തെരക്കിന്റെ കൈലാസാ അപ്പൊ. നല്ല മെനക്കെടാര്‍ന്നു. കൊല്ലപ്പെറപ്പല്ലേ? കന്നിമാസത്തിനു മുമ്പ് ഏഴു തോറ്റം തീര്‍ക്കണ്ടതുണ്ട്. നെടുമ്പള്ളിക്കാരുടെ തറവാട്ടില് പാട്ടും വെളക്കും. അത് കഴിഞ്ഞപ്പോ കുഞ്ഞന്റോടെ തോറ്റം. മൂന്ന് ദെവസത്തെ കളണ്ട്. അതിനെടക്ക് തൃശൂര് അക്കാഡമി വളപ്പില് കളമെഴുത്തും പാട്ടുംണ്ടാര്‍ന്നു. ഞാനല്ല. വെള്ളാനി ശിവശങ്കരനാണ് ഏറ്റത്. ഒരാഴ്ച അവടെ പെട്ടു. അവടെ വെച്ച് വെള്ളാനീനീം എന്നേം ആദരിച്ചു. പൊന്നാടേം ശില്‍പ്പോം തന്നു. റേഡിയോക്കാര് വന്ന് പാടിച്ചു. ഈ പാച്ചലിനെടേല് പിന്നെ ഇവടെ വന്ന് അന്വേഷിക്കാന് ഇനിക്ക് നേരം കിട്ടീല്യ.'\n"ശിവരാമേട്ടന് ചെന്നു വിവരം പറഞ്ഞപ്പൊ അകത്തിക്ക് കേറിപ്പോയതാ വെല്യേച്ചി. മൂന്നു ദെവസാത്രെ കെടന്ന കെടപ്പ് കെടന്നത്. അതിനെടക്ക് എത്ര ആള്‍ക്കാര് വീട്ടില് വന്നു പോയി. വാതില് വന്ന് മുട്ട്യോരോടെക്കെ പറഞ്ഞു. ഞാന് കെടക്ക്വാ. നിങ്ങള് പോയിട്ട് പിന്നെ വാ. മുന്നാം ദിവസം എറേത്തിരുന്ന് മിറ്റത്തിക്ക് ഓക്കാനിക്കണതാ ആള്‍ക്കാര് കണ്ടത്. ആസ്പത്രീലെത്തും മുമ്പ് ബോധം പോയി.'\nശിവരാമന് ആശ്ചര്യത്തോടെ പറഞ്ഞു:\n"പൊലീസിനേം പട്ടാളത്തിനേം ഒരുമാതിരി കണ്ട ആളല്ലേ, ഈ വെല്ല്യേച്ചി? 'ക്രോസ് ബെല്‍റ്റ് കെട്ട്യ പൊലീസിനെ കണ്ട ആളാ ഈ മീനാക്ഷി. അങ്ങട്ട് മാറിനിക്കടോ ഇന്‍സ്‌പെക്ടരേ'ന്ന് വെരല് ചൂണ്ടി വാരിജാക്ഷന് എസ്സെയോട് പറഞ്ഞ ആളാ. ജെയിലിലും ചെന്ന് കെടന്നട്ടുണ്ട്. അങ്ങനത്തെ ആള് തളരുന്ന് ഞാന് വിചാരിച്ചില്ല.'\nആശുപത്രി മുറിയില് ബൈസ്റ്റാര്‍ഡര്‍ക്കുള്ള ചെറിയ സോഫയില് കിടന്ന് ദിമിത്രി ഓര്‍ത്തു: വാറുണ്ണി മാഷ്ടെ സെന്റ് മേരീസ് എല്.പി.സ്‌കൂളിന്റെ പിന്നാമ്പുറത്ത് പുണ്യവാളന്റ കുളത്തിന്റെ കരയില് മദിരാശി ഈന്തമരത്തിന്റെ ചുവട്ടില് തന്നെ അമ്മ കാത്തു നില്‍ക്കുന്നു. അയാളെ അടുത്തു പിടിച്ച് മുടിയില് വിരലാടിച്ച് അവര് ചോദിക്കുന്നു: "ഇന്ന് എന്താര്‍ന്നു, ചോറിന് അച്ഛമ്മ തന്നയച്ച കൂട്ടാന്?'\nഅയാള് മറുപടി പറയാറില്ല. തെല്ലു കുതറി മാറി നില്‍ക്കും. അവിടെന്ന് വേഗം ക്ലാസിലേക്ക് പോകണമെന്നായിരുന്നു ആഗ്രഹം. അമ്മയുടെ മണം അയാള്‍ക്ക് ഇഷ്ടമായിരുന്നില്ല. അയാള്‍ക്ക് പരിചയമുള്ള മണമാണത്. മണ്ണാന്തുരുത്തിലെ കുടിലിന്റെ മണം. അത് കണ്ടന്‍കുട്ടിയാശാന് അവിടെ തൂക്കിയിട്ടിരുന്ന ചെണ്ടക്കുറ്റിയിലെ മരുന്നുകളുടെ മണമാവാം. അല്ലെങ്കില് കോള്‍പ്പാടത്തെ കണ്ടത്തിലെ ചേറിന്റെ മണം.\n"അവനോനെ പൊലീസു പിടിക്കണ പോലെ അല്ല ചേട്ടാ മക്കളെ പൊലീസുപിടിക്കണത്. നിങ്ങ ആണുങ്ങക്ക് അത് മനസ്സിലാവില്ല. പെറ്റ വയറാണ്. പതയ്ക്കും. ദിമിത്രി ജെയിലീക്കെടക്കുമ്പൊ എങ്ങന്യാ വെല്യേച്ചിക്ക് അന്നം എറങ്ങ്വാ?'\nമണ്ണാന്തുരുത്തില് അന്നത്തെ കുട്ടിക്കാലത്ത് പ്രധാന കളി തോറ്റം കഴിക്കലായിരുന്നു. പാടത്തെ തോട്ടില് പോയി പല നിറത്തിലുള്ള മണ്ണു കൊണ്ടുവരും. മണ്ണ് അരയ്‌ക്കേണ്ട പണി ഈ ദേവുവിനായിരുന്നു. അവള് അത് സന്തോഷത്തോടെ ചെയ്യും. അരച്ച മണ്ണ് ഉണക്കിയിട്ടാണ് കളം വരയ്ക്കുക. പൂജയും തുള്ളലും കളംമായ്ക്കലും ഉണ്ട്. ശരിക്കും ബാധകയറിയ പോലെയാണ് ശിവരാമന് നിന്നു തുള്ളുക.\nശിവരാമന് പിന്നെ ആ വഴി തന്നെ തുടര്‍ന്നു. വാദ്യം, തോറ്റം, കളമെഴുത്ത്, പാട്ട്. അങ്ങനെ ജീവിതം മെല്ലെ പച്ചപിടിച്ചു. ഒരു മകനുള്ളത് എഞ്ചിനീയറിംഗ് പാസ്സായി ഡല്‍ഹിയിലോ മുംബെയിലോ ആണ്. ദേവുവിന്റെ മകള് സര്‍ക്കാര് ആശുപത്രിയില് ഡോക്ടറാണ്.\n"ജെയിലില് ചെന്നപ്പൊ പൊലീസുകാര് ദിമിത്രിനെ വല്ലാണ്ട് ഉപദ്രവിച്ചോ?'\n"ഇല്ല.' അയാള് പറഞ്ഞു.\n"ഭാഗ്യം. ഞാന് കേട്ടേക്കണ് ജയിലില് ഒരുവക നടയടിണ്ടെന്ന്. ഗേറ്റു കടക്കുമ്പൊത്തന്നെ ഇട്ടു ചവിട്ടിക്കൂട്ടുംന്നാ. കണ്ടന്‍കുട്ടി വെല്യച്ഛനെ പൊല്ലീസു പിടിച്ച കഥ മ്മള് കൊറേ കേട്ടട്ടുണ്ടല്ലോ. വീട്ടീക്കെടന്ന് ഒറങ്ങുമ്പഴാ വന്നു പിടിച്ചത്. അന്ന് കല്ലടത്തുരുത്തില് ആരോമലുണ്ണിച്ചേട്ടന്റെ വീട്ടില് പാര്‍ട്ടി നേതാക്കന്മാര് ഒളിവില് താമസിക്കുണുണ്ട്. വിവരം കിട്ടി പൊലീസ് പാഞ്ഞു വന്നു നോക്ക്യേപ്പാ അവടെ ആരൂല്യ. ഒറ്റുകാര് വന്നു പറഞ്ഞു. ഇവടെ ഒരു ഒടിയനുണ്ട്. കണ്ടന്‍കുട്ടീന്ന് പറയും. അവന്റെ മന്ത്രവാദാ ഇത്. അപ്രത്യക്ഷാക്കീരിക്ക്യാണ്. അച്ചുതമേന്നും പി.ഗംഗാധരനും പശുക്കളടെ രൂപത്തിലാണ് തണ്ണിച്ചെറപ്പാടം കടന്നത്.'\n"അന്ന് മുരിയാട് തോറ്റം കഴിഞ്ഞ് വെല്യച്ചന് വന്നു കെടന്നൊറങ്ങ്വാ. പൊലര്‍ച്ച നേരത്ത് മിറ്റത്ത് വെല്യ വെളിച്ചം. ശങ്കുണ്ണി ഇന്‍സ്‌പെക്ടര് മിറ്റത്ത് നിന്ന് അലറി: "വാതല് തൊറക്കടാ, ഒടിയാ.'\n"ആദ്യത്തെ ചോദ്യം: പി.ഗംഗാധരന് ഏടെക്ക്യാണ്ടാ പോയത്? പിന്നെ അടി, ചവിട്ട്. വെല്യച്ചന് മിറ്റത്ത് മൂക്കുകുത്തി വീണു. കയ്യും കാലും കെട്ടീറ്റാ ജീപ്പിലിട്ട് കൊണ്ടോയത്. ഒരാഴ്ച കഴിഞ്ഞട്ടാ വിട്ടേ.'\n"വെല്യച്ചന്റെ തനി രൂപാണ് ദിമിത്രിക്ക്. ആ എകരം. അങ്ങനത്തെ കഴുത്തുപിടുത്തം. പൂര്‍വ്വികരടെ രക്തം നമ്മടെ ശരീരത്തിലിണ്ടാവും. വാദ്യത്തിന് നിക്കുമ്പൊ എന്റെ മനസ്സിലിക്ക് വെല്യച്ചന് വരും. കഴിഞ്ഞാഴ്ച കുറുമ്പക്കാവില് പഞ്ചവാദ്യം കഴിഞ്ഞപ്പൊ അവടത്തെ കാര്‍ന്നോര് ഇനിക്കൊരു ഓണപ്പെടവ തന്നു. അദ്ദേം പറഞ്ഞു: കണ്ടന്‍കുട്ടിയാശാന്റെ കൈവഴക്കം. അതേ നില്‍പ്പ്. അതു കേട്ടപ്പൊ ന്റെ കണ്ണു നെറഞ്ഞു.'\nകുടിലിന്റെ ഇറയത്തിരുന്ന് കണ്ടന്‍കുട്ടിയാശാന് ചെണ്ട മുറുക്കുന്നത് ദിമിത്രി കണ്ടു. പാടത്ത് കൊയ്യാറായ സമയമാണ്. വരമ്പിലൂടെ അദ്ദേഹം നടന്നു പോകുമ്പോള് കാറ്റുവീശി. നെല്ല് താളത്തില് ചാഞ്ചാടി.\nശിവരാമന് പഴമ്പുരാണം തുടരുകയാണ്.\n"ഞാന് ചോദിക്കലുണ്ട് വെല്യച്ചനോട്. അന്ന് പൊലീസു ലോക്കപ്പില് ചെന്നട്ടും തല്ലു കിട്ട്യോ? അപ്പൊ വെല്യച്ചന് ചിരിക്കും. അരീത്ത് വെച്ച ചെണ്ടേമ്മല് കയ്യോണ്ട് ഒന്നു മുട്ടും. ന്നട്ട് പാടും:\n"വാഴുക വാഴുക നല്ല വടക്കും കൊല്ലം വാഴുക,\nവളര്‍മരുതേ കണ്ട നല്ല ചോഴിയന് നാട്.\nചോഴിവന് ചോഴിവന് നല്ല ചോഴിക പടവിടേ ചൊല്ലി\nവിളക്കും നിറപറ വെച്ച് അടിയന് സ്തുതിച്ചുപാടുന്നേ.'▮\nകഥാകൃത്ത്, നോവലിസ്റ്റ്. സാംസ്കാരിക പ്രവർത്തകൻ. 2018 മുതല് പുരോഗമന കലാസാഹിത്യ സംഘം ജനറല് സെക്രട്ടറി. സൂര്യകാന്തികളുടെ നഗരം, അശോകന് ചരുവിലിന്റെ കഥകള്, ആമസോണ്, ജലജീവിതം, മരിച്ചവരുടെ കടല്, കങ്കാരുനൃത്തം (നോവല്) തുടങ്ങിയവയാണ് പ്രധാന കൃതികള്.


ബാഹുബലി- ശ്രീദേവി അഭിനയിക്കാത്തതിന് കാരണം? -\nശ്രീദേവിയുടെ മരണത്തില് ഞെട്ടിത്തരിച്ചിരിയ്ക്കുകയാണ് ഇന്ത്യന് സിനിമാ ലോകം. യാതൊരു സൂചനയും തരാതെ ശ്രീദേവി അങ്ങ് പോയി… ഇന്ത്യന് സിനിമയിലെ ആദ്യത്തെ സൂപ്പര് ലേഡി!! ശ്രീദേവി അഭിനയിച്ച സിനിമകളെ കുറിച്ചാണ് ആളുകള് സംസാരിക്കുന്നത്. പല കാരണം കൊണ്ടും ശ്രീദേവി അഭിനയിക്കാത്ത സിനിമകളും ചര്‍ച്ചയാവുന്നു. അത്തരത്തില് ശ്രീദേവി കൈവിട്ട ചിത്രമാണ് ഇന്ത്യ സിനിമയിലെ ഇതിഹാസമായ ബാഹുബലി!!\nഎസ് എസ് രാജമൗലി സംവിധാനം ചെയ്ത ബാഹുബലി ചിത്രത്തിലേക്ക് ശ്രീദേവി ക്ഷണിച്ചിരുന്നു. രമ്യ കൃഷ്ണന് അവതരിപ്പിച്ച രാജ്യമാത ശിവകാമിയുടെ വേഷത്തിലേക്കാണ് ശ്രീദേവിയെ ക്ഷണിച്ചത്.എന്നാല് ശ്രീദേവി ബാഹുബലി നിരസിച്ചു. ഇക്കാര്യം വെളിപ്പെടുത്തിയത് സംവിധായകന് എസ് എസ് രാജമൗലി തന്നെയാണ്. ശ്രീദേവി കൈവിട്ട വേഷം അതി മനോഹരമായി രമ്യ കൃഷ്ണന് അവതിരിപ്പിച്ചു.പ്രതിഫലത്തിന്റെ കാരണത്താലാണ് ശ്രീദേവി പിന്മാറിയത് എന്ന് ഗോസിപ്പുകളുണ്ടായിരുന്നു.\nഎന്നാല് വര്‍ഷങ്ങള്‍ക്ക് ശേഷം തമിഴില് ചെയ്യുന്ന വിജയ് യുടെ പുലി എന്ന ചിത്രവുമായി ഡേറ്റ് ക്ലാഷ് ആയതിനാലാണ് ശ്രീദേവി ബാഹുബലി ഉപേക്ഷിച്ചത്.രണ്ട് ചിത്രങ്ങളിലും രാജ്ഞിയുടെ വേഷമാണ് ശ്രീദേവിയ്ക്ക് വേണ്ടി വച്ചു നീട്ടിയത്. എന്നാല് അവസാന നിമിഷം പുലി പരാജയവും ബാഹുബലി ലോക സിനിമാ ചരിത്രത്തില് ഇടം നേടുകയും ചെയ്തു.\nതെന്നിന്ത്യന് സിനിമാ ലോകത്തെ താരറാണിമാരില് ഒരാളാണ് നയന്‍താര. മനസിനക്കരെ എന്ന ചിത്രത്തിലൂടെ മലയാളത്തില് തുടക്കം കുറിച്ച നടി പിന്നീട് അന്യഭാഷാ ചിത്രങ്ങളിലാണ് സജീവമായി അഭിനയിച്ചിരുന്നത്. തമിഴ്.തെലുങ്ക് ഭാഷകളില് സൂപ്പര് താരങ്ങളുടെ നായികയായാണ് നടി മുന്‍നിര നടിയായി ഉയര്‍ന്നിരുന്നു. കരിയറിന്റെ തുടക്കത്തില് ഗ്ലാമര് വേഷങ്ങളില് തിളങ്ങിയ നടി പിന്നീട് അഭിനയപ്രാധാന്യമുളള വേഷങ്ങളിലും സിനിമകളില് എത്തിയിരുന്നു. രജനീകാന്ത് ചിത്രം ചന്ദ്രമുഖിയുടെ വിജയാണ് നടിയുടെ കരിയറില് വഴിത്തിരിവുണ്ടാക്കിയിരുന്നത്. ഒരിടവേളയ്ക്കു ശേഷം രാജാറാണി എന്ന ചിത്രത്തിലൂടെ തിരിച്ചെത്തിയ നടി തുടര്‍ന്ന് ശ്രദ്ധേയ കഥാപാത്രങ്ങളിലൂടെ […]\nപൃഥ്വി ഇനി പറക്കുന്നത് നാലു കോടി രൂപയുടെ വാഹനത്തിൽ, താരത്തിന്‍റെ ആഡംബര കാർ ഇത്


രഞ്ജിനി ഹരിദാസും അര്‍ച്ചനയും ബാലിയില്! അവധിയാഘോഷത്തിനിടയിലെ ചിത്രങ്ങള് വൈറലാവുന്നു! - Malayalam Filmibeat\n| Published: Friday, October 11, 2019, 12:23 [IST]\nബിഗ് സ്‌ക്രീനിലും മിനിസ്‌ക്രീനിലുമൊക്കെയായി സജീവമായ താരങ്ങളായിരുന്നു ബിഗ് ബോസില് പങ്കെടുക്കാനായി എത്തിയത്. പല താരങ്ങളുടേയും യഥാര്‍ത്ഥ മുഖം വ്യക്തമായതും ഈ പരിപാടിയിലൂടെയായിരുന്നു. പുറമേ കാണുന്നത് പോലെയല്ല തങ്ങളെന്ന് പലരും തെളിയിച്ചിരുന്നു. വഴക്കും തര്‍ക്കങ്ങളും മാത്രമല്ല അടുത്ത സൗഹൃദങ്ങള് ഉടലെടുക്കുന്നതിനും ബിഗ് ബോസ് നിമിത്തമായിരുന്നു. രഞ്ജിനി ഹരിദാസ്, അര്‍ച്ചന സുശീലന്, സാബു, അനൂപ് തുടങ്ങിയവരെല്ലാം അടുത്ത സുഹൃത്തുക്കളായി മാറിയിരുന്നു. പരിപാടി അവസാനിച്ചതിന് ശേഷവും ഇവര് സൗഹൃദം അതേ പോലെ നിലനിര്‍ത്തിയിരുന്നു. ഇടയ്ക്കിടയ്ക്ക് എല്ലാവരും ഒരുമിക്കാറുണ്ട്.\nസോഷ്യല് മീഡിയയില് സജീവമായ താരങ്ങള് പങ്കുവെക്കുന്ന പോസ്റ്റുകളും വിശേഷങ്ങളുമൊക്കെ നിമിഷനേരം കൊണ്ടാണ് തരംഗമായി മാറുന്നത്. ബാലിയില് വെച്ചുള്ള വെക്കേഷന് ആഘോഷത്തിനിടയിലെ ചിത്രങ്ങള് പങ്കുവെച്ചാണ് ഇത്തവണ അര്‍ച്ചന സൂശീലന് എത്തിയിട്ടുള്ളത്. ചിത്രങ്ങള് ഇതിനകം തന്നെ ശ്രദ്ധേയമായി മാറിക്കഴിഞ്ഞിട്ടുണ്ട്. കൂളിങ് ഗ്ലാസില് സ്റ്റൈലിഷ് ലുക്കിലുള്ള ചിത്രങ്ങളാണ് അര്‍ച്ചന പങ്കുവെച്ചത്.\nമിനിസ്‌ക്രീനിലെ മുന്‍നിര വില്ലത്തികളിലൊരാളായാണ് അര്‍ച്ചനയെ വിശേഷിപ്പിക്കാറുള്ളത്. നീണ്ട നാളത്തെ ഇടവേളയ്ക്ക് ശേഷം വീണ്ടും വില്ലത്തരവുമായി തിരിച്ചെത്തിയിരിക്കുകയാണ് താരം ഇപ്പോള്. ഏഷ്യാനെറ്റില് സംപ്രേഷണം ചെയ്തുവരുന്ന സീതാകല്യാണത്തിലാണ് അര്‍ച്ചന ഇപ്പോള് അഭിനയിച്ചുകൊണ്ടിരിക്കുന്നത്. ശ്രാവണി സൈഗാള് എന്ന കഥാപാത്രത്തെയാണ് താരം അവതരിപ്പിക്കുന്നത്. എന്‍രെ മാനസപുത്രി, കറുത്ത മുത്ത് തുടങ്ങിയ പരമ്പരകളില് നെഗറ്റീവ് വേഷത്തിലായിരുന്നു താരം എത്തിയത്.\nRead more about: archana suseelan ranjini haridas അര്‍ച്ചന സുശീലന് രഞ്ജിനി ഹരിദാസ്\nArchana Suseelan's Instagram post viral.\nStory first published: Friday, October 11, 2019, 12:23 [IST]


വീരമൃത്യു വരിച്ച അഭിജിത്തിന്റെ കുടുംബത്തിന് മുഖ്യമന്ത്രിയുടെ ദുരിതാശ്വാസ നിധിയില് നിന്നും പത്തു ലക്ഷം രൂപയും വീടും | Kerala | Deshabhimani | Wednesday Nov 13, 2019\nവീരമൃത്യു വരിച്ച അഭിജിത്തിന്റെ കുടുംബത്തിന് മുഖ്യമന്ത്രിയുടെ ദുരിതാശ്വാസ നിധിയില് നിന്നും പത്തു ലക്ഷം രൂപയും വീടും\nതിരുവനന്തപുരം > ജമ്മു കാശ്മീരില് മൈന് പൊട്ടിത്തെറിച്ചുണ്ടായ അപകടത്തില് വീരമൃത്യ വരിച്ച പുനലൂര് അറയ്ക്കല് സ്വദേശി അഭിജിത്തിന്റെ കുടുംബത്തിന് പത്തു ലക്ഷം രൂപ മുഖ്യമന്ത്രിയുടെ ദുരിതാശ്വാസ നിധിയില് നിന്നും അനുവദിക്കാന് തീരുമാനിച്ചു. അഭിജിത്തിന്റെ സഹോദരിക്ക് സര്‍ക്കാര് ജോലിയും കുടുംബത്തിന് വീടും നല്‍കാനും തീരുമാനിച്ചു.\nകേരള ആഗ്രോ ഇന്‍ഡസ്ട്രീസ് കോര്‍പ്പറേഷന് മാനേജിംഗ് ഡയറക്ടറായി എച്ച്.എല്.എല് ലൈഫ് കെയര് ലിമിറ്റഡ് വൈസ് പ്രസിഡന്റ് (ഓപ്പറേഷന്‍സ്) കെ.സി. ജയകുമാറിനെ അന്യത്രസേവന വ്യവസ്ഥയില് ഒരു വര്‍ഷത്തേക്ക് നിയമിക്കാന് തീരുമാനിച്ചു.\nറീബില്‍ഡ് കേരള ഇനിഷ്യേറ്റീവ് ഉന്നതാധികാര സമിതി അംഗീകരിച്ച വിവിധ പദ്ധതി നിര്‍ദേശങ്ങള് ലോക ബാങ്കിന്റെ വികസന നയ വായ്പയില് നിന്ന് തുക കണ്ടെത്തി നടപ്പിലാക്കാന് തീരുമാനിച്ചു.


Flight | പക്ഷി ഇടിച്ച് വിമാനത്തിന് തീപിടിച്ചു; സ്‌പൈസ് ജെറ്റ് വിമാനം അടിയന്തരമായി നിലത്തിറക്കി | SpiceJet plane makes emergency landing after wing catches fire – News18 Malayalam\nFlight | പക്ഷി ഇടിച്ച് വിമാനത്തിന് തീപിടിച്ചു; സ്‌പൈസ് ജെറ്റ് വിമാനം അടിയന്തരമായി നിലത്തിറക്കി\nപറന്നുയരുന്നതിനിടെ വിമാനത്തിന്റെ എഞ്ചിനുകളില് ഒന്നില് പക്ഷി ഇടിക്കുകയും തുടര്‍ന്ന് തീപിടിക്കുകയായിരുന്നു\nLast Updated : June 19, 2022, 14:52 IST\nപാട്‌ന: പക്ഷി ഇടിച്ചതിനെ തുടര്‍ന്ന് വിമാനത്തിന് തീ പിടിച്ചു.സ്‌പൈസ് ജെറ്റിന്റെ പാറ്റ്‌ന-ദില്ലി വിമാനത്തിനാണ് തീപിടിച്ചത്. വിമാനം അടിയന്തരമായി പാറ്റ്‌ന വിമാനത്താവളത്തില് ഇറക്കിയതായി ഡിജിസിഎ (DGCA) അറിയിച്ചു. വിമാനത്തിലെ 185 യാത്രക്കാരും സുരക്ഷിതരാണെന്ന് പാറ്റ്‌ന വിമാനത്താവള അധികൃതര് അറിയിച്ചു.\nപാറ്റ്‌ന വിമാനത്താവളത്തില് നിന്ന് പറന്നുയരുന്നതിനിടെ വിമാനത്തിന്റെ എഞ്ചിനുകളില് ഒന്നില് പക്ഷി ഇടിക്കുകയും തുടര്‍ന്ന് തീപിടിക്കുകയായിരുന്നു. തുടര്‍ന്ന് എഞ്ചിന് ഓഫ് ചെയ്ത പൈലറ്റ് വിമാനം അടിയന്തരമായി തിരിച്ചിറക്കുകയായിരുന്നു.\nവിമാനത്തിലെ 185 യാത്രക്കാരും സുരക്ഷിതരാണെന്ന് പാറ്റ്‌ന വിമാനത്താവള അധികൃതര് അറിയിച്ചു. യാത്രക്കാരെ മറ്റൊരു വിമാനത്തില് ദില്ലിയില് എത്തിക്കുമെന്നും പാറ്റ്‌ന വിമാനത്താവള അധികൃതര് അറിയിച്ചു.\nAccident | പിക്ക് അപ്പ് വാന് റോഡരികിലേക്ക് പാഞ്ഞുകയറി; രണ്ടു പേര് മരിച്ചു, അഞ്ചു പേര്‍ക്ക് പരിക്ക്\nകണ്ണൂര്: റോഡ് സൈഡില് നിന്നവരുടെ ദേഹത്തേക്ക് പിക്ക് അപ്പ് വാന് പാഞ്ഞുകയറി. അപകടത്തില് രണ്ടുപേര് സംഭവസ്ഥലത്ത് തന്നെ മരിച്ചു. അഞ്ചു പേര്‍ക്ക് പരിക്കേറ്റു. കണ്ണപുരത്ത് ഇന്ന് രാവിലെ ഏഴ് മണിയോടെയാണ് അപകടം നടന്നത്.കണ്ണപുരം യോഗശാല സ്വദേശി എം നൗഫല്, പാപ്പിനിശ്ശേരി വെസ്റ്റ് സ്വദേശി അബ്ദുള് സമദ് എന്നിവരാണ് മരിച്ചത്.\nഡ്രൈവര് ഉറങ്ങിപ്പോയതാണ് അപകടത്തിന് കാരണമെന്നാണ് പ്രാഥമിക നിഗമനം. നിയന്ത്രണം വിട്ട പിക്കപ്പ് വാന് സ്‌കൂട്ടര് യാത്രക്കാരനെയും റോഡരികില് നില്‍ക്കുന്ന ആളുകളെയും ഇടിക്കുകയായിരുന്നു. പിക്ക് വാന് സ്‌കൂട്ടറില് ഇടിച്ച ശേഷം റോഡരികില് നിന്നവര്‍ക്ക് നേരെ പാഞ്ഞുകയറുകയായിരുന്നു.\nFirst published: June 19, 2022, 14:52 IST


വീഡിയോ: അനുനയത്തിന്റെ ശാസ്ത്രം | Martech Zone\nഞങ്ങൾ അടുത്തിടെ പോസ്റ്റുചെയ്ത ജനപ്രിയ ഇൻഫോഗ്രാഫിക്സിൽ ഒന്ന് സന്ദർശകരെ മന Psych ശാസ്ത്രവുമായി പരിവർത്തനം ചെയ്യുന്നതിനുള്ള 10 വഴികൾ. ഒരു വ്യക്തിയെ വാങ്ങലിലേക്ക് നയിക്കുന്നത് എന്താണെന്ന് മനസിലാക്കുന്നത് ഒരു വിപണനക്കാരന് അത്യാവശ്യമാണ്. നിങ്ങൾക്ക് ആവശ്യമായ വിവരങ്ങൾ നൽകാൻ കഴിയുമെങ്കിൽ, വാങ്ങൽ തീരുമാനത്തെ നിങ്ങൾക്ക് സ്വാധീനിക്കാൻ കഴിയും.\nന്റെ രചയിതാക്കളിൽ നിന്നുള്ള ഈ വീഡിയോ ഇൻഫോഗ്രാഫിക് അതെ!: 50 അനുനയിപ്പിക്കാനുള്ള ശാസ്ത്രീയമായി തെളിയിക്കപ്പെട്ട വഴികൾ ഒരു വാങ്ങൽ നടത്താൻ ഞങ്ങളെ പ്രേരിപ്പിക്കുന്ന കാര്യങ്ങളെക്കുറിച്ചുള്ള ഉൾക്കാഴ്ച നൽകുന്നു. വീഡിയോയിൽ വിവരിച്ചിരിക്കുന്ന സാർവത്രിക കുറുക്കുവഴികൾ റെസിപ്രോസിറ്റി, ക്ഷാമ, അധികാരം, സ്ഥിരത, ഇഷ്ടപ്പെട്ടു ഒപ്പം സമവായമുണ്ടാക്കുക.\nടാഗുകൾ: അധികാരംകൺസെൻസസ്സ്ഥിരതഡോ. റോബർട്ട് സിയാൽഡിനിഇഷ്ടപ്പെട്ടുപ്രേരണറെസിപ്രോസിറ്റിക്ഷാമഅനുനയത്തിന്റെ ശാസ്ത്രംസ്റ്റീവ് മാർട്ടിൻ


വെള്ളിയാഴ്ച ദിവസം ഇങ്ങനെ ചെയ്തു നോക്കൂ\nവെള്ളിയാഴ്ച ദിവസം ഈ രീതിയിൽ നിങ്ങൾ പ്രയോജനപ്പെടുത്തുകയാണ് എന്നുണ്ടെങ്കിൽ നിങ്ങൾക്ക് സകലവിധ ഐശ്വര്യങ്ങളും അതുപോലെ എല്ലാവിധ ബുദ്ധിമുട്ടുകളും ദിവസങ്ങൾക്കുള്ളിൽ തന്നെ മാറ്റി തുടങ്ങുന്നതായിരിക്കും. ദിവസങ്ങൾക്കുള്ളിൽ തന്നെ അതിൻറെ ഫലം നിങ്ങൾക്ക് അനുഭവിച്ചറിയാൻ സാധിക്കുന്നത് ആയിരിക്കും. അതായത് നിങ്ങളുടെ വീട്ടിൽ ഉള്ള അല്ലെങ്കിൽ നിങ്ങൾക്കുള്ള ഏതുവിധത്തിലുള്ള ബുദ്ധിമുട്ടുകൾ ആയിക്കൊള്ളട്ടെ മനസ്സിനെ അലട്ടുന്ന ഏത് പ്രശ്നം ആയിക്കൊള്ളട്ടെ പിണക്കം ഓരോ വഴക്കുകൾ ആയിക്കൊള്ളട്ടെ അതുപോലെ ധനപരമായി ഉള്ള ബുദ്ധിമുട്ടുകൾ ആയിക്കൊള്ളട്ടെ അല്ലെങ്കിൽ കടബാധ്യതകൾ കൊണ്ടുള്ള എന്തെങ്കിലും പ്രശ്നം ആയിക്കൊള്ളട്ടെ ഇങ്ങനെ നിങ്ങളെ മാനസികമായി വിഷമിപ്പിക്കുന്ന അല്ലെങ്കിൽ നിങ്ങളുടെ വീട്ടിൽ ഉള്ള ആളുകൾക്ക് മാനസികമായി വിഷമമുണ്ടാക്കുന്ന എല്ലാ കാര്യങ്ങൾക്കും ഉള്ള ഒരു പരിഹാരമാർഗമാണ് ഇത്.\nനിങ്ങൾ ചെയ്യേണ്ടത് എന്താണ് എന്ന് വെച്ചാൽ വെള്ളിയാഴ്ച ദിവസം ആ വീട്ടിൽ ഉള്ള ആരെങ്കിലും ഒരാൾ ഈ ഒരു കർമ്മം ചെയ്താൽ മതിയാകും. പ്രത്യേകിച്ചും സ്ത്രീകൾ ആ വീട്ടിൽ ഉണ്ടെങ്കിൽ അവർ ഈ ഒരു കർമ്മം ചെയ്യുകയാണെങ്കിൽ അത് വളരെ ഉത്തമമായിരിക്കും. വെള്ളിയാഴ്ച ദിവസം കാലത്ത് ശുദ്ധിയായി ഈ ഒരു കർമ്മം ചെയ്യുക. നിങ്ങളുടെ വീട്ടിൽ പൂജാമുറി ഉണ്ട് എങ്കിൽ പൂജാമുറിയിൽ തന്നെ ഈ ഒരു കർമ്മം നിങ്ങൾക്ക് ചെയ്യാവുന്നതാണ്.\nഇനി നിങ്ങളുടെ വീട്ടിൽ പൂജാമുറി ഇല്ല എങ്കിൽ ഈ ഒരു കർമ്മം ചെയ്യാൻ പറ്റില്ല എന്നൊന്നുമില്ല. നിങ്ങളുടെ വീട്ടിൽ ശുദ്ധിയായ ഒരു സ്ഥലത്ത് നിങ്ങൾക്ക് ഈ ഒരു കർമ്മം തീർച്ചയായും ചെയ്യാവുന്നതാണ്. കാർത്തു കുളിച്ച് ശുദ്ധിയായി അതിനുശേഷം ഒരു മൺവിളക്ക് എടുക്കുക. അത് എടുത്തതിനുശേഷം അതിലേക്ക് ഒരു പച്ച തുണി ഇറക്കി വയ്ക്കുക. അതിൽ ഇരിക്കത്തക രീതിയിലാണ് തുണി വയ്ക്കേണ്ടത്.


ജനവാസ കേന്ദ്രങ്ങളിൽ ബിവറേജസ് ഔട്ട്ലെറ്റ്: സംഘർഷത്തിലൂടെയും പോംവഴി കണ്ടെത്തുമെന്ന് ആലപ്പുഴ അതിരൂപത,alappuzha athiroopatha against beverages outletkeralaonlinenews.com | Malayalam news, kerala news, onlinenews,\nജനവാസ കേന്ദ്രങ്ങളിൽ ബിവറേജസ് ഔട്ട്ലെറ്റ്: സംഘർഷത്തിലൂടെയും പോംവഴി ക...\nജനവാസ കേന്ദ്രങ്ങളിൽ ബിവറേജസ് ഔട്ട്ലെറ്റ്: സംഘർഷത്തിലൂടെയും പോംവഴി കണ്ടെത്തുമെന്ന് ആലപ്പുഴ അതിരൂപത\nPublished: Friday 21 April 2017 06:01:55 PM\nആലപ്പുഴ: മദ്യശാലകൾ മാറ്റി സ്ഥാപിക്കുന്നതിനെതിരായ സമരത്തിൽ വൈദികർ പങ്കെടുത്തിട്ടില്ലെന്നും പങ്കെടുത്തവർ വൈദികരുടെ വേഷത്തിലെത്തിയ കോൺഗ്രസുകാരും ബി.ജെ.പിക്കാരുമാണെന്ന സി.പി.എം ആലപ്പുഴ ജില്ലാ സെക്രട്ടറി സജി ചെറിയാന്റെ പ്രസ്താവനയ്‌ക്കെതിരെ പ്രതിഷേധവുമായി ആലപ്പുഴ രൂപത.\nഭരിക്കുന്ന പാർട്ടിയുടെ കൊടി നോക്കിയല്ല മദ്യത്തിനെതിരായ വിഷയത്തിൽ സഭ നിലപാടെടുക്കുന്നതെന്ന് ആലപ്പുഴ രൂപതാ വികാരി ജനറൽ ഫാ. പയസ് ആറാട്ടുകുളം പറഞ്ഞു. ഈ നിലപാട് സർക്കാർ തുടർന്നാൽ സംഘർഷത്തിലൂടെയാണെങ്കിലും പോംവഴി കണ്ടെത്താൻ സഭ ശ്രമിക്കും.\nജനവാസ കേന്ദ്രങ്ങളിലേക്ക് മദ്യശാലകൾ വരുന്നത് വലിയ സാമൂഹ്യ പ്രത്യാഘാതം ഉണ്ടാക്കും. അതുകൊണ്ട് തന്നെ ഇതിനെതിരായ സമരത്തിൽ വൈദികർ വ്യാപകമായി പങ്കെടുക്കുന്നുണ്ട്. ഇനിയും സമരത്തിന് നേതൃത്വം നൽകും. നിലവിലുള്ള സർക്കാരിന്റെ മദ്യനിലപാടിൽ സംതൃപ്തിയില്ലെന്നും ഏതറ്റംവരെയും സമരം ചെയ്ത് ഈ നയം തിരുത്തിക്കുമെന്നും പയസ് ആറാട്ടുകുളം പറഞ്ഞു.\nRead more topics: alappuzha, athiroopatha,\nalappuzha athiroopatha against beverages outlet residential area\nകാലവര്‍ഷം: തൃശൂരില് രണ്ടു പേര് മരിച്ചു\nറിയാസ് മൗലവി വധക്കേസ് മുതല് മുന് ഡിജിപിയുടെ വീട്ടിലെ പൂച്ചട്ടി മോഷണം വരെ കാസർഗോഡ് നടന്ന ന്യൂനപക്ഷ കമ്മീഷന് സിറ്റിംഗില്\nആലപ്പുഴ; ജോലിക്കിടെ മരം വീണ് മരംവെട്ട് തൊഴിലാളി മരിച്ചു


പത്താംവളവിലെ 'പെരുന്നാൾ' പാട്ട് എത്തി - Film Faktory\nHome News പത്താംവളവിലെ ‘പെരുന്നാൾ’ പാട്ട് എത്തി\nസുരാജ് വെഞ്ഞാറമൂട്, ഇന്ദ്രജിത്ത് സുകുമാരൻ എന്നിവരെ നായകരാക്കി ജോസഫിനു ശേഷം എം പത്മകുമാർ സംവിധാനം ചെയ്യുന്ന പത്താംവളവ് എന്ന ചിത്രത്തിന്റെ രണ്ടാമത്തെ ഗാനത്തിന്റെ ലിറക്കിൽ വീഡിയോ പുറത്തിറങ്ങി രഞ്ജിൻ രാജിന്റെ സംഗീതത്തിൽ ഹരിനാരായണൻ രചിച്ചു വിജയ് യേശുദാസ്,മെറിൻ ഗ്രിഗറി എന്നിവർ ആലപിച്ച ” ആരാധന ” എന്ന് തുടങ്ങുന്ന മനോഹരമായ ഗാനമാണ് എത്തിയത്\nഒരു ത്രില്ലെർ വിഭാഗത്തിൽ പെടുന്ന ചിത്രത്തിന്റെ ട്രെയിലറിൽ എല്ലാവരും ഗംഭീര പ്രകടനമാണ് കാഴ്ചവെച്ചിരിക്കുന്നത് . വർഷങ്ങൾക്കു മുമ്പ് കേരള മനസാക്ഷിയെ ഞെട്ടിച്ച ഒരു യഥാർത്ഥ സംഭവത്തെ ആസ്പദമാക്കിയ ചിത്രത്തിന്റെ തിരക്കഥ ഒരുക്കിയിരിക്കുന്നത് അഭിലാഷ് പിള്ളയാണ്, അതിഥി രവിയും സ്വാസിക യുമാണ് നായികമാർ.\nയു ജി എം പ്രൊഡക്ഷൻസിന്റെ ബാനറിൽ ഡോക്ടർ സക്കറിയ തോമസ്, ശ്രീജിത്ത് രാമചന്ദ്രൻ, ജിജോ കാവനാൽ, പ്രിൻസ് പോൾ എന്നിവർ ചേർന്നു നിർമിക്കുന്ന ചിത്രത്തിലൂടെ ബോളിവുഡ് നിർമ്മാണക്കമ്പനിയായ മുംബൈ മൂവി സ്റ്റുഡിയോസ് ആദ്യമായി മലയാള സിനിമയിലേക്ക് എത്തുന്നു എന്ന പ്രത്യേകതയും പത്താം വളവിനുണ്ട്. റുസ്തം, ലഞ്ച് ബോക്സ് തുടങ്ങിയ ചിത്രങ്ങളുടെ നിർമാതാവായ നിതിൻ കേനിയുടെയും നവീൻ ചന്ദ്രയുടെയും പങ്കാളിത്തത്തിൽ ഉള്ള കമ്പനിയാണ് എം എം സ്.\nഅജ്മൽ അമീർ, അനീഷ് ജി മേനോൻ , സോഹൻ സീനുലാൽ , രാജേഷ് ശർമ്മ , ജാഫർ ഇടുക്കി , നിസ്താർ അഹമ്മദ് , ഷാജു ശ്രീധർ , ബോബൻ സാമുവൽ , ബേബി കിയാറ റിങ്കു ടോമി എന്നിവരും അഭിനയിക്കുന്നു . രതീഷ് റാം ആണ് ഛായാഗ്രഹണം. പദ്മകുമാർ ചിത്രം ജോസഫിന് സംഗീതം ഒരുക്കിയ രഞ്ജിൻ രാജാണ് ഈ ചിത്രത്തിൻ്റെ സംഗീത സംവിധായകൻ.\nവിനായക് ശശികുമാർ, ബി.കെ ഹരിനാരായണൻ, എസ്.കെ സജീഷ് എന്നിവരുടേതാണ് ഗാനരചന. എഡിറ്റർ: ഷമീർ മുഹമ്മദ്, പ്രൊജക്ട് ഡിസൈനർ: നോബിൾ ജേക്കബ്, ആർട്ട്: രാജീവ് കോവിലകം, മേക്കപ്പ്: ജിതേഷ് പൊയ്യ, കോസ്റ്റ്യൂം: അയിഷ ഷഫീർ, സ്റ്റണ്ട് കൊറിയോഗ്രാഫി: മാഫിയ ശശി, ചീഫ് അസോസിയേറ്റ്: ഉല്ലാസ് കൃഷ്ണ, പ്രൊഡക്ഷൻ എക്സിക്യൂട്ടീവ്: ഷിഹാബ് വെണ്ണല, മീഡിയ മാർക്കറ്റിങ്: വൈശാഖ് സി വടക്കേവീട്, പി.ആർ.ഒ: വാഴൂർ ജോസ്, ആതിര ദിൽജിത്ത്, സ്റ്റിൽസ്: മോഹൻ സുരഭി, സേതു അത്തിപ്പിള്ളിൽ, ഡിസൈൻ: യെല്ലോ ടൂത്ത്സ് എന്നിവരാണ് മറ്റ് അണിയറ പ്രവർത്തകർ.\nPrevious articleബിഗ്‌ബോസിൽ തരംഗമായി ഈ ‘അമേരിക്കൻ മല്ലു’..!!\nNext articleകാത്തിരിപ്പിന് വിരാമം ..!! സി ബി ഐ5ദി ബ്രെയിൻ സെൻസർ പൂർത്തിയായി ചിത്രം മെയ് 1 നു തിയേറ്ററിൽ